നടന്നു കഴിഞ്ഞ ഉച്ചകോടികളും നടക്കാനിരിക്കുന്ന ഉച്ചകോടികളും മുതലാളിത്ത താല്പര്യത്തെ സംരക്ഷിച്ചു കൊണ്ടുള്ള നിലപാട് സ്വീകരിക്കുകയുള്ളൂ എന്ന തിരിച്ചറിവ് ലോക ജനതയ്ക്ക് മനസിലായിക്കഴിഞ്ഞു. അതാണ് വാള്‍സ്ട്രീറ്റിലും, ബോസ്റ്റണിലും, മോസ്ക്കോയിലും തുടങ്ങി പലയിടത്തും കണ്ടുകൊണ്ടിരിക്കുന്നത്. മുതലാളിത്ത താല്പര്യങ്ങള് സാധാരണക്കാരനെ പരിഗണിക്കുന്നില്ല എന്ന സത്യം ഇവര്‍ക്ക് മനസിലായതോടെ ഈ രാജ്യങ്ങളിലെ ജനങ്ങള് തെരുവിലിറങ്ങി. സമരം ചെയ്യേണ്ട നിര്‍ബന്ധിതാവസ്ഥ ലോകത്ത് ഉരിത്തിരിയുന്ന സാഹചര്യത്തിലാണ് നമ്മുടെ ചെറുകിട വ്യാപാര മേഖല കുത്തകള്‍ക്ക് കൈമാറുന്നത് . ഈ ശ്രമം ഇന്നോ ഇന്നലെയോ തുടങ്ങിയതല്ല 1991 ല് മന്മോഹന് സിംഗ് ധനമന്ത്രിയായി വന്ന അന്ന് മുതല് നിരന്തരം ശ്രമിച്ചു കൊണ്ടിരിക്കുന്ന കാര്യമാണ്. മുന് അമേരിക്കന് പ്രസിഡന്‍റ് ക്ലിന്റണ്, ഇപ്പോഴത്തെ പ്രസിഡന്‍റ് ബരാക് ഒബാമ എന്നിവരും മറ്റു യു. എസ് ഉദ്ദ്യോഗസ്തരും ഇതിനു വേണ്ടി മാത്രം ഇന്ത്യ സന്ദര്‍ശിച്ചിരുന്നു. വാള് മാര്‍ട്ട് ഇന്ത്യയില് കണ്ണുവെച്ച് പ്രധാന മന്ത്രിയെ കൂട്ടുപിടിച്ച് നടത്താന് ഉദ്ദേശിക്കുന്ന കച്ചവടത്തെ ഇത്രയും കാലം ഒരു പരിധി വരെ ഇടതുപക്ഷം പ്രതിരോധിച്ചു പോന്നു. എന്നാല് കോണ്‍ഗ്രസ് ഭൂരിപക്ഷമാകുന്ന ഏതു സാഹചര്യത്തിലും ഈ കച്ചവടം നടക്കുമെന്ന് ഉറപ്പാണ്.\nഅതിപ്പോള് നടപ്പിലായി, പ്രാദേശിക പാര്‍ട്ടികളെ വശത്താക്കി മന്‍മോഹന്‍സിങ് തന്റെ മോഹങ്ങള് സാധിപ്പിച്ചിരിക്കുന്നു സ്വതന്ത്ര വിപണി തുറന്നുകൊടുക്കുക എന്ന മുതലാളിത്ത ആശയത്തെ എങ്ങിനെയെങ്കിലും നടപ്പിലാക്കുവാനുള്ള തന്ത്രപ്പാടിനിടയില് നമ്മുടെ പ്രധാനമന്ത്രിയും കൂട്ടരും സാധാരണക്കാരെയും നാടിനെയും പൂര്‍ണ്ണമ്മയും മറന്നു കളഞ്ഞു എന്നതാണു വസ്തുത. ഇന്ത്യയിലെ ചെറുകിട ചില്ലറ വ്യാപാര മേഖല ആഗോളീകരിക്കുക എന്നത് കൊണ്ട് ഇവര് അര്‍ത്ഥമാക്കുന്നത് കുത്തക കമ്പനികള്‍ക്കായി വാതില് തുറന്നിടുക എന്നതാണ്. ഇന്ത്യന് സമ്പദ്‌വ്യവസ്ഥക്ക് ഏറെ ആഘാതം സൃഷ്ടിക്കാവുന്ന ഈ നയത്തെ നമ്മുടെ ഭരണ കര്‍ത്താക്കള് തന്നെ അനുകൂലിക്കുന്നു. 2010 ലെ കണക്ക് പ്രകാരം ഏതാണ്ട് 14000 കോടി രൂപയുടെ ക്രയവിക്രയം ചില്ലറ വ്യാപാരത്തിലൂടെ നടന്നു കഴിഞ്ഞു എന്നാണ്. ഇതിനകം തന്നെ വിവിധ തന്ത്രങ്ങളിലൂടെ ചെറുകിട ചില്ലറ വ്യാപാര മേഖലയുടെ മൂന്നു ശതമാനത്തിലധികം കുത്തക കമ്പനികളുടെ നിയന്ത്രണത്തില് ആയിക്കഴിഞ്ഞു ബിനാമി വഴിയും മറ്റു സ്രോതസ്സുകള് ഉപയോഗിച്ചും നിരന്തരം ഇന്ത്യന് വിപണിയെ കയ്യടക്കി ലാഭം കൊയ്യാന് തയ്യാറായി നില്‍ക്കുന്ന ഈ കുത്തക കമ്പനികള്‍ക്ക് വേണ്ടിയാണ് ഇന്ത്യന് പ്രധാന മന്ത്രി വാദിച്ചു കൊണ്ടിരിക്കുന്നത്. ഇന്ത്യയിലെ ചെറുകിട വ്യാപാര മേഖല ഒരു സുരക്ഷിത വിപണിയാണ് എന്നുമാത്രമല്ല വരാനിരിക്കുന്ന സാമ്പത്തിക മാന്ദ്യത്തില് കടപുഴകി വീഴാവുന്ന പല ബഹുരാഷ്ട്ര കുത്തക കമ്പനികളുടെയും പ്രതീക്ഷയാണ് ഇന്ത്യന് വിപണി. ഇന്ത്യയിലെ തന്നെ കുത്തക കമ്പനികള് ഈ രംഗത്തേക്ക് ശക്തമായി തിരിച്ചുവരാനുള്ള ശ്രമത്തിലാണ്. കെട്ടിപ്പൊക്കിയ ഊഹക്കച്ചവടം തലയ്ക്കു വലിയ ഭാരമായി നില്‍ക്കുമ്പോള് അവര്‍ക്കും പ്രതീക്ഷ ചെറുകുട വിപണി തന്നെയാണ്. ഇതിലൂടെ ഇന്ത്യയുടെ സമ്പദ്‌വ്യവസ്ഥയെ തങ്ങളുടെ നിയന്ത്രണത്തില് ആക്കുക എന്ന ഗൂഡലക്ഷ്യത്തെ ചെറുതായി കണ്ടുകൂടാ. നിലവില് ചെറുകിട വ്യാപാര-വ്യവസായ മേഖല സാധാരണക്കാരില് ചുറ്റിപറ്റി പന്തലിച്ചു കിടക്കുന്നതാണ്.\nനിരവധി പേര്‍ക്ക് തൊഴില് നല്‍കുന്ന ചെറുകിട സംരംഭങ്ങള് വഴി സാധാരണക്കാരായ ജനങ്ങളിലേക്ക് ഇതിന്റെ ലാഭ വിഹിതം പങ്കിടപ്പെടുന്നു. കേന്ദ്രം ഒരു കോടി പേര്‍ക്ക് തൊഴില് നല്‍കുമെന്ന് പറയുമ്പോളും ഈ പങ്കിടല് സാധ്യമാകില്ല. പകരം ജനങ്ങള്‍ക്ക് തൊഴില് വേതനം മാത്രം നല്‍കപ്പെടുമ്പോള് ലാഭ വിഹിതം മുഴുവന് ഒന്നോ രണ്ടോ കുത്തക കമ്പനികള് മാത്രമായിരിക്കും. ഈ മുഖ്യ ലഭോക്താവ് മറ്റാരുമല്ല വിപണിയെ ആദ്യം കയ്യടക്കുന്ന ഏതെങ്കിലും കുത്തക കമ്പനികളാവും. ബഹുരാഷ്ട്ര കുത്തക കമ്പനികളുടെ പ്രലോഭനങ്ങളെ മറികടക്കാനുള്ള കഴിവില്ലയ്മയെ ഇവര് ചൂഷണം ചെയ്യും. മികച്ച പരസ്യ തന്ത്രങ്ങളിലൂടെ സാധാരണക്കാരെ ആകര്‍ഷിക്കുവാനും, ഒരു ഉപഭോക്താവ് മാത്രമായി ചുരുക്കി കൊണ്ടുവരാനും എളുപ്പത്തില് കുത്തക കമ്പനികള്‍ക്ക് സാധിക്കും. ഇതിന്‍റെ ആദ്യ ചുവടുകള് നമുക്കിടയില് വ്യാപിച്ചു കഴിഞ്ഞു. ഇന്ന് ഷോപ്പിംഗ് എന്നത് സാധാരണക്കാരന് പോലും ഇന്ന് ഹോബിയായി മാറിയത് അതിനാലാണ്. ലാഭത്തിന്റെ ഒരു ശതമാനം പോലും വരാത്ത സമ്മാന മഴയില് ആകൃഷ്ടരായി നാം ഈ ഷോപ്പിംഗ് സംസ്കാരത്തെ അറിയാതെ പ്രോത്സാഹിപ്പിക്കുമ്പോള് പെട്ടിക്കട നടത്തി ജീവിതം മുന്നോട്ട് കൊണ്ടുപോകുന്ന ഒരാളുടെ ജീവിതം നാമറിയാതെ ഇല്ലാതായികൊണ്ടിരിക്കുകയാണ്. ഇങ്ങനെ ഒട്ടനവധി ജീവിതങ്ങളെ മുരടിപ്പിക്കുന്ന 'ഒരു കുടക്കീഴില് എല്ലാമെന്ന' മുതലാളിത്ത ആശയം എളുപ്പത്തില് ആകര്‍ഷിക്കുന്ന ഒന്നായതിനാല് ആരും ഈ കെണിയില് വേഗത്തില് വീഴും.\nഅതുകൊണ്ട് തന്നെ കേന്ദ്ര സര്‍ക്കാര് കൊണ്ടുവന്ന ചെറുകിട വ്യാപാര മേഖലയിലെ ബഹുരാഷ്ട്ര കുത്തകകളുടെ പങ്കാളിത്തം നടപ്പിലാകുന്നതോടെ നമ്മുടെ ഗ്രാമങ്ങളില് പോലും വലിയ ഷോപ്പിംഗ് മാളുകള് ഉണ്ടാകും. ഇതിനെയും വികസനമായി കാണുന്നവര് ചെറുകിട കച്ചവടക്കാരന്‍റെ തകര്‍ച്ച കാണാത്തവരോ, കണ്ടില്ലെന്നു നടിക്കുന്നവരോ ആണ്. ചെറുകിട വ്യാപാരം മുഴുവനായി കുത്തകകളുടെ നിയന്ത്രണത്തില് ആകുന്നതോടെ വിപണിയിലെ വില നിയന്ത്രണവും അവരുടെ കൈകളിലാകും. പെട്രോള് ഉല്‍പ്പന്നങ്ങളുടെ നിയന്ത്രണം അതാത് കമ്പനികള്‍ക്ക് നല്‍കിയതോടെ ഉണ്ടായ വ്യത്യാസം നാം തിരിച്ചറിഞ്ഞതാണ്. ഉത്‌പന്നങ്ങള്‍ക്ക് കൃത്രിമക്ഷാമം സൃഷ്ടിച്ച് വില വര്‍ദ്ധനവ് ഉണ്ടാകാന് ഇവര്‍ക്ക് എളുപ്പം കഴിയും.\nനിലവിലെ പരസ്പരം സഹകരിച്ചു കൊണ്ടുള്ള സാമൂഹികാന്തരീക്ഷത്തില് ചെറുകിട വ്യാപാരത്തെ ആശ്രയിക്കുന്ന സാധാരണക്കാരന്‍റെ ജീവിതത്തെ ബാധിക്കുന്ന തരത്തില് നമ്മുടെ വിപണിയുടെ സ്വഭാവം മാറ്റപ്പെടാം. അങ്ങനെ സംഭവിച്ചാല് നിലവിലെ സാമൂഹിക സമ്പര്‍ക്കം നിലനിര്‍ത്തുന്ന പാരസ്പര്യവും വിശ്വാസവും തകരും അത് സമൂഹത്തിന്റെ സന്തുലിതാവസ്ഥയെ ബാധിക്കും. ഈ പാരസ്പര്യവും ആത്മബന്ധവും നിലനിര്‍ത്താല് ഈ ആഗോള കുത്തകള്‍ക്ക് സാധിക്കുകയില്ല എന്ന് മാത്രമല്ല ജനതയോടുള്ള സാമൂഹിക പ്രതിബദ്ധത ഇവര്‍ക്കുണ്ടാവാന് സാധ്യതയുമില്ല. വലിയ കേട്ടിട സമുച്ചയങ്ങളും ഷോപ്പിംഗ് മാളുകളുമാണ് വികസനത്തിന്‍റെ മുഖമെന്ന് തെറ്റിദ്ധരിക്കപെട്ട ഒരു ജനതയ്ക്ക് മീതെയാണ് ഭരണകൂടം ഇത്തരം നയങ്ങള് വിതറുന്നതെന്ന ഭയാനകമായ വസ്ഥയെ തിരിച്ചറിയാനുള്ള രാഷ്ട്രീയ ബോധം ഇനിയും നമ്മളില് ഉണ്ടാവേണ്ടിയിരിക്കുന്നു. ഒരു നയം രൂപീകരിക്കുമ്പോള് സാധാരണ ജനപക്ഷത്തെ അവഗണിക്കുകയും വന്‍കിട മുതലാളിത്ത കമ്പനികളുടെ താല്പര്യത്തെ വേണ്ടവിധം സംരക്ഷിക്കുകയും ചെയ്യുന്ന ഇന്നത്തെ ഭരണകൂടം ഇന്ത്യയെ തന്നെ ഒറ്റിക്കൊടുക്കുകയാണ് ചെയ്യുന്നത്. "ഒരു നയം സംബന്ധിച്ച് സംശയം വരികയാണെങ്കില് ആ നയം ഏറ്റവും ദരിദ്രനായ മനുഷ്യനെ എങ്ങനെ ബാധിക്കും എന്നുനോക്കി തീരുമാനമെടുക്കുക" എന്ന് പറഞ്ഞ ഗാന്ധിജിയുടെ അനുയായികള് തന്നെയാണോ ഈ ബഹുരാഷ്ട്ര കുത്തക കമ്പനികളുടെ മുന്നില് മുട്ടുമടക്കി നില്‍ക്കുന്നത്? ഇതാണോ മന്മോഹന് സിംഗ് സാമ്പത്തിക നയങ്ങള്‍ക്ക് മാനുഷിക മുഖം നല്‍കുമെന്ന് പറഞ്ഞതിന്‍റെ അര്‍ത്ഥം? ഇത് സാധാരണക്കാരന്‍റെയോ ദരിദ്രന്‍റെയോ മുഖമല്ലെന്നും കോട്ടും സ്യൂട്ടുമണിഞ്ഞ മുതലാളിത്തത്തിന്‍റെ മുഖമാണെന്നും ഈ ഭരണകൂടം വീണ്ടും വീണ്ടും തെളിയിക്കുകയാണ്. മുതലാളിത്തത്തെ തൃപ്തിപ്പെടുത്താനുള്ള വ്യഗ്രതയില് സാധാരണക്കാരായ ജനങ്ങളെ പാടെ മറക്കുന്നു. ഭയപ്പെടുത്തുന്ന ഒട്ടനവധി തീരുമാനങ്ങള് ഈ സര്‍ക്കാരില് നിന്നും ഉണ്ടായി. ആഗോളവല്‍ക്കരണത്തിന്‍റെ ഭയാനകമായ നയങ്ങളെ ഭരണകൂടം തന്നെ പ്രോത്സാഹനം നല്‍കുമ്പോള് ജനങ്ങള് വലയുമെന്നതിനു തെളിവാണ് ഗാട്ട്, ആണവ കരാറുകളും ഒപ്പിട്ടപ്പോള് നാം കണ്ടത്ത്. ലക്ഷക്കണക്കിന് കര്‍ഷകരുടെ ആത്മഹത്യക്ക് വഴിവെച്ച ഗാട്ട് കരാറും, ഇന്ത്യയുടെ സമ്പത്തിനും പ്രകൃതിക്കും മനുഷ്യര്‍ക്കും ഒരുപോലെ നാശം വിതക്കുന്ന ആണവ കരാറും ഇതേ ഭരണ നേതൃത്വങ്ങള് തന്നെ ജനതയ്ക്കു തലയില് കേട്ടിവെച്ചത്. ഫുക്കുഷിമയിലെ ദുരന്തമൊന്നും മനസിലാക്കാതെ കൂടംകുളം ആണവനിലയത്തിനായി വാദിക്കുന്നതും ഇവര് തന്നെ. രണ്ടാം ഹരിത വിപ്ലവത്തിന് തയ്യാറാവാന് പറഞ്ഞതും ഇതേ പ്രധാനമന്ത്രി തന്നെ. ഈ സമയം ഒന്നാം ഹരിത വിപ്ലവത്തിന്‍റെ ഗുണഭോക്താക്കള് ആരായിരുന്നെന്ന് ഓര്‍ക്കുന്നത് നന്നായിരിക്കും. രാസവള കമ്പനികളും കീടനാശിനി കമ്പനികളും ലാഭം വര്‍ദ്ധിപ്പിച്ചു കൊണ്ടിരുന്നപ്പോള് കര്‍ഷകര് ദിനംപ്രതി ദുരിതത്തില് നിന്നും കൂടുതല് ദുരിതത്തിലേക്ക് നയിക്കപെടുകയാണ് ഉണ്ടായത്. ഒന്നാം ഹരിത വിപ്ലവത്തിന്റെ പോരായ്മകള് ചര്‍ച്ച ചെയ്യാതെ വീണ്ടും കുത്തക കമ്പനികള്‍ക്ക് പുതിയ പദ്ധതികള് ഉണ്ടാകുകയാണ്. നമ്മുടെ കാര്‍ഷിക മേഖല തകര്‍ന്നതോടെയാണ് തൊഴിലില്ലായ്മ വര്‍ദ്ധിച്ചതും കര്‍ഷകര് ആത്മഹത്യയില് അഭയം പ്രാപിക്കാന് തുടങ്ങിയതും. ഗാട്ട് കരാറും പേറ്റന്റ് നിയമങ്ങളും മുതലാളിത്ത താല്പര്യത്തിന് അനുസരിച്ച് നടപ്പിലാക്കിയത് പോലെ സ്വതന്ത്ര വിപണി തുറന്നു കൊടുത്ത് ചെറുകിട വ്യാപാര മേഖലയെ കൂടി ആഗോള താല്പര്യങ്ങള്‍ക്ക് അനുസരിച്ച് മാറ്റിയെടുക്കുവാനാണ് നമ്മുടെ പ്രധാനമന്ത്രി മന്മോഹന് സിംഗ് അഹോരാത്രം ശ്രമിച്ചു കൊണ്ടിരിക്കുന്നത്.\nസഖ്യകക്ഷികളുടെ എതിര്‍പ്പുകള് മറികടക്കനാവാതെ താല്‍കാലികമായി ഇതിനെ മാറ്റി വെച്ച് എങ്കിലും ഇപ്പോഴും ഈ ബില് അതി ശക്തിയായി തിരിച്ചുവരാം. ഇപ്പോള് എതിര്‍ക്കുന്ന പ്രാദേശിക പാര്‍ട്ടികളായ സഖ്യ കക്ഷികള്‍ക്ക് തക്കതായ സ്ഥാനമാനങ്ങള് നല്‍കിയാല് അവര് ഒത്തു തീര്‍പ്പുകള്‍ക്ക് വഴങ്ങിയേക്കാം. ആണവ കരാറിന്‍റെ സമയത്തും അതു തന്നെയാണല്ലോ സംഭവിച്ചത്. വലിയ മീനുകള് ചെറിയ മീനുകളെ തിന്നു തീര്‍ക്കട്ടെ എന്ന് തന്നെയാണ് ഇതിനര്‍ത്ഥം. അതിന് നമ്മുടെ ഭരണകൂടം തന്നെ ഒത്താശ ചെയ്തു കൊടുക്കുകയാണ്. ഇത്തരം നയങ്ങള് മൂലമുണ്ടാകുന്ന ദുരിതങ്ങള് പേറുന്നത് സാധാരണക്കാരായ ജനങ്ങള് ആണെന്ന സത്യം നമ്മുടെ ഭരണാധികാരികള് മറക്കുന്നു. ഇത് തിരിച്ചറിയാനുള്ള രാഷ്ട്രീയം നമുക്കുണ്ടായില്ലെങ്കില് വരും നാളുകള് കൂടുതല് കറുത്തതായിരിക്കും.\nLabels: 12 faizalbava


ഐ.എസ്.ആര്.ഒ ചാരക്കേസ് ഗൂഢാലോചന: പ്രതികള്‍ക്ക് ജാമ്യം അനുവദിക്കരുതെന്ന് സി.ബി.ഐ | ISRO Spy Case| HighCourt| CBI\nJul 8, 2021, 10:55 AM IST\nകൊച്ചി: ഐ.എസ്.ആര്.ഒ ചാരക്കേസിൽ രാജ്യാന്തര ഗൂഢാലോചനയടക്കം സംശയിക്കുന്ന സാഹചര്യത്തിൽ പ്രതികൾക്ക് ജാമ്യം അനുവദിക്കരുതെന്ന് സി.ബി.ഐ കോടതിയിൽ. ക്രയോജനിക് സാങ്കേതിക വിദ്യയടെ വികസനമടക്കം തടസപ്പെടുന്ന സാഹചര്യമാണ് നമ്പി നാരായണന്റെ കേസ് വന്നതോടുകൂടി ഉണ്ടായതെന്നും പ്രതികൾക്ക് ജാമ്യം ലഭിച്ചാൽ സാക്ഷികളെ സ്വാധീനിക്കാനുള്ള സാഹചര്യമാണുള്ളതെന്നും സി.ബി.ഐ കോടതിയിൽ പറഞ്ഞു.\nഐ.എസ്.ആർ.ഒ ചാരക്കേസ് ഗൂഢാലോചനയുമായി ബന്ധപ്പെട്ട് ഒന്നാംപ്രതി എസ്. വിജയൻ, രണ്ടാംപ്രതി തമ്പി എസ്. ദുർഗാദത്ത്, പതിനൊന്നാംപ്രതി പി.എസ്. ജയപ്രകാശ് എന്നിവരുടെ ജാമ്യഹർജികളാണ് ഹൈക്കോടതി ഒരുമിച്ച് പരിഗണിക്കുന്നത്. വിജയന്റെയും തമ്പി എസ്. ദുർഗാദത്തിന്റെയും ഹർജികൾ ജസ്റ്റിസ് അശോക് മേനോന്റെ ബെഞ്ചിലും ജയപ്രകാശിന്റെ ഹർജി ജസ്റ്റിസ് കെ. ഹരിപാലിന്റെ ബെഞ്ചിലും കഴിഞ്ഞ ദിവസം പരിഗണനയ്ക്ക് വന്നിരുന്നു.\nഐ.എസ്.ആർ.ഒ ചാരക്കേസിലെ പ്രതികളുടെ വാദത്തെ ശക്തമായി എതിർത്തുകൊണ്ടാണ് സി.ബി.ഐ കോടതിയിൽ എതിർസത്യവാങ്മൂലം സമർപ്പിച്ചിരിക്കുന്നത്. അന്താരാഷ്ട്ര ഗൂഢാലോചനയടക്കം ഇപ്പോൾ അന്വേഷണ പരിധിയിലുണ്ട്. അക്കാര്യങ്ങളടക്കം അന്വേഷിക്കേണ്ടതുണ്ട്. അതുകൊണ്ട് പ്രതികൾക്ക് ഈ ഘട്ടത്തിൽ ജാമ്യം അനുവദിക്കരുതെന്നാണ് സി.ബി.ഐ കോടതിയിൽ ആവശ്യപ്പെട്ടിരിക്കുന്നത്.\nകേസിലെ പ്രതികൾക്ക് ജാമ്യം അനുവദിക്കുന്ന സാഹചര്യമുണ്ടായാൽ അവർ അന്വേഷണവുമായി സഹകരിക്കില്ല. ക്രയോജനിക് സാങ്കേതികവിദ്യയുടെ വികസനമടക്കം നമ്പി നാരായണന്റെ അറസ്റ്റോടെ തടസപ്പെടുന്ന സാഹചര്യമുണ്ടായി. ഇക്കാര്യങ്ങളടക്കം പരിശോധിക്കേണ്ടതുണ്ട്. നമ്പി നാരായണടക്കമുള്ളവർക്കെതിരേ അതിക്രമങ്ങൾ ഉണ്ടായിരിക്കുന്നത് പോലീസിന്റെ ചോദ്യം ചെയ്യൽ മുറികൾക്കുള്ളിലാണ്. അവിടെ സാക്ഷികളായിട്ടുള്ളത് പോലീസ് ഉദ്യോഗസ്ഥരാണ്. അവരെ സ്വാധീനിക്കാനുള്ള സാഹചര്യം ഉണ്ട്. കൂടാതെ കേസിലെ പ്രധാന പ്രതികൾക്ക് ജാമ്യം ലഭിക്കുന്ന സാഹചര്യത്തിൽ അന്വേഷണം മുന്നോട്ട് കൊണ്ട് പോകാൻ കഴിയില്ല.\nസുപ്രീംകോടതിയുടെ നിര്‍ദ്ദേശ പ്രകാരമുള്ളതാണ് ഈ കേസ് അന്വേഷണം. അതുകൊണ്ട് തന്നെ യാതൊരു കാരണവശാലും പ്രതികൾക്ക് ജാമ്യം അനുവദിക്കരുതെന്നാണ് സി.ബി.ഐ വാദം. ഹർജികളിൽ നമ്പി നാരായണനും കക്ഷിചേർന്നു. നമ്പി നാരായണൻ നൽകിയ ഹർജിയിൽ സുപ്രീംകോടതി നിർദേശപ്രകാരമാണ് സി.ബി.ഐ ഗൂഢാലോചനക്കേസ് അന്വേഷിക്കുന്നത്.\nContent Highlights:SRO spy case do not grant bail to accused says CBI on court


അമിത വണ്ണം കുറയ്ക്കാം സൗന്ദര്യം കൂട്ടാം, മത്തങ്ങ ആളൊരു കേമനാണ് | benefits of pumpkin\nഅമിത വണ്ണം കുറയ്ക്കാം സൗന്ദര്യം കൂട്ടാം, മത്തങ്ങ ആളൊരു കേമനാണ്\nJul 21, 2021, 06:10 PM IST\nമത്തങ്ങ ഒരുനേരം കഴിക്കുന്നതു വഴി നമ്മുടെ ദിവസേനയുള്ള ആവശ്യത്തിന്റെ എട്ടു ശതമാനം റിബഫ്ലാവിന് ലഭിക്കും. റിബഫ്ലാവിന് (വിറ്റാമിന് 'ബി-2' എന്നും പറയും) ബാക്ടീരിയ കൊണ്ടുള്ള അണുബാധകള്‍ക്കെതിരേ പോരാടാന് ശരീരത്തെ സഹായിക്കുന്നു.\nപച്ചക്കറികളുടെ കൂട്ടത്തില് വലിപ്പം കൊണ്ടു തന്നെ മന്നനാണ് 'മത്തങ്ങ'. എന്നാല്, ഗുണങ്ങളിലും മത്തങ്ങ മന്നനാണെന്നുള്ളത് ഒട്ടുമുക്കാല് പേര്‍ക്കും അറിയില്ല. വിറ്റാമിനുകളുടെയും (എ, സി, ഇ) ധാതുക്കളുടെയുമൊക്കെ (ബീറ്റാ കരോട്ടിന്) കലവറയാണ് മത്തങ്ങ.\nമത്തങ്ങ മാത്രമല്ല, അതിന്റെ ഉള്ളില് കാണപ്പെടുന്ന വിത്തുകളും (കുരു) വളരെ പോഷകസമൃദ്ധമാണ്. യുണൈറ്റഡ് സ്റ്റേറ്റ്സ് ഡിപ്പാര്‍ട്ട്മെന്റ് ഓഫ് അഗ്രിക്കള്‍ച്ചറിന്റെ (യു.എസ്.ഡി.എ.) ന്യൂട്രീഷണല്\nഡേറ്റാബേസ് അനുസരിച്ച് രണ്ട് ടേബിള്‍സ്പൂണ് മത്തങ്ങ വിത്തുകളില് അടങ്ങിയിട്ടുള്ളത് ഇവയാണ്:\n15 ഗ്രാം കാര്‍ബോ ഹൈഡ്രേറ്റ് (0 ഗ്രാം പഞ്ചസാരയും അഞ്ച് ഗ്രാം ഫൈബറും ഉള്‍പ്പെടുന്നു)\nപ്രോട്ടീന് അഞ്ച് ഗ്രാം\nദൈനംദിന ശരീരത്തിന് ആവശ്യമായ ഇരുമ്പ് അഞ്ച് ഗ്രാം\nമത്തങ്ങയുടെ ആരോഗ്യാനുകൂല്യങ്ങളെ കുറിച്ച് നോക്കാം:\nകണ്ണ്: മങ്ങിയ വെളിച്ചത്തില് നന്നായി കാണുന്നതിന് കണ്ണുകളെ സഹായിക്കുന്നതിന് വിറ്റാമിന് 'എ' യുടെ പങ്ക് വളരെ വലുതാണ്. ഒരു കപ്പ് പാകംചെയ്യപ്പെട്ട മത്തങ്ങയില്, നമ്മുടെ ശരീരത്തിന് പ്രതിദിനം വേണ്ടുന്ന വിറ്റാമിന് 'എ' കൂടുതല് അടങ്ങിയിരിക്കുന്നു എന്നാണ് നാഷണല് ഇന്‍സ്റ്റിറ്റ്യൂട്ട് ഓഫ് ഹെല്‍ത്ത് പറയുന്നത്.\nമത്തങ്ങയില് സിങ്ക് ധാതുവിന്റെ അളവും ധാരാളം ഉണ്ട്. അത് നമ്മുടെ റെറ്റിന ആരോഗ്യമുള്ളതായി സൂക്ഷിക്കാന് സഹായിക്കുന്നു.\nപതിവായി കഴിക്കുകയാണെങ്കില്, വ്യത്യസ്ത തരത്തിലുള്ള കാന്‍സറിന്റെ സാധ്യത കുറയ്ക്കാന് മത്തങ്ങ സഹായിക്കും, ചില തരത്തിലുള്ള സ്തനാര്‍ബുദങ്ങള് ഉള്‍പ്പെടെ. ശക്തമായ 'ആന്റി ഓക്സിഡന്റ്' ശേഷി ഉള്ളതുകൊണ്ടാണിത് സാധിക്കുന്നത്.\nമറ്റ് ഓറഞ്ച് നിറത്തിലുള്ള പച്ചക്കറികള് പോലെ മത്തങ്ങയിലും ഉയര്‍ന്ന അളവില് ആന്റി ഓക്സിഡന്റ് 'ബീറ്റാ കരോട്ടിന്' അടങ്ങിയിരിക്കുന്നു. നാഷണല് കാന്‍സര് ഇന്‍സ്റ്റിറ്റ്യൂട്ട് നടത്തിയ പഠനങ്ങള് പ്രകാരം, ബീറ്റാ കരോട്ടിന് കാന്‍സര് പ്രതിരോധത്തിന് ഒരു പരിഹാരമാകാം.\nമത്തങ്ങ വിത്ത് അടങ്ങിയ ഭക്ഷണക്രമം വയര്, ശ്വാസകോശം, പ്രോസ്റ്റേറ്റ്, വന്‍കുടല് എന്നിവയില് പിടിപെട്ടേക്കാവുന്ന കാന്‍സര് സാധ്യത കുറയ്ക്കുന്നു.\nശരീരഭാരം കുറയ്ക്കാന് അനുയോജ്യമായ പച്ചക്കറിയാണ് മത്തങ്ങ. മത്തങ്ങയില് ഏതാണ്ട് 90 ശതമാനം വെള്ളമാണ്. അതുകൊണ്ടുതന്നെ, കലോറിയില് ഏറ്റവും താഴ്ന്നതാണ്. എന്നാല്, നാരുകളുടെ അളവ് വളരെ കൂടുതലുമാണ്. അരക്കപ്പ് മത്തങ്ങയില് കലോറിയുടെ അളവ് 40 ആണ്. 8 ഗ്രാം ഭക്ഷണ നാരുകളും മത്തങ്ങയുടെ ഉള്ളില് അടങ്ങിയിരിക്കുന്നു.\nമത്തങ്ങ കഴിക്കുന്നത് ഹൃദയത്തിന് നല്ലതാണ്. അവയില് അടങ്ങിയിട്ടുള്ള മഗ്നീഷ്യം, പൊട്ടാസ്യം എന്നിവ വളരെ ഉത്തമമാണ്. മഗ്നീഷ്യം ശരീരത്തിലുടനീളം കാത്സ്യം, പൊട്ടാസ്യം എന്നിവ എത്തിക്കാന് സഹായിക്കുന്നു. നാഡികളുടെയും പേശികളുടെയും പ്രവര്‍ത്തനത്തെയും രക്തത്തിലെ പഞ്ചസാരയുടെ പരിപാലനത്തെയും മെറ്റബോളിസത്തെയും സഹായിക്കുന്നു.\nഹാര്‍വാര്‍ഡ് യൂണിവേഴ്സിറ്റി പഠനം ചൂണ്ടിക്കാണിക്കുന്നത് ദിവസേനയുള്ള മഗ്നീഷ്യത്തിന്റെ ഉപയോഗം പ്രമേഹ രോഗബാധയെ 33 ശതമാനം കുറയ്ക്കുന്നതായി കണ്ടുവെന്നാണ്. മറ്റു പഠനങ്ങള് കാണിക്കുന്നത് മഗ്നീഷ്യം വിഷാദത്തിനും മൈഗ്രെയിനിനും കുറവുണ്ടാക്കും എന്നാണ്.\nമത്തങ്ങ എങ്ങനെ സുഖനിദ്ര നല്‍കും എന്നല്ലേ? ശരീരത്തിന്റെ സുഖം, വിശ്രമം എന്നിവയ്ക്ക് വേണ്ട 'ന്യൂറോ ട്രാന്‍സ്മിറ്റര് സെറോടോണിന്' ഉണ്ടാക്കാന് ശരീരം ഉപയോഗിക്കുന്ന അമിനോ ആസിഡ് ആണ് 'ട്രിപ്‌റ്റോഫാന്'. മത്തങ്ങ വിത്തുകള് 'ട്രിപ്‌റ്റോഫാനി'ന്റെ കലവറയാണ്.\nഇത് മെച്ചപ്പെട്ട ഉറക്കം പ്രോത്സാഹിപ്പിക്കുക മാത്രമല്ല, സെറോടോണിന് നിങ്ങളുടെ മാനസികാവസ്ഥയെ മെച്ചപ്പെടുത്തും എന്നും പഠനങ്ങള് സൂചിപ്പിക്കുന്നു.\nമത്തങ്ങയില് അടങ്ങിയിരിക്കുന്ന ബീറ്റാ, ആല്‍ഫ കരോട്ടിന് എന്നീ ഘടകങ്ങള് ചര്‍മത്തിന് തിളക്കവും ഓജസും നല്‍കും. വിറ്റാമിന് 'സി'യുടെ നല്ല ഉറവിടമാണ് മത്തങ്ങ.\nമൃദുലമായ ചര്‍മത്തിന് ദോഷകരമായതും ചുളിവുകള് തുടങ്ങിയവയ്ക്ക് കാരണം ആയേക്കാവുന്നതുമായ 'ഫ്രീ റാഡിക്കല് ഓക്സിഡിറ്റീവ്' തകരാറുകളില് നിന്ന് ചര്‍മത്തെ സംരക്ഷിക്കുന്നതാണ് വിറ്റാമിന് 'സി' യുടെ പ്രധാന ധര്‍മം.\nമത്തങ്ങ ജ്യൂസ് തേന് ചേര്‍ത്ത് ചര്‍മത്തില് പുരട്ടുന്നത് ചര്‍മത്തിന് തിളക്കം വര്‍ധിക്കാന് സഹായിക്കും. ചര്‍മത്തിന്റെ ഈര്‍പ്പം നിലനിര്‍ത്താനും മുഖത്തെ ചുളിവുകള് ഇല്ലാതാക്കാനും മത്തങ്ങ ജ്യൂസില് ചെറുനാരങ്ങാ നീര്, തൈര്, എന്നിവ കലര്‍ത്തി മുഖത്തു പുരട്ടി കുറച്ചുസമയത്തിനു ശേഷം കഴുകിക്കളഞ്ഞാല് മതി.\nമത്തങ്ങയില് ധാരാളമായി ഉള്ള ഒന്നാണ് 'പൊട്ടാസ്യം'. പൊട്ടാസ്യം ആരോഗ്യമുള്ള മുടി വളരുന്നതിന് സഹായിക്കുന്നു. മത്തങ്ങയുടെ വിത്തില് നിന്നുണ്ടാക്കുന്ന എണ്ണ സിങ്ക്, മഗ്നീഷ്യം, കാല്‍സ്യം, ഇരുമ്പ് എന്നിവപോലുള്ള പോഷകങ്ങളാല് സമൃദ്ധമാണ്.\nമത്തങ്ങയുടെ വിത്തില് ലിനോലിയേക്കും ഒലിക് ആസിഡും അടങ്ങിയിട്ടുണ്ട്. ഇവ ശരീരത്തിലെ ആന്റിജന് ലെന്‍സുകളുടെ അളവ് കൂട്ടുന്നതിന് സഹായിക്കും (ആന്റിജന്റെ അഭാവം മുടി കൊഴിച്ചിലിന് കാരണമാകാം എന്ന് വിശ്വസിക്കപ്പെടുന്നു).\nമത്തങ്ങയുടെ കൗതുക വിശേഷങ്ങള്\nഅമേരിക്കയിലും മറ്റു യൂറോപ്യന് രാജ്യങ്ങളിലും എല്ലാ വര്‍ഷവും ഒക്ടോബര് 31-ന് 'ഹാലോവീന്' എന്ന പേരില് ഒരു ആഘോഷം നടത്താറുണ്ട്. ഹാലോവീന് സമയത്ത് എവിടെ തിരിഞ്ഞാലും കാണാവുന്ന ഒരു കാഴ്ചയാണ് ഭംഗിയായി കൊത്തിവച്ചിരിക്കുന്ന മത്തങ്ങകള്.\nഒക്ടോബര് മാസത്തില് മത്തങ്ങ വിളയിക്കുന്ന തോട്ടങ്ങളില് പോയി നമുക്കിഷ്ടമുള്ള മത്തങ്ങ പറിച്ചെടുക്കാനും അത് വാങ്ങിക്കാനും സാധിക്കും. മാളുകളിലും ഷോപ്പിങ് കോംപ്ലക്സുകളിലും വിവിധ തരത്തിലുള്ള മത്സരങ്ങളും ഉണ്ടാകാറുണ്ട്.\nപ്രധാനമായി മത്തങ്ങയില് തീര്‍ത്ത കൊത്തുപണികളും പ്രച്ഛന്നവേഷ മത്സരവും ഉണ്ടാകും. മിക്ക വീടുകളുടെയും മുന്നില് ഹാലോവീന് സമയത്ത് മത്തങ്ങ വച്ചിരിക്കുന്നതും കാണാം. അന്നേ ദിവസം കുട്ടികളും മുതിര്‍ന്നവരും വത്യസ്തമായ ഹാലോവീന് വേഷങ്ങള് അണിഞ്ഞ് നിരത്തിലൂടെ നടക്കുകയും, കാര്‍ണിവലുകളില് പങ്കെടുക്കുകയും ചെയ്യും.\nകുട്ടികള് അയല്‍വീടുകള് തോറും കയറിയിറങ്ങി 'Trick or Treat' എന്നു പറഞ്ഞുകൊണ്ട് അവിടെ നിന്ന് മിഠായികള് ശേഖരിക്കും. ഹാലോവീന് സമയത്ത് വീടുകളില് ഉണ്ടാക്കുന്ന പലഹാരങ്ങളും കറികളും മത്തങ്ങ, മത്തങ്ങവിത്ത് എന്നിവ ഉള്‍ക്കൊള്ളിച്ചുകൊണ്ട് ഉള്ളവയായിരിക്കും.\nലോകത്തെ ഏറ്റവും വലിയ മത്തങ്ങയുടെ ഭാരം 2624.6 പൗണ്ട്‌സ് ആണ് (അതായത് 1190.5 കിലോഗ്രാം). ബെല്‍ജിയം നാട്ടുകാരനായ മാതിയസ് വില്ലേമിന്‍സ് ആണ് ഈ മത്തങ്ങയുടെ ഉടമ. അമേരിക്കന് ഐക്യനാടുകളില് 80 ശതമാനത്തോളം മത്തങ്ങയുടെയും വാങ്ങലും വിതരണവും നടക്കുന്നത് ഒക്ടോബര് മാസത്തിലാണ്.\nContent Highlights: benefits of pumpkin\nഭക്ഷണവുമായി പറന്ന ഡ്രോണ് ആക്രമിച്ച് കാക്ക; വഴി അടച്ചാല് പിന്നെന്തു ചെയ്യുമെന്ന് കമന്റ്-വീഡിയോ\nകോവിഡ് പടര്‍ന്ന് പിടിച്ചതും ലോക്ഡൗണ് ഏര്‍പ്പെടുത്തിയതും വീടുകളില് ..\nഅന്ന് ബാബാ കാ ദാബ, ഇന്ന് കച്ചോരി വിൽക്കുന്ന പതിനാലുകാരൻ; വൈറൽ വീഡിയോ\nവൈകുന്നേരത്തെ ചെറുകടിയായി ഗോതമ്പ് ഉണ്ട


ലളിത ജീവിതം നയിച്ച രാഷ്ട്രീയ കാരണവര്‍ക്ക് വിട | Wayanad Vision\nവയനാട്ടിലെ മുതിർന്ന സിപിഎം നേതാവും കാൽ നൂറ്റാണ്ടിലധികം സി.പി.എം. ജില്ലാ സെക്രട്ടറിയുമായിരുന്നു പി.എ. മുഹമ്മദിന്റെ നിര്യാണത്തിൽ കേരള റിപ്പോർട്ടേഴ്സ് ആൻറ് മീഡിയ പേഴ്സൻസ് യൂണിയൻ (കെ.ആർ. എം. യു ) വയനാട് ജില്ലാ കമ്മറ്റി അനുശോചിച്ചു.\nഇടത് രാഷ്ടീയ നിലപാടുകളിൽ വിട്ടുവീഴ്ച്ച ചെയ്യാതെ ലളിത ജീവിതം നയിച്ച പി.എ പാർട്ടി ഭേദമെന്യേ എവർക്കും ആദരണീയനായിരുന്നു.\nഎല്ലാവരും ബഹുമാനത്തോടെ പി.എ വിളിച്ചിരുന്ന പി.എ. മുഹമ്മദ് ജില്ലാ രൂപീകരണത്തിന് ശേഷമുള്ള വയനാടിന്റെ വികസന ചരിത്രത്തിൽ ശക്തമായ ഇടപെടലുകൾ നടത്തിയ വ്യക്തിയാണ് .\nശാരീരികമായ ക്ഷീണിതനായിട്ടും ജില്ലയിലെ രാഷ്ട്രീയ മണ്ഡലത്തിൽ സജീവമായിരുന്നു പി.എ.\nരാഷ്ട്രീയ നിലപാടുകളിലെ വിട്ടുവീഴ്ച്ചയില്ലായ്മ്മക്കപ്പുറത്ത് പ്രശ്നങ്ങളിൽ ഇടപെടുമ്പോൾ യാഥാർത്ഥ്യ ബോധത്തോടെ ഇടപെടുന്ന തൊഴിലാളി നേതാവുകൂടിയായിരുന്നു പി.എ. എന്ന് ജില്ലാ കമ്മറ്റി യോഗത്തിൽ അനുസ്മരിച്ചു. ജില്ലാ പ്രസിഡൻറ് രതീഷ് വാസുദേവൻ, ജില്ലാ ജനറൽ സെക്രട്ടറി ജിംഷിൻ സുരേഷ് സംസ്ഥാന സമിതിയംഗങ്ങളായ ബെന്നി മാത്യു ,അബുതാഹിർ. മനു ദാമോധർ, ജിൻസ് തോട്ടുംകര, ജാഷിദ് കരീം,\nസി.വി ഷിബു തുടങ്ങിയവർ അനുശോചന യോഗത്തിൽ സംസാരിച്ചു.\nwayanad newsകേരള റിപ്പോർട്ടേഴ്സ് ആൻറ് മീഡിയ പേഴ്സൻസ് യൂണിയൻ\nപഴശ്ശിരാജ കോളേജില് ദേശീയ സെമിനാര് 28,29 തീയ്യതികളില്\nവിദ്യാനികേതന് ജില്ലാ കലോത്സവം നവംബര് 9, 10 തീയതികളില്


മനോധര്‍മം: June 2009\nവെയിലും ചൂടുമുള്ള ദിനങ്ങള് ഇവിടെ അധികം കിട്ടാത്തത് കൊണ്ടാവാം, അതുള്ള ദിനങ്ങളില് എല്ലാം പുറത്തേക്ക് പോകാന് മനസു പറയുന്നത്. വര്‍ഷത്തില് വെറും മൂന്ന് മാസമാണ് ചൂട് കാലം. അതില് പകുതിയും മഴ പെയ്തു പോകും. പിന്നെ ബാക്കിയുള്ളത് പണ്ട് ബാലകൃഷ്ണ പിള്ള ട്രാന്‍സ്പോര്‍ട്ട് ജീവനക്കാരുടെ ജോലി സമയം കണക്കാക്കിയത് പോലെ കുറച്ചു ദിവസങ്ങള്. അത് കൊണ്ട് തന്നെ അവധി ദിവസങ്ങളില് വെയില് കണ്ടാല് പൊതുവേ ഇറങ്ങി നടക്കും.\nഅങ്ങനെ ഒരു നടത്തത്തിനൊടുവില് ആണ് അടുത്തുള്ള പാര്‍കില് എത്തുന്നത്. മരച്ചുവട്ടില് ഇരുന്നു പുസ്തകം വായിക്കുന്നതിനിടയില് ഒരാഗ്രഹം. ഒരു ഐസ് ക്രീം കഴിച്ചാലോ?. ഇസ്നൊഫെലിയ എന്ന കൊടും ഭീകരന് ദേഹത്തു കേറി കൂടിയതില് പിന്നെ ആഹാരത്തില് നിന്ന് വെട്ടി മാറ്റിയ ഒന്നാണ് ഐസ് ക്രീം. തണുപ്പുള്ള രാജ്യത്തു വന്നു പെട്ടത്തില് പിന്നെ പ്രത്യേകിച്ചും. വെയിലും ചൂടുമുള്ള ഇന്ന് കഴിച്ചില്ലെങ്കില് പിന്നെ എന്ന്?.\nപിന്നെ മടി പിടിച്ചില്ല, ഉടനെ എണീറ്റ് നടന്നു. അടുത്ത കട കണ്ടു പിടിക്കാന്. ഞായറാഴ്ച ആയതിനാല് തുറക്കാത്ത കടകളാണ് ഏറെയും. പക്ഷെ അന്വേഷിപ്പിന് കണ്ടെത്തും എന്ന വചനം സത്യമാക്കി കൊണ്ട് അവസാനം ഒരു കട കണ്ടെത്തി. റോഡിനപ്പുറത്തേക്ക് കടക്കാന് തുനിയവെ പിറകില് നിന്നൊരു ശബ്ദം.\n"കാന് യു ഹെല്പ് മി വിത്ത് ദിസ് TV"? -- ഒരു വലിയ പെട്ടിയുമായി മാന്യമായി വസ്ത്രം ധരിച്ച ഒരു ഇംഗ്ലീഷ് വൃദ്ധന്. TV ഒന്നാം നിലയിലെത്തിക്കണം. അതാണാവശ്യം. റോഡില് ആണെങ്കില് മറ്റാരുമില്ല. അഞ്ചു മിനിറ്റ് നേരത്തെ കാര്യമല്ലേ, സമ്മതിച്ചു. പക്ഷെ അപ്പോളതാ, ഇംഗ്ലീഷു കാരന്റെ മര്യാദ തലപൊക്കുന്നു.\n"യു ഹാവ് ടു ടേക്ക്5പൌണ്ട് ഫ്രം മി.". പൈസ വേണ്ട എന്ന് പറഞ്ഞു നോക്കി. എന്നാല് സഹായിക്കണ്ട എന്ന് വൃദ്ധന്. അങ്ങനെയെങ്കില് അങ്ങനെ ഒരു പുതിയ അനുഭവം അല്ലെ എന്ന് ഞാനും. അല്പം പണിപ്പെട്ടെങ്കിലും TV മുകളില് കയറ്റി. അഞ്ചു പൌണ്ടില് നിന്ന് ഒഴിഞ്ഞു മാറാന് ഒരിക്കല് കൂടി ശ്രമിച്ചു. വിട്ടില്ല ചേട്ടന്. അത് പോക്കറ്റില് തിരുകി. മനസ്സില് അപ്പോഴും ഒരു വിമ്മിഷ്ടം. എന്തിനാണോ ആവൊ?. ചെയ്ത ജോലിക്ക് കൂലി വാങ്ങുന്നത് നമ്മുടെ മനസ്സില് അത്ര വലിയ തെറ്റാണോ?. ഒന്ന് കൂടി ആലോചിച്ചപ്പോള് ജോലി ചെയ്യിപ്പിച്ചവന് സന്തോഷമെങ്കില് കൂലി വാങ്ങുന്നതിന് ഞാന് എന്തിനു മടിക്കണം. പിന്നെ മടിച്ചില്ല. ഈ അനുഭവം എങ്ങനെ എന്നറിയാമല്ലോ.\nഅധ്വാനത്തിന്റെ കൂലി കൊണ്ട് വാങ്ങിയ ഐസ് ക്രീമുമായി തിരികെ നടക്കുമ്പോള് വൃദ്ധന് ജനാലയിലൂടെ എന്റെ നേര്‍ക്ക് കൈ വീശുന്നു. അന്നത്തെ വിയര്‍പ്പു കൊണ്ട് നേടിയ ആ ഐസ് ക്രീമിന് രുചി കൂടുതലുണ്ടായിരുന്നോ?. എനിക്കങ്ങനെ തോന്നി !. മനസ്സില് സന്തോഷവും !.\n15 വര്‍ഷങ്ങള്‍ക്കു ശേഷം ഒരു കഥ എഴുതല് സാഹസം. തോന്ന്യാശ്രമത്തിലെ കഥാ മത്സരം ആണ് കാരണം. വിമര്‍ശനങ്ങളും തിരുത്തലും സ്വാഗതം.\nഓടിയകലുന്ന വണ്ടിയിലേക്ക് നോക്കാതെ രമേശ് തിരിഞ്ഞു നടന്നു. ടിവിയില് വെളുത്തുരുണ്ട രണ്ടു കുട്ടി രൂപങ്ങള് മലയാളികള്‍ക്ക് മൊബൈല് ഫോണ് തന്ത്രങ്ങള് വില്‍ക്കുന്നു. ഏഴു വര്ഷം മുന്‍പേ ടിക്കറ്റില്ലാതെ ഒരു പാതിരാത്രിക്ക് വണ്ടി കയറാന് എത്തിയ ആ സ്റ്റേഷെനെ അല്ല ഇന്നിത്. ആ രാത്രിയെക്കുറിച്ച് ഓര്‍ത്തപ്പോള് രമേശ് ചാപ്പനെ ഓര്‍ത്തു, പിന്നെ മനസ് മറഞ്ഞു കിടന്ന വേദനയുടെ കനലുകളെ ഊതിപ്പെരുപ്പിക്കാന് തുടങ്ങി. ആ സമയം നന്ദനയുടെ വീടില് നിന്നും ഏറെ അകലെ ഇരുണ്ട ഒരു വീടിനുള്ളില് രമേഷിന് വേണ്ടി ഒരു കത്തി ഒരുങ്ങി തുടങ്ങിയിരുന്നു.\nഏഴു വര്‍ഷം, കണ്ണീരിന്‍റെ, കഷ്ടപ്പാടിന്‍റെ ഏഴു നീണ്ട വര്‍ഷങ്ങള്. അതിനു ശേഷം അവനിന്നെത്തും. നന്ദനക്ക് ചിരിക്കണോ കരയണോ എന്നറിയില്ലായിരുന്നു. തന്‍റെ മുഖം കണ്ടു ഞെട്ടിത്തെറിച്ചു നില്‍ക്കുന്ന രമേഷിനെ ഇന്നലെ കണ്ടത് പോലെ തോന്നുന്നു. അവനു താന് എഴുതിയത് ശരിയാണൊ?. അവനെ അറിഞ്ഞു കൊണ്ട് ഈ നാട്ടിലേക്കു വരുത്തിയത് ശരിയാണൊ?. തെറ്റും ശരിയും അറിയാത്ത കുട്ടിയുടെ നിസ്സഹായത തന്നെ പൊതിയുന്നത് അവള് അറിഞ്ഞു. കൈകള് മൊബൈലിലേക്ക് നീണ്ടു. അവസാനം വിളിച്ചു നിര്‍ത്തിയ നമ്പര് വീണ്ടും ഡയല് ചെയ്യുമ്പോള് എന്താണ് പറയേണ്ടത് എന്ന് പോലും അവള്‍ക്കു അറിയില്ലായിരുന്നു...\nറെയില്‍വേ സ്റ്റേഷനില് നിന്ന് മുകളിലേക്കുള്ള കുന്നു കയറുമ്പോഴേക്കും, രമേശ് പഴയ ത്രിശൂര്‍ക്കാരന് "ഗടി" ആയി മാറിയിരുന്നു. മായ്ച്ചാലും മായാത്ത വിധം ഈ നഗരം തന്നിലലിഞ്ഞു കിടക്കുന്നു. ഒരര്‍ഥത്തില് തൃശൂരിന്‍റെ ചരിത്രം തന്നെയല്ലേ എന്‍റെതും?. ഒരു കാലത്ത് പേര് കൊണ്ട് മാത്രമല്ല, സ്വഭാവം കൊണ്ടും, കേരളത്തിന്‍റെ സാംസ്കാരിക തലസ്ഥാനം. പിന്നീട് കൂണ് പോലെ മുളച്ചു പൊന്തിയ കുറി കമ്പനികളുടെ കൂട്ട് പിടിച്ചു പണത്തിനു പുറകെയുള്ള പലായനം. അത് വളര്‍ത്താനും നില നിര്‍ത്താനും ഗുണ്ടാ സംഘങ്ങളുടെ വിത്തു പാകല്. പിന്നെ പിന്നെ തങ്ങള് വളര്‍ത്തി വലുതാക്കിയ ഗുണ്ടാ സംഘങ്ങളെ പേടിച്ചു ജീവിതം.\nകോളേജില് പഠിക്കുന്ന കാലത്തു പോക്കറ്റ് മണിക്ക് വേണ്ടി തുടങ്ങിയ കൊച്ചു കൂട്ട് കെട്ടുകള് കൊണ്ടെത്തിച്ച ഒരു ഭൂത കാലത്തേ പേടിച്ചുള്ള തന്‍റെ ജീവിതവും ഇത് തന്നെയല്ലേ?. മരണം എല്ലാ അര്‍ഥത്തിലും ഒരു മോചനമാണ് എന്ന് പാടുന്ന അന്ധേരിയിലെ ഗായകനെ രമേശ് ഓര്‍ത്തു പോയി. മരിക്കാതെ മരിക്കുന്നതിലും എത്രയോ ഭേദം.\nസ്ക്രൂ ഡ്രൈവര് മണിയാണ് രമേഷിനെ നഗരത്തില് ആദ്യം കണ്ടത്. മൊബൈലിനു നന്ദി. വെറും മൂന്ന് നിമിഷങ്ങള്‍ക്കുള്ളില് ജയന്ത് അങ്ങേ തലക്കല് എത്തി. "അവന് എത്തിയെങ്കില് അത് നന്ദനയുടെ കത്ത് കിട്ടിയിട്ട് തന്നെ". നാളെ, നമുക്കവനെ കിട്ടും. ഒതേനനെ!. "ഈ പഴഞ്ചന് പേരുള്ള മാക്രിക്ക് പഞ്ഞി വയ്ക്കാന് മൂന്ന് പേരോ?. ഞാന് ഒറ്റയ്ക്ക് പൂളാം അവനെ". പോളിന്, സംഘത്തിലെ പുത്തന് താരത്തിനു ആവേശം ഇരട്ടിച്ചു. ജയന്ത് ഒന്ന് ചിരിച്ചു. കേരള വര്‍മ കോളേജിലെ ബി എ വിദ്യാര്‍ഥി രമേശ്, തൃശ്ശൂരിനെ വിറപ്പിച്ച ഒതേനന് രമേശായത് ഇത് പോലെ എത്ര പേരെ കണ്ടിട്ടാണെന്ന് അവനറിയില്ലല്ലോ.\nതന്‍റെ സുഹൃത്തു ജിജോയെ തല്ലനെത്തിയ ഗുണ്ട നേതാവിനെ തല്ലി തുടക്കം. പിന്നെടങ്ങോട്ടു കടയോഴിപ്പിക്കല്കാര്‍ക്കും കുറിക്കാര്‍ക്കും വേണ്ടി ഗുണ്ടായിസം. കല്ലന് ബിജുവിനും ഗ്യാങ്ങിനും ശക്തന് തമ്പുരാന് സ്റ്റാന്‍ഡില് വച്ച് ഒറ്റയ്ക്ക് പണി കൊടുത്തതോടെ ആണ് രമേശ് ഒതെനനും വാല് പോലെ നടക്കുന്ന ജിജോ ചാപ്പനും ആകുന്നത്. നരേഷിനോപ്പം നടന്ന അക്കാലത്താണ് താനും രമേഷുമായി മുട്ടുന്നത്.നരേഷ് ഉണ്ടായിരുന്ന ആ കാലം..\nതലേന്ന് രാത്രിയിലെ ഉറക്കം അത്ര നന്നായില്ല എന്ന് അബ്ദു ഓര്‍ത്തു. അടയുന്ന കണ്പോളകളെ രാവിലെ കുടിച്ച ചായയുടെ ശക്തി കൊണ്ട് തുറന്നു വച്ച് അയാള് ആക്സിലേറ്ററില് കാല് അമര്ത്തി. ഇന്ന് ഉച്ചക്ക് മുന്നേ ചരക്ക് കോട്ടയത്ത് എത്തേണ്ടതാണ്. തൃശൂര് എത്താറായി. പക്ഷെ , ഇനിയുമുണ്ട് 150 കിലോമീറ്റര്..\n"ഇനി എന്തെങ്കിലും, സര്?". ജയ പാലസിലെ ജീവനക്കാരന്റെ ചോദ്യമാണ് രമേഷിനെ ഓര്‍മകളില് നിന്ന് ഉണര്‍ത്തിയത്. ചാപ്പന് ഏറ്റവും ഇഷ്ടപെട്ട ഹോട്ടല് ആയിരുന്നു ഇത്. താന് ട്രെയിന് കയറിയ രാത്രിയില്, ജയന്തും സംഘവും തന്നെയാവണം അവനെ ലോറിയിടിച്ച് കൊന്നത്. ചോരക്കു ചോര, അതാണല്ലോ തൃശ്ശൂരിന്റെ കണക്ക്. അതോര്‍ത്തപ്പോള് അവനു നന്ദനയെ ഓര്മ വന്നു പിന്നെ നരേഷിന്റെ മുഖവും. ആരെയും കൂസാത്ത അവളുടെ നിലപാടുകള് തന്നെയാണ് തങ്ങള്‍ക്കിടയിലെ സൗഹൃദം വളര്‍ത്തിയതെന്ന് അവനോര്‍ത്തു. കോളേജിലെ വൈസ് ചെയര്‍മാന്, തീപ്പൊരി പ്രാസംഗിക. തന്റെ ഈ ചങ്കൂറ്റം നല്ല കാര്യത്തിന് ഉപയോഗിച്ച് കൂടെ എന്ന അവളുടെ സ്ഥിരം ചോദ്യങ്ങള്..\nജീവിതം വിചിത്രം തന്നെ. അനിയത്തിയുടെ ചങ്കൂറ്റം തന്നെ അവളുടെ സുഹൃത്തു ആക്കിയപ്പോള്, നരേഷിന്റെ ചങ്കൂറ്റം തന്നെ അവന്‍റെ ശത്രുവാക്കി. അല്ലെങ്കിലും ഗുണ്ടകള്‍ക്കെന്തു ശത്രുത?. അത് നഗരത്തിലെ കാശുകാരും രാഷ്ട്രീയക്കാരും തമ്മിലല്ലേ?. വെട്ടിയും കുത്തിയും ചാകാന് ഈയം പാറ്റകളെ പോലെ ഞങ്ങളും.\nഒരു കടയോഴിപ്പിക്കല് കേസില് നരേഷ് ഉടക്കിയപ്പോഴാണ് തന് നരേഷിനു വിലയിടുന്നത്. നേരിട്ട് വേണ്ട എന്ന് തീരുമാനിച്ചാണ് കൊച്ചിയില് നിന്ന് ആളെ ഇറക്കിയത്. വെട്ടാന് പറഞ്ഞാല് കൊന്നിട്ട് വരുന്ന ഇനം. അവരതു ചെയ്തു. മോര്‍ച്ചറിയുടെ മുന്നില് വച്ചാണ് നന്ദനയുടെ ചേട്ടനാണ് നരേഷ് എന്നറിഞ്ഞത്. മുന്‍പേ അറിഞ്ഞിരുന്നെങ്കില്?. ആവേശത്തിന്‍റെ, വാശിയുടെ കാലത്ത് സൌഹൃദങ്ങള്‍ക്ക് വിലയുണ്ടായിരുന്നോ?. താനാണ് ഇതിനു പിന്നിലെന്ന് അവരെങ്ങനെ ആണോ അറിഞ്ഞത്?. തീപ്പന്തം പോലെ കത്തുന്ന അവളുടെ കണ്ണുകള് തന്നോടെന്തോ പറയുന്നുണ്ടായിരുന്നു. അന്ന് രാത്രി തന്നെ സ്ഥലം വിടാന് ചാപ്പനാണ് നിര്‍ബന്ധിച്ചത്.\n"കൊല്ലാന് തന്നെയാണ് അവനെ വരുത്തിയത് ജയന്ത്, പക്ഷെ?". നന്ദനയുടെ സ്വരം ഇടറി.\n"എന്ത് പക്ഷെ?. നരേഷിന്റെ വീട്ടു മുറ്റത്തിട്ട് തന്നെ തീര്‍ക്കണം അവനെ".\n"എന്തിനു ജയന്ത്?. ഇന്ന് അവനെ കൊല്ലാന് നമ്മള്, നാളെ അവനു വേണ്ടി കൊല്ലാന് മറ്റൊരാള്. ഈ ജീവിതങ്ങള് വരുത്തുന്ന കണ്ണീരിനൊരു അറുതിയില്ലേ?. ചേട്ടന്‍റെ ജീവിതത്തിനു കിട്ടിയ ശിക്ഷയായി കരുതി ആ മരണത്തെ നമുക്ക് മറക്കാം. ഇതു നശിച്ച നിമിഷത്തില് ആണാവോ ആ കത്തെഴുതാന് എനിക്ക് തോന്നിയത്?."\n"മറക്കാന് നിനക്ക് കഴിയുമായിരിക്കും, പക്ഷെ ഞാന് അതിനൊരുക്കമല്ല. അവന് നിന്‍റെ വീട്ടിലേക്കു വരുന്നതും കാത്തു ആണ്ടി ഇറക്കത്തിന് താഴെ വളവിനപ്പുറം ഞങ്ങളുണ്ടാവും, ഒരു വെളുത്ത സുമോയില്. ഇനി നീ വിളിക്കണം എന്നില്ല.". സ്വിച്ച് ഓഫ് ചെയ്ത മൊബൈല് കിടക്കയിലേക്ക് വലിച്ചെറിഞ്ഞിട്ട് ജയന്ത് വണ്ടിയിലേക്ക് നീങ്ങി. ശബ്ദം ഒഴിഞ്ഞ മൊബൈല് ചെവിയില് നിന്ന് മാറ്റുമ്പോള്, ഹൃദയം കാര് മേഘങ്ങള് കൊണ്ട് നിറയുന്നത് നന്ദന അറിഞ്ഞു.\nഓട്ടോയില് ഇരുന്നാണ് രമേശ് നന്ദനയുടെ നമ്പര് ഡയല് ചെയ്യുന്നത്. അവളുടെ പരിഭ്രമം തന്റെ ഊഹം തെറ്റിയില്ല എന്ന് രമേഷിനെ ഓര്‍മിപ്പിച്ചു.\n"രമേശ്, നിങ്ങള് തിരിച്ച് പൊയ്ക്കോളൂ."\n"എത്ര മണിക്കാണ് എന്റെ മരണം?". തിരിഞ്ഞു നോക്കിയാ ഓട്ടോക്കാരനെ നോക്കി കണ്ണിറുക്കി കൊണ്ട് രമേശ് ചോദിച്ചു. അവന്‍റെ ശബ്ദത്തില് പരിഭ്രമം ഉണ്ടായിരുന്നില്ല. ആലോചിക്കാന് ഏറെ സമയം ഉണ്ടായിരുന്നല്ലോ. ഒറ്റപ്പെടലിന്റെ നീണ്ട ഏഴു വര്ഷം. എല്ലാം അവസനിപ്പിച്ചുള്ള മരണം തന്നെയാണ് ഭേദം എന്ന് തീരുമാനിച്ചാണ് വണ്ടി കയറിയത്. പിന്നെ എന്തിനു ഭയക്കണം?.\n"രമേശ്, പറയുന്നത് കേള്‍ക്കൂ, നിങ്ങള് തിരിച്ചു പോകണം". നന്ദന കരച്ചിലിന്റെ വക്കത്തു എത്തിയിരുന്നു.\nഎങ്ങോട്ട് പോകാന്?. എന്നാണ് രമേഷിന് തോന്നിയത്. ജീവിതത്തിലെന്നും തന്നെ പറ്റി കണ്ണീരു കുടിച്ചു മരിച്ച അമ്മ ഉറങ്ങുന്ന വീട്ടിലേക്കോ?. അതോ നന്നായി ജീവിക്കുന്ന സഹോദരങ്ങളെ ശല്യപ്പെടുത്താനോ? . തിരിച്ചു പോകാന് വഴികള് ഇല്ലാത്തവര്‍ക്ക് മരണം ഒരു നല്ല വഴിയല്ലേ?.\n"അവിടെ വച്ച് പറയാന് പറ്റിയില്ലെങ്കില്, മാപ്പ്. നരേഷിനെ പറ്റി. അറിയാതെ പറ്റിയത് എന്ന് ഞാന് പറയില്ല. പക്ഷെ അറിഞ്ഞിരുന്നെങ്കില്, അതുണ്ടാകില്ലായിരുന്നു."\nവീട്ടു മുറ്റത്ത് വന്ന ഓട്ടോയുടെ ശബ്ദം നന്ദനയുടെ ഹൃദയമിടിപ്പ് കൂടി. അതെ , അവന് തന്നെ.ഇറക്കത്തിന് താഴെ നിന്നും വെളുത്ത സുമോ സ്റ്റാര്‍ട്ട് ചെയ്തിരുന്നു.\n"ഒന്ന് വേഗം, അവന് നമ്മളെ കാണും മുന്നേ കാര്യം നടക്കണം" ജയേഷിന്റെ ശബ്ദം പോളിന്‍റെ ശ്രദ്ധ തെറ്റിച്ചു. ഇറക്കത്തില് ഇമയടഞ്ഞു പോയ അബ്ദു എതിരെ വന്ന സുമോ കാണാന് ഏറെ താമസിച്ചു പോയിരുന്നു.\n"അള്ളാ, ചതിച്ചല്ലോ" !\nഇറക്കത്തിനു അപ്പുറത്തു ചലനമറ്റ ശരീരങ്ങളും ആയി തെറിച്ചു വീണ സുമോ കാണാന് ആളുകള് തിങ്ങി കൂടുമ്പോള്, മുറ്റത്ത്. മഞ്ഞു കട്ടകള് പോലെ മനം ഉരുകുന്ന രണ്ടു പേര് പരസ്പരം നോക്കി പുഞ്ചിരിക്കാന് പാട് പെടുന്നുണ്ടായിരുന്നു.....\nആറു മാസം കൊണ്ടും നാടിനു വലിയ മാറ്റമൊന്നും ഇല്ലല്ലോ. ജയിലീന്ന് ഇറങ്ങിയിട്ടും ആരും തന്നെ മറന്നിട്ടും ഇല്ല. പയ്യന്മാര്‍ക്കും നാട്ടുകാര്‍ക്കും ഈ ഷാപ്പും പടി ഷാജിയെക്കണ്ടിട്ടു ഇപ്പോഴും ഒരു പേടിയുണ്ടേ. മര്യാദക്ക് നടന്നാല് ഇവന്മാരൊക്കെ നമ്മുടെ മെക്കിട്ടു കയറും, ഇപ്പൊ എല്ലാത്തിനും ഒരു പേടിയുണ്ട് !.\nഇതാരടെയ് രണ്ടു പയ്യന്മാര് ബൈക്കില് ചെത്തി വരുന്നത്?. യെവന്മാര് എന്റെ കയ്യീന്ന് മേടിക്കും.\nനിര്‍ത്താതെ എടുത്തോണ്ട് പോടേയ്, വെറുതെ കൈക്ക് പണി ഉണ്ടാക്കല്ലേ. ഏയ്, ഇതെന്നാ പിന്നിലും രണ്ടു ബൈക്കോ ?, പിറകിലുള്ളത് ശശിയല്ലേ?. മുന്നിലുള്ള പയ്യന് അരയില് നിന്ന് ടൂള് എടുക്കുന്നു, ദൈവമേ, കളി പാളി.\nഇടവഴീല് ചാടിയിട്ടും നാലെണ്ണം പിറകെ ഉണ്ടല്ലോ, ഏതു വകുപ്പാണാവോ ?. മോഹനനെ പൂളിയ കേസ് ആവും, എന്നാലും ശശി എന്റെ കേസ് എടുക്കുമെന്ന് വിചാരിച്ചില്ല, ഒന്ന് രക്ഷപെട്ടോട്ടെ, അവനു ഞാന് കൊടുക്കുന്നുണ്ട് പണി. ആള്‍ക്കാര്‍ക്കിടയിലേക്ക് തന്നെ ഓടാം, അതേയുള്ളൂ രക്ഷ. തിരക്കിലെത്തിയാല് രക്ഷപെട്ടു, മുത്തപ്പാ, രക്ഷിക്കണേ,\nഎല്ലാ കഴുവേറികളും ഓടി മാറുന്നല്ലോ, കടയില് കേറി ഷട്ടര് ഇട്ടാലോ, അയ്യോ അവന് കടയടച്ചു കഴിഞ്ഞു. ആരേലും ഒന്ന് രക്ഷിക്കടെയ്, മോഹനനിട്ടു പണിയണ്ടായിരുന്നു. ദൈവമേ അവരെത്തി, ഇനി ഓടാന് ഒരിടമില്ല, ആ !, ശശി, കൊല്ലല്ലെടാ, അയ്യോ , അമ്മെ, മര്യാദക്ക് ജീവിച്ച മതിയായിരുന്നെ...\nഷാജിയുടെ ശരീരത്തിന് ചുറ്റം ഈച്ചകള് പറന്നു തുടങ്ങിയപ്പോഴേക്കും , മുകളില് ചിത്ര ഗുപ്തന്, ശശിയുടെ ആയുസ്സിന്റെ പുസ്തകത്തില് അവസാനത്തെ പേജില് എത്തിയിരുന്നു. ഇനി ആറു മാസത്തിനു ശേഷം ഇത് പോലെ മറ്റൊരു ചൊവ്വാഴ്ച...


കടലമാവ് കൊണ്ടു ഇങ്ങനെ ചെയ്താൽ7ദിവസം കൊണ്ട് മുഖം വെളുത്തു വെട്ടി തിളങ്ങും... - Sour Truth\nHome Lifestyle Beauty Tips കടലമാവ് കൊണ്ടു ഇങ്ങനെ ചെയ്താൽ7ദിവസം കൊണ്ട് മുഖം വെളുത്തു വെട്ടി തിളങ്ങും…\nകടലമാവ് കൊണ്ടു ഇങ്ങനെ ചെയ്താൽ7ദിവസം കൊണ്ട് മുഖം വെളുത്തു വെട്ടി തിളങ്ങും…\nനല്ല വെളുത്ത, തിളങ്ങുന്ന പാടുകളില്ലാത്ത ചര്‍മം എല്ലാവരുടേയും സ്വപ്‌നമാണ്.\nസൗന്ദര്യത്തിന്റെ അടിസ്ഥാനങ്ങളാണിവ എന്നു വേണം, പറയുവാന്.\nസൗന്ദര്യത്തിന് പ്രധാനപ്പെട്ട ഒന്നായി പലരും പറയുന്ന ഒന്നാണ് നിറം.\nനല്ല നിറത്തിനു വേണ്ടി വയറ്റില് കുഞ്ഞുണ്ടാകുമ്പോള് മുതല് കുങ്കുമപ്പൂ മുതലായ വഴികള് നാം പരീക്ഷിയ്ക്കുന്നത് ഈ നിറത്തോടുള്ള പ്രണയം കൊണ്ടു തന്നെയാണ്. കറുപ്പിന് ഏഴഴകെന്നു പറയുമെങ്കിലും വെളുക്കാനാഗ്രഹിയ്ക്കുന്നവരാണ് ഭൂരിഭാഗവും.\nബജിയുണ്ടാക്കാനും മറ്റുമായി നാം ഉപയോഗിയ്ക്കുന്ന കടലമാവ് നല്ലൊരു സൗന്ദര്യ സംരക്ഷണ ഉപാധി കൂടിയാണ്. പല ചര്‍മ പ്രശ്‌നങ്ങള്‍ക്കുമുള്ള നല്ലൊരു പരിഹാരം കൂടിയാണിത്.കടലമാവ് നല്ലൊരു സൗന്ദര്യ വര്‍ദ്ധക വസ്തു കൂടിയാണ്. ചര്‍മത്തിന് നിറം നല്‍കുക, കരുവാളിപ്പു മാറ്റുക തുടങ്ങിയ പല പ്രശ്‌നങ്ങള്‍ക്കുമുള്ള നല്ലൊരു പ്രതിവിധിയാണിത്. യാതൊരു ദോഷവും വരുത്താതെ ചര്‍മത്തിന് ബ്ലീച്ചിംഗ് ഇഫക്ടു നല്‍കാന് ശേഷിയുള്ള ഒന്നാണിത്. വിലയും കുറവാണ്. കടലമാവ് കൊണ്ടു നമുക്കു വീട്ടില് തന്നെ നല്ല നിറം വയ്ക്കാവുന്ന, ചര്‍മം ക്ലിയറാക്കാവുന്ന ഒരു ബ്ലീച്ചുണ്ടാക്കാം. കടലമാവാണ് ഇതിലെ പ്രധാന ചേരുവ. കടലമാവിനു പുറമേ നാരങ്ങാനീര്, ഒരു നുള്ള് ഉപ്പ് എന്നിവയും ഇതിനായി വേണം. കടലമാവ് ചര്‍മത്തിന് ഏറെ നല്ലതാണ്. മുഖത്തെ എണ്ണമയം നീക്കിക്കളയാനുള്ള പ്രധാനപ്പെട്ട ഒന്നാണിത്. മുഖത്തെ പല പ്രശ്‌നങ്ങള്‍ക്കുമുള്ള ന്‌ല്ലൊരു പരിഹാരം.\nഅല്‍പം പുളിയുള്ള മോര് അല്ലെങ്കില് തൈരാണ് ഇവിടെ ഇവയെല്ലാം ചേര്‍ത്തിളക്കാന് ഉപയോഗിയ്ക്കുന്നത്. ഇതും നല്ലൊരു ബ്ലീച്ചിംഗ് ഇഫക്ടു നല്‍കുന്ന ഒന്നാണ്. തൈരും ബ്ലീച്ചിംഗ് ഗുണങ്ങളുള്ള ഒന്നാണ്. മുഖത്തിന് ഈര്‍പ്പം നല്‍കുന്ന ഇത് മുഖ ചര്‍മത്തെ മൃദുത്വമാക്കുന്ന ഒന്നു കൂടിയാണ്. തെളിഞ്ഞ ചര്‍മത്തിനും നിറത്തിനുമെല്ലാം ഇതുപയോഗിയ്ക്കുന്നു. നാരങ്ങ ആരോഗ്യ സംരക്ഷണത്തിനെന്ന പോലെ ചര്‍മ സംരക്ഷണത്തിനും ഏറെ നല്ലതാണ്. ഇതിലെ വൈറ്റമിന് സി, സിട്രിക് ആസിഡ് എന്നിവയൈല്ലാം തന്നെ ചര്‍മത്തിന് നിറം നല്‍കാന് ഏറെ നല്ലതാണ്. ചര്‍മത്തിലെ കറുത്ത കുത്തുകള്‍ക്കും പാടുകള്‍ക്കുമെല്ലാം ഇത് നല്ലതാണ്. ഇവയുടെ നിറം കുറയ്ക്കാന് സഹായിക്കുന്നു.\nഇതില് ചേര്‍ക്കുന്ന ഒന്നാണ് ഉപ്പ്. ഉപ്പ് ഇതില് ചേര്‍ക്കുന്ന മറ്റൊന്നാണ്. ഉപ്പിനുമുണ്ട് ബ്ലീച്ചിംഗ് ഗുണങ്ങള്. അതേ സമയം ഇതു നല്ലൊരു അണുനാശിനി കൂടിയാണ്. ഇതും അണുബാധകളില് നിന്നും ചര്‍മത്തെ സംരക്ഷിയ്ക്കുന്നു. ചര്‍മത്തിന് തിളക്കവും മൃദുത്വവും വെളുപ്പുമെല്ലാം നല്‍കുകയും ചെയ്യുന്നു. ഇത് ചര്‍മത്തിലുണ്ടാകുന്ന മുഖക്കുരു പോലുള്ള പ്രശ്‌നങ്ങളെ തടയാന് സഹായിക്കുന്നു. ബ്ലീച്ചിംഗ് ഇഫക്ടുള്ള ഒന്നു കൂടിയാണ് ഉപ്പ്. ഇത്തരം ഗുണങ്ങള് കൊണ്ടാണ് ഉപ്പ് ഈ ഫേസ്പായ്ക്കില് ഉപയോഗിയ്ക്കുന്നത്. മോരും മഞ്ഞളും കൂട്ടില് മറ്റു ചേരുവകളാണ്. മഞ്ഞള് പ്രാചീന കാലം മുതല് തന്നെ സൗന്ദര്യ സംരക്ഷണത്തിനും ആരോഗ്യത്തിനുമായി ഉപയോഗിയ്ക്കുന്ന ഒന്നാണ്. മഞ്ഞളിനും ആന്റി ബാക്ടീരിയല്, ഫംഗല്, ഗുണങ്ങളുണ്ട്. ചര്‍മത്തിനു നിറം നല്‍കാനും ഇതിലെ ആന്റി ഓക്‌സിഡന്റുകള് സഹായിക്കുന്നു. മുഖക്കുരു പോലുള്ള പ്രശ്‌നങ്ങള്‍ക്കും ഇതൊരു നല്ല മരുന്നാണ്.\nമോരില് കടലമാവ്, മഞ്ഞള്, ഒരു നുള്ള് ഉപ്പ്, രണ്ടു മൂന്നു തുള്ളി നാരങ്ങാനീര് എന്നിവ ചേര്‍ത്തിളക്കി നല്ലൊരു ഫേസ് പായ്ക്കാക്കി മാറ്റുക. ഇത് മുഖത്തു പുരട്ടി ഉണങ്ങുമ്പോള് ചെറുചൂടുവെള്ളം കൊണ്ടു കഴുകുക. ഇത് ആഴ്ചയില് മൂന്നു നാലു തവണ അടുപ്പിച്ച് അല്‍പനാള് ചെയ്യുക. ആദ്യത്തെ ആഴ്ചയില് തന്നെ പ്രകടമായ വ്യത്യാസം അനുഭവപ്പെടും. നിറത്തിനു മാത്രമല്ല, ചര്‍മത്തിലെ മുഖക്കുരു പോലുള്ള പ്രശ്‌നങ്ങള്‍ക്കും ബ്ലാക് ഹെഡ്‌സിനം കരുവാളിപ്പിനുമെല്ലാം പറ്റിയൊരു പരിഹാരമാണിത്. മഞ്ഞള്, ഉപ്പ് എന്നിവയുടെ അണുനാശിനി ഗുണമാണ് മുഖക്കുരു പോലുള്ള പ്രശ്‌നങ്ങള്‍ക്കു പരിഹാരമാകുന്നത്.\nPrevious articleകൊട്ടക്കണക്കിന് വീട്ടുകാർ പൊതിഞ്ഞ് കൊടുക്കാത്തവരും സ്വർണ്ണം ധരിക്കുന്നുണ്ട്. ട്രോള്ളുന്നവർ ഇതുകൂടി അറിയണം ; ലക്ഷ്മി പ്രിയ..\nNext articleഅമ്മ നാലാമത് ഗർഭിണി ആയപ്പോൾ എനിക്ക് ചില കാര്യങ്ങൾ ഓർത്തു നാണക്കേട് തോന്നി : അഹാന കൃഷ്ണൻ


വിദ്യാഭ്യാസ മേഖലയിലെ പരിഷ്കാരങ്ങൾ അടിച്ചേല്പിക്കരുത്: കെപിഎസ്ടിഎ : Deepika.com Nattu Visesham\nവിദ്യാഭ്യാസ മേഖലയിലെ പരിഷ്കാരങ്ങൾ അടിച്ചേല്പിക്കരുത്: കെപിഎസ്ടിഎ\nSunday, January 19, 2020 10:07 PM IST\nകോന്നി: വിദ്യാഭ്യാസ മേഖലയിലെ പരിഷ്കാരങ്ങൾ അടിച്ചേല്പിക്കുന്നവ ആകരുതെന്ന് കേരള പ്രദേശ് സ്കൂൾ ടീച്ചേഴ്സ് അസോസിയേഷൻ (കെപിഎസ്ടിഎ) ഉപജില്ലാ സമ്മേളനം ആവശ്യപ്പെട്ടു. ഞായറാഴ്കൾ അടക്കം പൊതു അവധി ദിനങ്ങൾ അധ്യാപകരുടേയും വിദ്യാർഥികളുടെയും അവകാശമാണ്. അതു നിഷേധിച്ചാൽ വിദ്യാഭ്യാസ മേഖലകലുക്ഷിതമാകും.\nജീവിത ചെലവേറിയിട്ടും ഇടക്കാല ആശ്വാസം ആവശ്യപ്പെടാത്ത ഭരണപക്ഷ സംഘടനകളുടെ നെറികേടിനെ ജീവനക്കാർ വിലയിരുത്തണമെന്നും സമ്മേളനം ആവശ്യപ്പെട്ടു. ബ്ലോക്ക് പഞ്ചായത്തംഗം റോജി ഏബ്രഹാം ഉദ്ഘാടനം ചെയ്തു.\nഉപജില്ലാ പ്രസിഡന്‍റ് ആർ. ജ്യോതിഷിന്‍റെ അധ്യക്ഷതയിൽ സംസ്ഥാന ട്രഷറർ എസ്. സന്തോഷ് കുമാർ, ജില്ലാ സെക്രട്ടറി വി.എൻ. സദാശിവൻപിള്ള, എസ്. പ്രേം, ഫിലിപ്പ് ജോർജ്, ഫ്രെഡി ഉമ്മൻ, രജിത ആർ. നായർ, കെ.പി. തോമസ്, ശ്യാം എസ്. കോന്നി എന്നിവർ പ്രസംഗിച്ചു. ഭാരവാഹികളായി ആർ. ജ്യോതിഷ് - പ്രസിഡന്‍റ്, ജി. രഞ്ജിനി - സെക്രട്ടറി, എസ്. ഷെരീഫ് - ട്രഷറർ എന്നിവരെ തെരഞ്ഞെടുത്തു.


art director santhosh raman shares working experience in mohanlal's directorial venture barroz movie | സംവിധായകന് എന്ന നിലയില് ലാലേട്ടന് പറയുന്ന കാര്യങ്ങള് നമുക്കും പ്രചോദനമാവും, മനസുതുറന്ന് സന്തോഷ് രാമന് - Malayalam Filmibeat\n| Updated: Saturday, August 14, 2021, 23:32 [IST]\nമോഹന്‍ലാലിന്‌റെ ആദ്യ സംവിധാന സംരംഭമായ ബറോസിനായി വലിയ പ്രതീക്ഷകളോടെയാണ് എല്ലാവരും കാത്തിരിക്കുന്നത്. ബിഗ് ബഡ്ജറ്റ് ചിത്രത്തിന്റെ പ്രഖ്യാപനം മോഹന്‍ലാല് ആരാധകരെ ഒന്നടങ്കം ആവേശത്തിലാഴ്ത്തിയിരുന്നു. വലിയ ക്യാന്‍വാസില് ഒരുങ്ങുന്ന ബറോസിന്‌റെ ചിത്രീകരണം മുന്‍പ് ആരംഭിച്ചതാണ്. വമ്പന് താരനിര അണിനിരക്കുന്ന സിനിമ ആശീര്‍വാദ് സിനിമാസിന്‌റെ ബാനറില് ആന്‌റണി പെരുമ്പാവൂര് നിര്‍മ്മിക്കുന്നു. മോഹന്‍ലാലിനൊപ്പം പൃഥ്വിരാജും പ്രധാന വേഷത്തില് എത്തുന്ന സിനിമയില് വിദേശ താരങ്ങളും എത്തുന്നുണ്ട്.\nജിജോ പുന്നൂസിന്‌റെ തിരക്കഥയിലാണ് മോഹന്‍ലാല് ബറോസ് അണിയിച്ചൊരുക്കുന്നത്. ത്രീഡി ഫോര്‍മാറ്റില് ഒരുങ്ങുന്ന സിനിമ ദൃശ്യ വിസ്മയം തന്നെ സമ്മാനിക്കുമെന്നാണ് എല്ലാവരും കരുതുന്നത്. അതേസമയം ബറോസ് അനുഭവം മാസ്റ്റര് ബിന് ചാനലിന് നല്‍കിയ അഭിമുഖത്തില് പങ്കുവെക്കുകയാണ് ആര്‍ട്ട് ഡയറക്ടര് സന്തോഷ് രാമന്.\nമാലിക്കിന്‌റെ പ്രീ പ്രൊഡക്ഷന് നടന്നുകൊണ്ടിരിക്കുന്ന സമയത്താണ് ബറോസിലേക്ക് തന്നെ ആദ്യം ക്ഷണിക്കുന്നത് എന്ന് സന്തോഷ് രാമന് പറയുന്നു. അന്ന് ആര്‍ട്ട് ഡയറക്ഷന് ടീമിനും, പ്രൊഡക്ഷന് ടീമിനും വേണ്ടിയുളള ഒരു അഡ്വെെസറി ബോര്‍ഡ് കമ്മറ്റി ജിജോ സാറ് ഉണ്ടാക്കിയിരുന്നു. അതിലേക്കാണ് എന്നെ വിളിച്ചത്. പ്രശസ്തരായ സാങ്കേതിക പ്രവര്‍ത്തകര് എല്ലാം ഉളള ഒരു കമ്മറ്റി.\n'ബറോസിന്‌റെ കഥയും കാര്യങ്ങളുമൊക്കെ ജിജോ സാറ് അന്ന് പറഞ്ഞുതന്നു. ആര്‍ട്ട് വിഭാഗത്തിന് എന്തൊക്കെയാണ് ചെയ്യാന് കഴിയുക, അതെല്ലാം പറഞ്ഞുതരാന് ജിജോ സാറ് ആവശ്യപ്പെട്ടു. ഞാന് ആണ് ആര്‍ട്ട് ഡയറക്ടര് എന്ന് പിന്നീടാണ് ബറോസ് ടീം അറിയിക്കുന്നത്. ബറോസ് ചിത്രീകരണ സമയത്ത് ലാലേട്ടന് മോണിറ്ററിന് മുന്നില് എപ്പോഴും ഉണ്ടാവാറുണ്ട് എന്നും' സന്തോഷ് രാമന് പറഞ്ഞു.\n'ഷോട്ട് എടുക്കുന്ന സമയത്ത് ഒകെ ഫ്രെയിമിലുളള ഒരു സാധനം മാറ്റിയിട്ട്, വേറൊരു പ്രോപ്പര്‍ട്ടി അവിടെ വെക്കാന് പറ്റുമോ എന്നൊക്കെ അദ്ദേഹം ചോദിക്കും. ആ കളറ് അവിടെ യോജിക്കില്ലെ?, അത് കുറച്ചുകൂടെ നന്നാവൂലെ എന്നൊക്കെ ലാലേട്ടന് പറയും. അങ്ങനെയുളള സജഷന്‍സ് വരുമ്പോള് നമുക്കും പ്രചോദനമാവും', സന്തോഷ് രാമന് പറയുന്നു.\n'ലാലേട്ടന് പറയുന്നതും ചെയ്യുന്നതുമായ കാര്യങ്ങളെല്ലാം ഞങ്ങളെ ഭയങ്കരമായിട്ട് പ്രചോദിപ്പിച്ചിട്ടുണ്ട്. ഒരു സംവിധായകന് സിനിമയുടെ ക്യാപ്റ്റനാണെങ്കില് ആ ഒരു ക്യാപ്റ്റന്‍ഷിപ്പ് പുളളിയുടെ കൈയ്യില് കൃത്യമായിട്ടുണ്ട്. പ്രീ പ്രൊഡക്ഷന് സമയത്തും ലാലേട്ടന് ഉണ്ടായിരുന്നു. ബറോസില് എല്ലാവരും ലെജന്‍ഡ്‌സാണ്, ജിജോ സാറും, സന്തോഷ് ശിവന് സാറും, ലാലേട്ടനും ഒകെയുളള സിനിമ'.\nMammootty's mass Entry For Barroz Movie Pooja | Mohanlal | FilmiBeat Malayalam\n'വളരെ സൂക്ഷ്മമായിട്ടുളള കാര്യങ്ങളില് പോലും ലാലേട്ടന് അഭിപ്രായം പറയാറുണ്ടെന്നും' സന്തോഷ് രാമന് പറഞ്ഞു. 'അദ്ദേഹത്തിനുളളില് നല്ലൊരു ചിത്രകാരനുണ്ട്. ചിത്രകല ആസ്വദിക്കുന്നവരെ ചിത്രകാരനായി ഞാന് കാണുന്നു', അഭിമുഖത്തില് കലാസംവിധായകന് വ്യക്തമാക്കി. അതേസമയം കോവിഡ് സാഹചര്യത്തില് ബറോസ് തല്‍ക്കാലത്തേക്ക് നിര്‍ത്തിവെച്ചിരിക്കുകയാണ്. നിലവില് പൃഥ്വിരാജ് സംവിധാനം ചെയ്യുന്ന ബ്രോ ഡാഡിയുടെ തിരക്കുകളിലാണ് മോഹന്‍ലാല് ഉളളത്. ഹൈദരാബാദിലാണ് സിനിമയുടെ ചിത്രീകരണം പുരോഗമിച്ചുകൊണ്ടിരിക്കുന്നത്. ഹാസ്യത്തിന് പ്രാധാന്യം നല്‍കിയുളള ബ്രോ ഡാഡിയില് മോഹന്‍ലാലിനൊപ്പം പൃഥ്വിരാജ്, മീന, കല്യാണി പ്രിയദര്‍ശന്, ലാലു അലക്‌സ്, സൗബിന് ഷാഹിര് തുടങ്ങിയവരാണ് പ്രധാന വേഷങ്ങളില് എത്തുന്നത്.\nകൈനിറയെ ചിത്രങ്ങളാണ് മോഹന്‍ലാലിന്‌റെതായി അണിയറയില് ഒരുങ്ങിക്കൊണ്ടിരിക്കുന്നത്. മോഹന്‍ലാലിന്‌റെ ബിഗ് ബഡ്ജറ്റ് ചിത്രം മരക്കാര് അറബിക്കടലിന്‌റെ സിംഹം റിലീസ് മുടങ്ങിക്കിടക്കുകയാണ്. നൂറ് കോടി ബഡ്ജറ്റില് ഒരുക്കിയ മരക്കാര് പ്രിയദര്‍ശന്-മോഹന്‍ലാല് കൂട്ടുകെട്ടില് ആരാധകര് കാത്തിരിക്കുന്ന ചിത്രമാണ്. കുഞ്ഞാലി മരക്കാര് നാലാമനായി മോഹന്‍ലാല് എത്തുന്ന സിനിമയില് വമ്പന് താരനിര തന്നെയാണ് അണിനിരക്കുന്നത്.\nമരക്കാറിന് പുറമെ ബി ഉണ്ണികൃഷ്ണന് സംവിധാനം ചെയ്ത ആറാട്ടും ആരാധകര് കാത്തിരിക്കുന്ന മോഹന്‍ലാല് ചിത്രമാണ്. മാസ് എന്റര്‍ടെയ്‌നറായി ഒരുങ്ങിയ ആറാട്ട് ഉദയകൃഷ്ണയുടെ തിരക്കഥയിലാണ് എടുത്തത്. നെയ്യാറ്റിന്‍കര ഗോപന് എന്ന കഥാപാത്രമായി മോഹന്‍ലാല് എത്തുന്ന ചിത്രത്തിന്‌റെ ടീസറും പോസ്റ്ററും സോഷ്യല് മീഡിയയില് മുന്‍പ് തരംഗമായിരുന്നു. തിയ്യേറ്റര് റിലിസിനായി കാത്തുനില്‍ക്കുന്ന രണ്ട് ചിത്രങ്ങള് കൂടിയാണ് മരക്കാറും ആറാട്ടും. കൂടാതെ ജീത്തു ജോസഫ് സംവിധാനം ചെയ്യുന്ന 12ത് മാനും മോഹന്‍ലാലിന്‌റെതായി പ്രഖ്യാപിക്കപ്പെട്ടിരുന്നു. മരക്കാറിന് ശേഷം ബോക്‌സറായി മോഹന്‍ലാല് അഭിനയിക്കുന്ന ഒരു ചിത്രം പ്രിയദര്‍ശനും പ്രഖ്യാപിച്ചു.\nലൂസിഫറിന്‌റെ വമ്പന് വിജയത്തിന് പിന്നാലെയാണ് മോഹന്‍ലാല് ബറോസ് പ്രഖ്യാപിക്കുന്നത്. പ്രഖ്യാപന സമയം മുതല് വലിയ ഹൈപ്പുളള ചിത്രമാണ് ബറോസ്. അതിന്‌റെ പ്രധാന കാരണം ലാലേട്ടന്‌റെ ആദ്യ സംവിധാന സംരംഭം എന്നത് തന്നെ. ബറോസിലെ മോഹന്‍ലാലിന്‌റെ ലുക്ക് കാണാനുളള കാത്തിരിപ്പിലാണ് ആരാധകര്. ഒരു പാന് ഇന്ത്യന് പ്രോജക്ട് ആയിട്ടാവും സിനിമ എത്തുകയെന്നാണ് എല്ലാവരും പ്രതീക്ഷിക്കുന്നത്. തിയ്യേറ്ററില് തന്നെ കാണേണ്ട ഒരു ചിത്രം തന്നെയാണ് ബറോസ്. ത്രീഡി ഫോര്‍മാറ്റില് എടുക്കുന്ന സിനിമ ആയതുകൊണ്ട് തന്നെ ദൃശ്യവിസ്മയം കാണാനാണ് എല്ലാവരും കാത്തിരിക്കുന്നത്. ബറോസിന്‌റെ ആദ്യ ഷെഡ്യൂള് നേരത്തെ പൂര്‍ത്തിയായതായി റിപ്പോര്‍ട്ടുകള് വന്നിരുന്നു. ബറോസ് തുടങ്ങിവെച്ച ശേഷമാണ് മോഹന്‍ലാല് മറ്റു ചിത്രങ്ങളിലേക്ക് പോയത്. മോഹന്‍ലാലിന്‌റെതായി ഒടുവില് പുറത്തിറങ്ങിയ ദൃശ്യം2ബ്ലോക്ക്ബസ്റ്റര് വിജയമാണ് ഒടിടി റിലീസിലൂടെ നേടിയത്.\nart director santhosh raman shares working experience in mohanlal's directorial venture barroz movie


കീർത്തിയുടെ സ്പെയിൻ യാത്ര - Newscom - Malayalam News\nകീർത്തിയുടെ സ്പെയിൻ യാത്ര\nതെന്നിന്ത്യയുടെ പ്രിയതാരമാണ് കീർത്തി സുരേഷ് . തെലുങ്കിൽ ‘മഹാനടി’യെന്ന ചിത്രത്തിലൂടെ ദേശീയ അവാർഡ് സ്വന്തമാക്കിയ നടി. കീർത്തി സുരേഷ് പങ്കുവെച്ച ത്രോബാക്ക് ഫോട്ടോകളാണ് ചർച്ചയാകുന്നത്.\nസ്‍പെയിനിൽ നിന്നുള്ള ഫോട്ടോയാണ് കീർത്തി സുരേഷ് പങ്കുവെച്ചിരിക്കുന്നത്. ‘മരക്കാർ: അറബിക്കടലിന്റെ സിംഹ’മാണ് കീർത്തി സുരേഷ് അഭിനയിച്ച് ഏറ്റവും ഒടുവിൽ പ്രദർശനത്തിന് എത്തിയത്. ആർച്ച എന്ന കഥാപാത്രമായിട്ടായിരുന്നു കീർത്തി സുരേഷ് അഭിനയിച്ചത്. ‘ഗുഡ് ലക്ക് സഖി’, ‘സർക്കാരു വാരി പാട്ട’, ‘ഭോല ശങ്കർ’, ‘വാശി’, ‘ദസറ’ തുടങ്ങി ഒട്ടേറേ ചിത്രങ്ങളാണ് കീർത്തി സുരേഷിന്റേതായി പ്രഖ്യാപിട്ടുള്ളത്.\nസുധീർ ചന്ദ്ര പാദിരിയാണ് ‘ഗുഡ് ലക്ക് സഖി’ നിർമിക്കുന്നത്. മൈക്കി മൂവി മേക്കേഴ്‍സാണ് കീർത്തി സുരേഷിന്റെ ‘സർക്കാരു വാരി പാട്ട’ നിർമിക്കുന്നത്.\nസ്റ്റീഫൻ നെടുമ്പള്ളി ഹിന്ദിയിലേക്ക്; ലൂസിഫർ സീരീസാക്കാനൊരുങ്ങുന്നതായി പൃഥ്വിരാജ്\n‘വെള്ള മുണ്ടും ഷർട്ടും’, സിംപിൾ ലുക്കിൽ മമ്മൂട്ടി; ‘കിംഗ്’ എന്ന് പൃഥ്വിരാജിന്റെ കമന്റ്\nചികിത്സിക്കാൻ മതം അറിയണോ..? ഇത് നാണക്കേടെന്ന് സംവിധായകൻ


Paliyekkara toll plaza: വാഹനത്തിൻ്റെ ചില്ല് തകർന്നു; പാലിയേക്കര ടോൾ പ്ലാസയിൽ സംഘർഷം - Paliyekkara toll plaza: വാഹനത്തിൻ്റെ ചില്ല് തകർന്നു; പാലിയേക്കര ടോൾ പ്ലാസയിൽ സംഘർഷം | Samayam Malayalam\ndispute in paliyekkara toll plaza as windshief of aiyf vehicle breaks\nവാഹനത്തിൻ്റെ ചില്ല് തകർന്നു; പാലിയേക്കര ടോൾ പ്ലാസയിൽ സംഘർഷം\nSamayam Malayalam | Updated: 07 Jan 2019, 07:23:00 AM\nഎഐവൈഎഫ് സംസ്ഥാന ജാഥകളുടെ സമാപന സമ്മേളനത്തിനു ശേഷം മടങ്ങിയ പ്രവര്‍ത്തകരുടെ വാഹനത്തിന്‍റെ ചില്ലാണ് പെട്ടെന്ന് ടോൾ ഗേറ്റ് അടച്ചതിനെത്തുടര്‍ന്ന് തകര്‍ന്നത്. ഇതോടെ പ്രവര്‍ത്തകര് വാഹനത്തിൽ നിന്നിറങ്ങി ടോൾ പിരിവ് തടസ്സപ്പെടുത്തുകയായിരുന്നു.\nഎഐവൈഫ് പരിപാടിയ്ക്ക് ശേഷം പോയ പ്രവര്‍ത്തകരുടെ വാഹനത്തിന്‍റെ ചില്ല് ക്രോസ് ബാരിയറിൽ തട്ടി തകര്‍ന്നു\nവൈക്കം എംഎൽഎ ആശ ടോള് ഉദ്യോഗസ്ഥരുമായി ചര്‍ച്ച നടത്തി സമരം അവസാനിപ്പിച്ചു\nതർക്കത്തിനിടെ നിരവധി വാഹനങ്ങൾ ടോൾ നൽകാതെ പാലിയേക്കര വഴി കടന്നുപോയി\nതൃശൂര്: എഐവൈഎഫ് പ്രവര്‍ത്തകര് സഞ്ചരിച്ച വാഹനത്തിന്‍റെ ചില്ല് സ്റ്റോപ് ബാരിയറിൽ തട്ടി തകര്‍ന്നതിനെത്തുടര്‍ന്ന് പാലിയേക്കര ടോൾ പ്ലാസയിൽ സംഘര്‍ഷാവസ്ഥ. എഐവൈഎഫ് സംസ്ഥാന ജാഥകളുടെ സമാപന സമ്മേളനത്തിനു ശേഷം മടങ്ങിയ പ്രവര്‍ത്തകരുടെ വാഹനത്തിന്‍റെ ചില്ലാണ് പെട്ടെന്ന് ടോൾ ഗേറ്റ് അടച്ചതിനെത്തുടര്‍ന്ന് തകര്‍ന്നത്. ഇതോടെ പ്രവര്‍ത്തകര് വാഹനത്തിൽ നിന്നിറങ്ങി ടോൾ പിരിവ് തടസ്സപ്പെടുത്തുകയായിരുന്നു.\nസ്ഥലത്ത് തര്‍ക്കം തുടരുന്നതിനിടെ നിരവധി വാഹനങ്ങള് ഗോൾ നല്‍കാതെ പാലിയേക്കര വഴി കടന്നുപോയി. തുടര്‍ന്ന് എഐവൈഎപ് സംസ്ഥാന വൈസ് പ്രസിഡന്‍റായ എംഎൽഎ ആശ ടോളിലെത്തുകയും ടോൾ പ്ലാസയിലെ ഉദ്യോഗസ്ഥരുമായി ചര്‍ച്ചകള് നടത്തുകയുമായിരുന്നു. ഒടുവിൽ ചില്ല് പൊട്ടിയ വാഹനത്തിന് പതിനായിരം രൂപ നഷ്ടപരിഹാരം നല്‍കാമെന്ന ഉറപ്പിൽ സമരം അവസാനിപ്പിച്ച് പ്രവര്‍ത്തകര് പിരിഞ്ഞു പോകുകയായിരുന്നു.\nപാലിയേക്കര ടോൾ പ്ലാസയിലെ ജീവനക്കാരെപ്പറ്റി പരാതിയുമായി ഇതിനു മുൻപും പ്രമുഖര് രംഗത്തെത്തിയിരുന്നു. കഴിഞ്ഞ മാസം തൃശൂര് കളക്ടര് അനുപമ കടന്നു പോകുമ്പോള് വാഹനത്തിരക്കുണ്ടായിട്ടും വാഹനങ്ങള് കടത്തിവിടാതെ ടോള് പിരിച്ച ജീവനക്കാരെ കളക്ടര് ശാസിച്ചിരുന്നു.\nആലപ്പാട് കരിമണൽ സമരം: മത്സ്യ തൊഴിലാളികൾക്ക് ഐക്യദാർഢ്യവുമായി ടൊവിനോ ആര്‍ട്ടിക്കിള് ഷോ\nvaikom mla paliyekkara toll plaza news Paliyekkara toll plaza paliyekkara toll asha mla aiyf kerala\nWeb Title : Paliyekkara toll plaza: വാഹനത്തിൻ്റെ ചില്ല് തകർന്നു; പാലിയേക്കര ടോൾ പ്ലാസയിൽ സംഘർഷം


ആടിച്ചങ്ങു പൂസാക്കും, പിന്നെ കവർച്ച, ഒടുവിൽ സിന്ധു കുടുങ്ങി. – NavaKerala News\nHome/Crime/ആടിച്ചങ്ങു പൂസാക്കും, പിന്നെ കവർച്ച, ഒടുവിൽ സിന്ധു കുടുങ്ങി.\nതിരുവനന്തപുരം / കണ്ണ് കാണിച്ച് അടുപ്പിക്കും, എന്തിനും തയ്യാറെന്നു തുറന്നു പറയും, മുറിയെടുക്കാൻ നിർബന്ധിക്കും, മദ്യം വാങ്ങും വരെ കാത്തിരിക്കും,പിന്നെ കുടിപ്പിച്ചങ്ങു പൂസാക്കും. സിന്ധു എന്ന തന്ത്ര ശാലിയായ യുവതി തിരുവനതപുരം നഗരത്തിൽ യുവാക്കളെ വലയിലാക്കി വന്ന സ്റ്റൈലാണിത്. പുരുഷന്മാരെ വശീകരിച്ച് മദ്യം കുടിപ്പിച്ച് അബോധാവസ്ഥയിലാവുമ്പോൾ കവര്‍ച്ച നടത്തി വന്ന യുവതി പോലീസ് പിടിയിലായി. കുന്നുകുഴി ബാട്ടണ്‍ഹില് കോളനിയിലെ സിന്ധു (31) വിനെയാണ് മെഡിക്കല് കോളേജ് പൊലീസ് അറസ്റ്റ് ചെയ്തിരിക്കുന്നത്. കണ്ണേറ്റുമുക്ക് സ്വദേശിയായ യുവാവിന്റെ പരാതിയെ തുടർന്നായിരുന്നു അറസ്റ്റ്. സിന്ധു ഇരകളാക്കിയിരുന്നത് യുവാക്കളെ തിരിഞ്ഞു പിടിച്ചായിരുന്നു. .\nഇക്കഴിഞ്ഞ ഡിസംബര് 29-ന് രാത്രിയിൽ സിന്ധു യുവാവുമായി പരിചയം സ്ഥാപിക്കുകയായിരുന്നു. മെഡിക്കല് കോളേജ് കാഷ്വാലിറ്റിയ്ക്ക് സമീപത്ത് വെച്ചാണ് ഇവര് പരസ്പരം ആദ്യം കാണുന്നത്. യുവാവുമായി അടുപ്പത്തിലായി സിന്ധു യുവാവിനെ കൊണ്ട് ലോഡ്ജില് മുറി എടുപ്പിക്കുകയായിരുന്നു. സിന്ധു പറഞ്ഞതനുസരിച്ചു യുവാവിനെകൊണ്ട് തന്നെ മദ്യം വാങ്ങിപ്പിച്ചു. തുടർന്ന് ലോഡ്ജില് വെച്ച് യുവാവിന് സിന്ധു ആവശ്യത്തിലധികം മദ്യം നല്‍കി. യുവാവ് അബോധാവസ്ഥയിലായതോടെ അയാൾ ധരിച്ചിരുന്ന മൂന്നരപ്പവന്റെ സ്വര്‍ണമാലയും കൈ ചെയിനും 5,000 രൂപയും മോഷ്ടിച്ച് സ്ഥലം വിടുകയും ചെയ്തു.\nബോധം വീഴുമ്പോഴാണ് താൻ കവർച്ചക്ക് ഇരയായ വിവരം യുവാവ് അറിയുന്നത്. തുടർന്നയാൾ പൊലീസില് പരാതി നല്‍കുകയായിരുന്നു. പൊലീസ് നടത്തിയ അന്വേഷണത്തില് യുവതി വില്‍പ്പന നടത്തിയ സ്വർണ്ണാഭരണങ്ങൾ ചാലയിലെ ജൂവലറിയില് നിന്നും പോലീസ് കണ്ടെടുക്കുകയായിരുന്നു. പിന്നീട് സിന്ധുവിനെ ചോദ്യം ചെയ്തപ്പോഴാണ് പല യുവാക്കളെയും ഇത്തരത്തില് കുടുക്കി പണവും സ്വർണ്ണവും കവർന്നിട്ടുണ്ടെന്നു പൊലീസ് കണ്ടെത്തുന്നത്. യുവതിയുടെ അറസ്റ്റ് രേഖപ്പെടുത്തി.


August 2017 - Page2of4- Malayalam Daily News\nഇനി കാത്തിരിക്കാന് വയ്യ; അമേരിക്കയെ പാഠം പഠിപ്പിക്കുമെന്ന് ഉത്തര കൊറിയ; ആക്രമണത്തിനുള്ള അവസാന തയ്യാറെടുപ്പില് കിം ജോങ് ഉന്\nAug 15, 2017 സ്വന്തം ലേഖകന്\nപസഫിക് സമുദ്രത്തിലെ യുഎസ് ദ്വീപായ ഗുവാമില് മിസൈല് ആക്രമണത്തിനുള്ള അവസാനഘട്ട തയാറെടുപ്പിലാണ് ഉത്തരകൊറിയയെന്ന് റിപ്പോര്‍ട്ട്. സൈന്യത്തോട് ആക്രമണത്തിനു തയാറെടുക്കാന് ഏകാധിപതി കിം ജോങ് ഉന് ഉത്തരവിട്ടതായി ഉത്തര കൊറിയന് മാധ്യമങ്ങള് അറിയിച്ചു. ഉന്നത സൈനിക മേധാവികളുമായി മിസൈല് പദ്ധതിയെ കുറിച്ച് കിം ജോങ് ഉന് വിശദമായ ചര്‍ച്ച നടത്തി. ഏതുസമയവും ആക്രമണമുണ്ടായേക്കാമെന്നാണ് ലഭ്യമായ സൂചനകള്. ഗുവാം ദ്വീപിനെ ലക്ഷ്യമാക്കി ജപ്പാനു മുകളിലൂടെ തൊടുക്കാന് നാലു മധ്യദൂര മിസൈലുകളാണ് ഉത്തരകൊറിയ തയാറാക്കിയിരിക്കുന്നത്. ഉത്തരകൊറിയയുടെ നീക്കങ്ങള് സസൂക്ഷ്മം നിരീക്ഷിച്ചു വരികയാണെന്നു യുഎസ് പ്രതികരിച്ചു. ഏതു തരത്തിലുള്ള ആക്രമണത്തേയും നേരിടാന് യുഎസ് സൈന്യം തയാറാണെന്നു പ്രതിരോധ സെക്രട്ടറി ജെയിംസ് മാറ്റിസ് പറഞ്ഞു. യുഎസ് പ്രസിഡന്റ് ഡോണള്‍ഡ് ട്രംപും ഉത്തരകൊറിയയ്ക്ക് ശക്തമായ താക്കീതുമായി മുന്നോട്ടുവന്നിരുന്നു. ഉത്തരകൊറിയയുടെ ഭാഗത്തുനിന്നു കടുത്ത പ്രകോപനമുണ്ടായാല് ഒരു മയവുമില്ലാതെ തിരിച്ചടിക്കാനാണ് ട്രംപ് നിര്‍ദ്ദേശം നല്‍കിയിട്ടുള്ളത്. നാലു മധ്യദൂര മിസൈലുകള്…\nAug 15, 2017 Aug 15, 2017 സ്വന്തം ലേഖകന്\nബെംഗളൂരു: കനത്ത മഴയെ തുടര്‍ന്ന് ബെംഗളൂരു നഗരം വെള്ളത്തിലായി. തിങ്കളാഴ്ച്ച രാത്രി മുഴുവന് നീണ്ടു നിന്ന മാരത്തണ് മഴയെ തുടര്‍ന്നാണ് നഗരത്തില് വെള്ളപ്പൊക്കമുണ്ടായത്. റോഡുകളില് വെള്ളം നിറഞ്ഞതിനെ തുടര്‍ന്ന് പല പ്രദേശങ്ങളും ഒറ്റപ്പെട്ടു. നൂറുകണക്കിന് വീടുകളും വാഹനങ്ങളും വെള്ളം കയറി നശിച്ചിട്ടുണ്ട്. ഇന്ദിരാനഗര്, ഉല്‍സൂര്, വിവേക് നഗര്, ശാന്തിനഗര്,ബൈലേഗഹള്ളി, അനുഗ്രഹ ലേഔട്ട്, വില്‍സന് ഗാര്‍ഡന്, കോറമംഗല എന്നീ മേഖലകളില് വെള്ളപ്പൊക്കം ജനജീവിതം സ്തംഭിപ്പിച്ച നിലയിലാണ്. ഓടകളിലെ മാലിന്യം സമയബന്ധിതമായി നീക്കാത്തതാണ് രൂക്ഷമായ വെള്ളപ്പൊക്കത്തിന് വഴി വച്ചതെന്ന് പലരും സോഷ്യല്‍മീഡിയയില് കുറ്റപ്പെടുത്തി. നഗരത്തിലെ ചില ഭാഗങ്ങളില് 184 മില്ലീമീറ്റര് മഴ രേഖപ്പെടുത്തിയെന്ന് കര്‍ണാടക ദുരന്തനിവാരണസേന അറിയിച്ചു. കനത്തമഴയെ തുടര്‍ന്ന് ബെംഗളൂരുവിലെ പല തടാകങ്ങളിലും വിഷപ്പത പൊന്തിയത് സുരക്ഷാ ഭീഷണി ഉയര്‍ത്തുന്നുണ്ട്. ആയിരം ഏക്കറിലേറെ വിസ്തൃതിയുള്ള ബെല്ലന്ദൂര് തടാകം പതഞ്ഞു പൊന്തിയ നിലയിലാണ്. രാസവസ്തുകള് നിറഞ്ഞ ഈ തടാകം…\nഅഴിമതിയും ദുരന്തങ്ങളും കുറ്റകൃത്യങ്ങളും രൂക്ഷമായിട്ടും സംസ്ഥാന മുഖ്യമന്ത്രിക്ക് യാതൊരു സങ്കോചവുമില്ല; എടപ്പാടി പളനിസ്വാമിക്കെതിരെ രൂക്ഷ വിമര്‍ശനവുമായി കമല്‍ഹാസന്\nചെന്നൈ: രാഷ്ട്രീയ പ്രവേശനവുമായി ബന്ധപ്പെട്ട അഭ്യൂഹങ്ങള്‍ക്കു കരുത്തു പകര്‍ന്ന് തമിഴ്‌നാട് മുഖ്യമന്ത്രി എടപ്പാടി പളനിസ്വാമിക്കെതിരെ രൂക്ഷ വിമര്‍ശനവുമായി ചലച്ചിത്രതാരം കമല്‍ഹാസന് വീണ്ടും രംഗത്ത്. സംസ്ഥാനത്തിന്റെ വിവിധ മേഖലകളില് കുറ്റകൃത്യങ്ങളും അഴിമതിയും വര്‍ധിക്കുന്ന കാര്യം ചൂണ്ടിക്കാട്ടി ട്വിറ്ററിലൂടെയാണ് സൂപ്പര്‍താരത്തിന്റെ വിമര്‍ശനം. സ്വാതന്ത്ര്യദിനത്തില് വന്ന സന്ദേശത്തിന് വലിയ പ്രതികരണമാണ് ലഭിക്കുന്നത്. ‘ദുരന്തങ്ങളും അഴിമതിയും രൂക്ഷമാകുമ്പോള് സംസ്ഥാന ഭരണം കയ്യാളുന്ന മുഖ്യമന്ത്രിയുടെ രാജി ആവശ്യം ശക്തമാകും. എന്നിട്ടും തമിഴ്‌നാട്ടില് ഒരു പാര്‍ട്ടി പോലും മുഖ്യമന്ത്രിയുടെ രാജി ആവശ്യപ്പെടുന്നില്ല. കുറ്റകൃത്യങ്ങള് വര്‍ധിക്കുകയും ചെയ്യുന്നു’- കമല്‍ഹാസന് ട്വിറ്ററില് വ്യക്തമാക്കി. ‘എന്റെ ലക്ഷ്യം തമിഴ്‌നാടിന്റെ പുരോഗതിയാണ്. അതിനായി ഉയരുന്ന എന്റെ ശബ്ദത്തിന്റെ കരുത്തുകൂട്ടാന് ആര്‍ക്ക് സാധിക്കും? ഡിഎംകെ, എഐഎഡിഎംകെ, മറ്റു പാര്‍ട്ടികള് തുടങ്ങിയവ അതിനുള്ള ഉപകരണങ്ങളാണ്. ഇവയ്ക്ക് മൂര്‍ച്ചയില്ലെങ്കില് ബദല് മാര്‍ഗം കണ്ടെത്തുക’- മറ്റൊരു ട്വീറ്റില് കമല്‍ഹാസന് കുറിച്ചു. സംസ്ഥാന സര്‍ക്കാരുമായുള്ള അഭിപ്രായ വ്യത്യാസം പലകുറി…\nഅനധികൃത കായല് കൈയ്യേറ്റം; തോമസ് ചാണ്ടി മന്ത്രിസ്ഥാനമൊഴിയണമെന്ന് എന്‍സിപി വിമതപക്ഷം\nതിരുവനന്തപുരം:തോമസ് ചാണ്ടി രാജിവെക്കണമെന്ന് എന്‍സിപിയിലെ ഒരുവിഭാഗം നേതാക്കള്. എട്ട് ജില്ലാ പ്രസിഡന്റുമാരാണ് ആവശ്യമുന്നയിച്ചത്. ചാണ്ടിയുടെ നിയമലംഘനം സര്‍ക്കാര് തലത്തിലും പാര്‍ട്ടി തലത്തിലും അന്വേഷിക്കണം. നടപടി ഉണ്ടായില്ലെങ്കില് കടുത്ത നടപടിയിലേക്ക് പോകുമെന്നും വിമതപക്ഷം. എന്‍സിപിയിലെ ഒരു വിഭാഗം നേതാക്കള് കൊച്ചിയില് യോഗം ചേര്‍ന്നിരുന്നു ഈ യോഗത്തിലാണ് തോമസ് ചാണ്ടിയുടെ രാജി ആവശ്യം ഉയര്‍ന്നത്. അടുത്ത 20 ന് ചേരുന്ന എന്‍സിപി യോഗത്തില് വിഷയം ഉന്നയിക്കാനാണ് ധാരണ. വേമ്പനാട്ട് കായലിന്റെ ഹൃദയഭാഗത്ത് കായലിനോട് ചേര്‍ന്നുള്ള കൃഷിനിലമായ മാര്‍ത്താണ്ഡം കായലില് എല്ലാ നിയമങ്ങളും കാറ്റില്‍പ്പറത്തി ഗതാഗത മന്ത്രി തോമസ് ചാണ്ടി കൈയ്യേറിയെന്നാണ് ആരോപണം. അതേസമയം, കായല് കൈയ്യേറിയെന്നതടക്കം തനിക്കെതിരെ ഉയര്‍ന്ന ആരോപണങ്ങള് സിബിഐ അന്വേഷിക്കണമെന്ന് ഗതാഗത മന്ത്രി തോമസ് ചാണ്ടി ആവശ്യപ്പെട്ടു. ആരോപണങ്ങള് അടിസ്ഥാനരഹിതമാണെന്നും സിബിഐ അന്വേഷണം ആവശ്യപ്പെട്ട് നാളെ ഹൈക്കോടതിയെ സമീപിക്കുമെന്നും തോമസ് ചാണ്ടി പറഞ്ഞു ലേക്ക് പാലസ് റിസോര്‍ട്ടിലേക്ക്…\nAug 15, 2017 Aug 15, 2017 .\nതിരുവനന്തപുരം: ലോകത്തെ നടക്കുന്ന ബ്ലൂ വെയ്ല് ഗെയിമിന്റെ ഇര കേരളത്തിലും. തിരുവനന്തപുരത്ത് ആത്മഹത്യചെയ്ത പതിനാറുകാരനെ മരണത്തിലേക്ക് തള്ളിവിട്ടത് ബ്ലൂ വെയ്ല് ഗെയിം ആണെന്ന് അമ്മ വെളിപ്പെടുത്തി. ജൂലൈ ഇരുപത്താറിനാണ് പ്ലസ് വണ് വിദ്യാര്‍ഥിയായ മനോജ് വീടിനുള്ളില് തൂങ്ങിമരിച്ചത്. ഒന്‍പതുമാസം മുന്‍പ് മനോജ് ബ്ലൂ വെയ്ല് ഗെയിം ഡൗണ്‍ലോഡ് ചെയ്തിരുന്നുവെന്ന് മാതാപിതാക്കള് പൊലീസിന് നല്‍കിയ പരാതിയില് പറയുന്നു. പിന്തിരിപ്പിക്കാന് നോക്കിയെങ്കിലും വിജയിച്ചില്ല. തുടര്‍ന്നുള്ള ദിവസങ്ങളില് മനോജിന്റെ ജീവിതംതന്നെ ബ്ലൂ വെയ്ല് ടാസ്‌കുകളോട് സാമ്യമുള്ള രീതിയിലായെന്നും മാതാപിതാക്കള് പറഞ്ഞു. ആത്മഹത്യയ്ക്കുമുന്‍പ് ഫോണില് നിന്ന് ഗെയിം പൂര്‍ണമായി ഡിലീറ്റ് ചെയ്തിരുന്നു. ഫോണ് ഇപ്പോള് പൊലീസിന്റെ പക്കലാണ്. സൈബര് പൊലീസ് ഇത് പരിശോധിക്കുകയാണ്. ഒന്‍പത് മാസങ്ങള്‍ക്കു മുമ്പ് മനോജ് ബ്ലൂവെയില് ഗെയിം ഡൗണ്‍ലോഡ് ചെയ്തിരുന്നതായി അമ്മ അനു പറയുന്നു. ഇക്കാര്യം മനോജ് തന്നോട് പറഞ്ഞിരുന്നുവെന്നും അതില്‍നിന്ന് പിന്തിരിപ്പിക്കാന് ശ്രമിച്ചിരുന്നതായും അനു പറഞ്ഞു. ഒന്‍പത്…\nAug 15, 2017 ശ്രീകുമാര് ഉണ്ണിത്താന്\nന്യൂയോര്‍ക്ക്: രാഷ്ട്രം എഴുപതാം സ്വാതന്ത്ര്യ ദിനം കൊണ്ടാടുന്ന ഈ ആഘോഷവേളയില് ലോകമെമ്പാടുമുള്ള ഭാരതീയര്‍ക്ക് ഫൊക്കാനയുടെ മംഗളകരമായ സ്വാതന്ത്ര്യ ദിനാശംസകള്. ഇന്ത്യ സ്വാതന്ത്ര്യം നേടിയിട്ട് ഏഴ് പതിറ്റാണ്ടുകള് കഴിയുന്നു. ഈ എഴുപത് വര്‍ഷം കൊണ്ട് നമ്മുടെ രാജ്യം വളരെ അധികം പുരോഗതി പ്രാപിക്കാന് കഴിഞ്ഞിട്ടുണ്ട്. നമ്മുടെ രാഷ്ട്രത്തിന്റെ പുനര്‍നിര്‍മ്മാണത്തില് പ്രവാസികളായ നമ്മളും നമ്മളില് കഴിയുന്ന കാര്യങ്ങള് ചെയുന്നുണ്ട്. പക്ഷേ രാജ്യം നേരിടുന്ന തീവ്രവാദ ഭീഷണികളെയും, വിഘടനവാദങ്ങളെയും പ്രതിയോഗിക്കാന് നമുക്ക് ഇന്നും കഴിയുന്നില്ല . സ്വാതന്ത്ര്യ സമരത്തില് പങ്കെടുത്ത് ജീവന് പൊലിഞ്ഞ ആയിരക്കണക്കിനു ധീരദേശാഭിമാനികള്‍ക്ക് അഭിവാദ്യങ്ങള് അര്‍പ്പിക്കുകയും, അവരുടെ ദീപ്തമായ ഓര്‍മ്മകള് രാഷ്ട്ര പുനര്‍നിര്‍മ്മാണത്തിന്റെ ഭാഗമാക്കണമെന്നും ഫൊക്കാന പ്രസ്താവനയില് ആവശ്യപ്പെട്ടു.\nചിക്കാഗോ മലയാളി അസ്സോസിയേഷന് വിദ്യാഭ്യാസ പ്രതിഭാ പുരസ്‌കാരം ഷാന എബ്രഹാം വിരുത്തികുളങ്ങരക്ക്\nAug 15, 2017 ജിമ്മി കണിയാലി\nചിക്കാഗോ: 2017 ലെ ചിക്കാഗോ മലയാളി അസ്സോസിയേഷന് വിദ്യാഭ്യാസ പ്രതിഭാ പുരസ്‌കാരത്തിന് ഷാന വിരുത്തികുളങ്ങര തിരഞ്ഞെടുക്കപ്പെട്ടു. സെപ്തംബര്2നു താഫ്ട് ഹൈസ്‌കൂളില് നടക്കുന്ന ഓണാഘോഷ ചടങ്ങില് വെച്ച് ഈ പുരസ്‌കാരം സമ്മാനിക്കും. സാബു നടുവീട്ടില് സ്‌പോണ്‍സര് ചെയ്യുന്ന ഉതുപ്പാന് നടുവീട്ടില് മെമ്മോറിയല് സ്‌കോളര്‍ഷിപ്പ് ആയിരിക്കും ഷാന എബ്രഹാമിന് ലഭിക്കുക. 2017 വിദ്യാഭ്യാസ വര്‍ഷം ഏറ്റവും കൂടുതല് മാര്‍ക്കുകള് വാങ്ങി വിജയിക്കുന്ന ഹൈസ്‌കൂള് വിദ്യാര്‍ത്ഥികള്‍ക്കായി ഏര്‍പ്പെടുത്തിയിട്ടുള്ള ഈ സ്കോളര്‍ഷിപ്പിന് ലഭിച്ച അപേക്ഷകള് സൂക്ഷ്മമായി പരിശോധിച്ചാണ് സ്‌കോളര്‍ഷിപ്പിന് അര്‍ഹതപ്പെട്ട വിദ്യാര്‍ത്ഥിയെ തിരഞ്ഞെടുത്തത്. അപേക്ഷകരുടെ വിദ്യാഭാസ മികവിനുപരിയായി മറ്റു മേഖലകളിലുള്ള വൈദഗ്ധ്യങ്ങളും, സമൂഹത്തിനു ചെയ്തിട്ടുള്ള സംഭാവനകളും, വിശദീകരണങ്ങളും പരിഗണിച്ചാണ് ഈ പുരസ്‌കാര ജേതാക്കളുടെ അന്തിമ നിര്‍ണയം എന്ന് സ്റ്റാന്‍ലി കളരിക്കമുറിയില് (കണ്‍വീനര്), രഞ്ജന് എബ്രഹാം, ജിമ്മി കണിയാലി എന്നിവരടങ്ങിയ സ്‌കോളര്‍ഷിപ്പ് കമ്മിറ്റി അറിയിച്ചു. നാലാം വയസ്സില് സി‌എം‌എ ഓണത്തിന് താലപ്പൊലി…\nസ്വാതന്ത്ര്യം ഇനിയും അകലെ ! (ചാരുംമൂട് ജോസ്)\nAug 15, 2017 Aug 15, 2017 ചാരുംമൂട് ജോസ്\nഇന്ത്യക്ക് സ്വാതന്ത്ര്യം ലഭിച്ചിട്ട് എഴുപത് വര്‍ഷമായി. രാജ്യത്ത് നാല്പതു ശതമാനം ജനങ്ങള് ദാരിദ്ര്യരേഖയ്ക്ക് താഴെയാണ്. അത്രയും തന്നെ ജനങ്ങള് തല ചായ്ക്കാനിടമില്ലാതെ വലയുന്നു. ജനക്ഷേമത്തിനു മുന്നോക്കം കൊടുക്കും എന്നു പറഞ്ഞ് വോട്ട് നേടി അധികാരത്തിലെത്തിയ ബി.ജെ.പിയും പ്രധാനമന്ത്രി നരേന്ദ്ര മോദിയും ഇന്ത്യയുടെ ഈ അവസ്ഥ തീര്‍ത്തും അവഗണിച്ച് സ്വന്തം പ്രതിച്ഛായ വര്‍ദ്ധിപ്പിക്കാനും ഇന്ത്യന് സംസ്ഥാനങ്ങള് മുഴുവന് സ്വന്തം കൈപ്പിടിയിലൊതുക്കാനും ചരടുവലി നടത്തി മുന്നേറുകയാണ്. ഹിന്ദു രാഷ്ട്രം: ലോകത്തിലെ ഏറ്റവും വലിയ ജനാധിപത്യ രാഷ്ട്രമായ ഭാരതത്തിന്റെ അഖണ്ഡതക്ക് കളങ്കം വരുത്തുന്ന പ്രവര്‍ത്തനശൈലിക്കാണ് മോദി നേതൃത്വം കൊടുക്കുന്നത്. ആയിരക്കണക്കിന് ചെറുപ്പക്കാരെ ജോലി നല്‍കി സമൂഹ മാധ്യമങ്ങളില്‍ക്കൂടി മോദി തരംഗം സൃഷ്ടിക്കാനും ന്യൂനപക്ഷത്തിനെതിരേയും, മറ്റു സമുദായക്കാരേയും പീഡിപ്പിക്കാനും, മതസ്വാതന്ത്ര്യം ഇല്ലാതാക്കാനുമുള്ള “ഹൈന്ദവ ഇന്ത്യ” എന്ന അജണ്ട നടപ്പാക്കാനുമുള്ള ശ്രമം തീവ്രമായ രീതിയില് മുന്നേറുകയാണ്. ചോദ്യം ചെയ്യുന്നവരെ നിശബ്ദരാക്കാനും, ഇന്ത്യ ഉപേക്ഷിച്ച് അന്യരാജ്യങ്ങളില്…\nഇമ്മാനുവേല് മാര്‍ത്തോമ്മാ ഇടവക മിഷന് കണ്‍വന്‍ഷന് ആഗസ്റ്റ് 24 മുതല്: സാബു വാര്യാപുരം പ്രസംഗിക്കുന്നു\nAug 15, 2017 ജീമോന് റാന്നി\nഹൂസ്റ്റണ്: ഇമ്മാനുവേല് മാര്‍ത്തോമ്മാ ഇടവക മിഷന്റെ ഈ വര്‍ഷത്തെ വാര്‍ഷിക കണ്‍വന്‍ഷന് യോഗങ്ങള് ആഗസ്റ്റ് 24 മുതല് 26 വരെ (വ്യാഴം, വെള്ളി, ശനി) ദിവസങ്ങളില് നടത്തപ്പെടുന്നു. സുപ്രസിദ്ധ കണ്‍വന്‍ഷന് പ്രാസംഗികന് സാബു വാര്യാപുരം തിരുവചന പ്രഘോഷണം നടത്തും. ഇമ്മാനുവേല് മാര്‍ത്തോമ്മാ ദേവാലയത്തില് വച്ച് (12803, Sugar Ridge Blvd, Stafford, TX 77477) നടത്തപ്പെടുന്ന യോഗങ്ങള് വൈകുന്നേരം7മണിക്ക് ഗാനശുശ്രൂഷയോടുകൂടി ആരംഭിക്കും. ഇന്ത്യയിലും വിദേശത്തുമായി നിരവധി കണ്‍വന്‍ഷന് യോഗങ്ങളില് തിരുവചനപ്രഘോഷണം നടത്തിയിട്ടുള്ള അനുഗ്രഹീത കണ്‍വന്‍ഷന് പ്രാസംഗികന് സാബു വാര്യാപുരത്തിന്റെ പ്രസംഗങ്ങള് ശ്രവിച്ച് അനുഗ്രഹം പ്രാപിയ്ക്കുവാന് ഹൂസ്റ്റണിലും പരിസര പ്രദേശങ്ങളിലുമുള്ള ഏവരെയും ജാതിമതഭേദമന്യേ ക്ഷണിക്കുന്നുവെന്ന് ഇടവക മിഷന് ഭാരവാഹികള് അറിയിച്ചു. കൂടുതല് വിവരങ്ങള്‍ക്ക്: റവ. ജോണ്‍സണ് ഉണ്ണിത്താന് 281 561 9147, റവ. ഏബ്രഹാം വര്‍ഗീസ് 713 330 5299, കോശി തെക്കേതുണ്ടിയില് 832-567-2498, ജോസഫ്…\nമോര്‍ട്ടണ്‍ഗ്രോവ് സെന്റ് മേരിസ് ക്‌നാനായ ദൈവാലയത്തില് പരി.കന്യകമാതാവിന്റെ സ്വഗ്ഗാരോപണ തിരുന്നാള് ഭക്തിനിര്‍ഭരമായി ആചരിച്ചു\nAug 15, 2017 Aug 15, 2017 ജോയിച്ചന് പുതുക്കുളം\nചിക്കാഗോ: മോര്‍ട്ടണ്‍ഗ്രോവ് സെന്റ് മേരിസ് ക്‌നാനായ ഇടവക ദൈവാലയത്തിലെ പ്രധാന തിരുന്നാളായാ പരി.കന്യാക മാതാവിന്റെ സ്വര്‍ഗ്ഗാരോപണ തിരുന്നാള് ആഗസ്റ്റ് 11,12,13 തിയതികളില് ഭക്തിയാദരവോടെ നടത്തപ്പെട്ടു. ആഗസ്റ്റ് 11 വെള്ളിയാഴ്ച വൈകിട്ട്6മണിക്ക് ബഹുമാനപ്പെട്ട വൈദികരായ റവ .ഫാ.ടോമി വട്ടുകുളം , റവ .ഫാ .ജോസ് , റവ. ഫാ .ബോബന് വട്ടീമ്പുറത്ത് എന്നിവരുടെ കാര്‍മ്മികത്വത്തില് അര്‍പ്പിച്ച വി.ബലിക്ക് ശേഷം നയനവിസ്മയം സൃഷ്ടിച്ച് പ്രേക്ഷകരെ കൈയിലെടുത്ത യുവജനസന്ധ്യക്ക് തിരിതെളിയിച്ചു. 350തില് പരം യുവജനങ്ങളെ പങ്കെടുപ്പിച്ചു കൊണ്ട് നടത്തിയ യൂത്ത് നൈറ്റ് വിവിധങ്ങളായ കലാപ്രടനങ്ങള് കൊണ്ട്. തികച്ചും ഉന്നത നിലവാരം പുലര്‍ത്തി. ആഗസ്റ്റ് 12 ശനിയാഴ്ച വൈകിട്ട്6മണിക്ക് നടന്ന വി.കുര്‍ബ്ബാന, ലദീഞ്ഞ്, നോവേന, കപ്ലോന് വാഴ്ച തുടങ്ങിയ തിരുകര്‍മ്മങ്ങള്‍ക്ക് കാര്‍മ്മികത്വം വഹിച്ചത് സേക്രഡ് ഹാര്‍ട്ട് ഫൊറോന വികാരി റവ .ഫാ . എബ്രഹാം മുത്തോലത്ത് , ഫാ.ബോബന്…


വര്‍ക്കേഴ്സ് ഫോറം: ഒസാമ-ബിൻ-അമേരിക്ക, ഭീകരതയും പ്രേഷിതാധുനികതയും\nമാര്‍ക്കോപോളോയെ കണ്ടാമൃഗവുമായി ബന്ധിപ്പിക്കുന്ന ഒരു ചരിത്രനോട്ടം ഉമ്പര്‍ട്ടോ എക്കോ ഒരിടത്തു നടത്തുന്നുണ്ട്. അതുവരെ നമുക്കറിയാത്ത ഒരു പ്രതിഭാസത്തെ അഭിമുഖീകരിക്കുമ്പോള്, ഏകദേശവിചാര ത്തിലൂടെയാവും നമ്മള് പ്രതികരിക്കുക എന്ന 'സംഗതി'യെ ഉറപ്പിച്ചു പറയാനാണ് അങ്ങനെയൊരു ചരിത്രപരമായ ക്ളാസിക് ഉദാഹരണം എക്കോ നടത്തുന്നത്. തന്റെ കൊളോണിയല് സഞ്ചാരഗതിക്കിടയില് ജാവയില്‍വച്ചു കണ്ടുമുട്ടിയ കണ്ടാമൃഗത്തിനെ അതെന്താണെന്നറിയാത്ത മാര്‍ക്കോപോളോ, UNICORN എന്ന ഗ്രീക്ക് പൌരാണിക സാങ്കല്പിക മൃഗമായി പരികല്പിച്ച സംഭവമായിരുന്നു ആ ഉദാഹരണം. മാര്‍ക്കോപോളോയുടെ സാംസ്കാരിക പൂര്‍വികബുദ്ധി കണ്ടാമൃഗത്തിനെ യാഥാര്‍ഥ്യമായിത്തീര്‍ന്ന ഒരു പൌരാണിക ബിംബമായി ഏകദേശ വിചാരം ചെയ്തു എന്നര്‍ഥം.\nകൊളോണിയല് ബൌദ്ധികം അതിനു പുതുതായ ഒന്നിനെ ഭാവനചെയ്യുമ്പോഴും, വസ്തുത അതിന്റെ മാതൃസംസ്കാരത്തില് സൂചകമായിത്തന്നെ നിലകൊള്ളും എന്നു പഠിപ്പിക്കാന്‍കൂടി ആ സംഭവം ഉപകരിക്കും. അതൊരു ചരിത്രമായിത്തീരുന്നത് കാരണം നിലനില്‍ക്കുന്ന ചിന്താമണ്ഡലത്തിന്റെ ആധിപത്യം കൊളോണിയല് ധിഷണ ഏറ്റെടുക്കുന്നതുകൊണ്ടാണ്.\nമാര്‍ക്കോപോളോ യൂറോപ്യന് കൊളോണിയല് ആധിപത്യധിഷണയുടെ പ്രതീകമായതുകൊണ്ട്, കണ്ടാമൃഗത്തിനെ കോളനിയനന്തര ലോകം 'യൂണികോണ്' ആയി സംബോധന ചെയ്താലും അതില് അത്ഭുതപ്പെടാനൊന്നുമില്ല. കോളനീകരിക്കപ്പെട്ട ലോകത്തുനിന്ന് കൊളോണിയല് ചിന്താശക്തികള് സ്വരൂപിച്ചെടുത്ത ഇത്തരം ഏകദേശ വിചാരങ്ങളാണ് ആധുനികമായ വിജ്ഞാനശാസ്ത്രമായി പരിണമിച്ചതെന്നും, അവയുടെ ഉത്തരാധുനിക രൂപാന്തരപ്രാപ്തിയാണ് വിവരങ്ങള് എന്നും നമുക്കറിയാം.\nഇങ്ങനെയും ഒരു യൂണികോണ്\nമൂലധനവ്യാപ്തിയുടെ ആധുനികോത്തര രൂപമായിരുന്ന ആഗോള മുതലാളിത്തം ഒസാമ-ബിന്-ലാദന് (ലാദന്റെ -മകന് -ഒസാമ) എന്ന മനുഷ്യജീവിയെ മറ്റൊരു 'യൂണികോണ് ' ആയി രൂപകല്‍പ്പന ചെയ്തതു തിരിച്ചറിയാനാണ് ഉമ്പര്‍ട്ടോയെ ഉദ്ധരിച്ചത്. ആഗോള മുതലാളിത്തവും അദൃശ്യ സാമ്രാജ്യത്വവുമെല്ലാം മാര്‍ക്കോപോളോമാരുടെ പിന്‍ഗാമികള്‍ക്കു ലഭിച്ച പൈതൃകസമ്പാദ്യമാണ്. അവരുടെ ചിന്തയും അധിനിവേശ മനോഭാവവുമെല്ലാം വാസ്തവങ്ങളെ ഏകദേശവിചാരം (approximate) ചെയ്യുന്ന പഴയ അവസ്ഥയില്‍നിന്ന് ഘടനാപരമായി മാറിയിട്ടേയില്ല. ജാവയിലെ കണ്ടാമൃഗം ഒസാമ-ബിന്-ലാദനും അതിന്റെ യൂണികോണ് പതിപ്പ് ഒസാമ-ബിന്-അമേരിക്കയുമാണെന്നു ബോധ്യപ്പെടുത്താനാണ് ഈ പ്രബന്ധം.\n'ഒസാമ-ബിന്-അമേരിക്ക' എന്ന പ്രയോഗം സംജ്ഞാപരമായിപ്പോലും ഉത്തരാധുനികമല്ല. പ്രഭവകേന്ദ്രത്തെ (modernity) പ്രശ്നവല്‍ക്കരിക്കുന്ന സ്വഭാവം ഉത്തരാധുനികതയ്ക്കുണ്ടായിരുന്നില്ല. 'ഒസാമ-ബിന്-അമേരിക്ക', അമേരിക്ക എന്ന പ്രഭവസ്ഥലത്തെ പ്രശ്നവല്‍ക്കരിക്കുകയും അതിന്റെ ഉത്തരാധുനികമായ എല്ലാ ആര്‍ജിത സ്വാധീനങ്ങളെയും പരാജയപ്പെടുത്തിക്കാട്ടുകയും ചെയ്യുന്നു. അതുകൊണ്ട് ഈ പ്രയോഗ യാഥാര്‍ഥ്യത്തെ പ്രേഷിതാധുനികം (posted modern)) എന്നാണ് നാം വിളിക്കേണ്ടത്. പ്രേഷിതാധുനികത ഉത്തരാധുനികതയ്ക്കുശേഷം പ്രത്യക്ഷപ്പെട്ട പുതിയൊരു ആഗോളപ്രതിഭാസമാണ്.\nഒസാമയെ നമുക്ക് ബോദ്രിയാറില്‍നിന്ന് ആരംഭിക്കുന്നതാണുചിതം. ഗള്‍ഫ്യുദ്ധത്തെ ശാസ്ത്രീയമായി വിശകലനം ചെയ്യുമ്പോള് (The Gulf war Didn't Take Place എന്ന പുസ്തകം), അദ്ദേഹം, ഭാവിയിലേക്കെറിഞ്ഞ ചില സൂചനകള് നമുക്കു തന്നിരുന്നു. ഒരിക്കലും സംഭവിച്ചിട്ടില്ലാത്തതെന്നാണ് കോളിളക്കമുണ്ടാക്കിയ ആ യുദ്ധപരമ്പരയെ അദ്ദേഹം വിളിച്ചത്. നമുക്കിപ്പോള് അതൊക്കെ വീണ്ടും വീണ്ടും ആവശ്യമായി വന്നിരിക്കുന്നു. പ്രേഷിതാധുനികത, ബോദ്രിയാറിനെ ആവര്‍ത്തിക്കാന് നമ്മെ പ്രേരിപ്പിക്കുന്നു.\nസാമ്രാജ്യത്വ യുദ്ധമുന്നണിയുടെ, രണ്ടാംലോക മഹായുദ്ധ ശേഷമുള്ള നിയന്ത്രണം പരിപൂര്‍ണമായി അമേരിക്കയുടെ കൈവശമായിത്തീര്‍ന്നതിന്റെ പരിണാമഗുപ്തിയെ ബോദ്രിയാര് പരിചയപ്പെടുത്തിയ പേരാണ് 'ഗള്‍ഫുയുദ്ധം നടന്നിട്ടേയില്ല' എന്നത്. കലഹങ്ങളുടെ അതിക്രമം (The violence of the conflicts) എന്നു വിളിക്കാവുന്ന ഉഷ്ണയുദ്ധങ്ങളുടെ കാലത്തും അതിനോടനുബന്ധിച്ചുമാണ് ചരിത്രത്തിന്റെ നിയന്ത്രണം അമേരിക്ക കൈവശപ്പെടുത്തിയതെന്ന് അദ്ദേഹം കണ്ടെത്തുന്നു. പിന്നീടുള്ള അര ശതാബ്ദത്തിന്റെ കാലം ശീതമല്‍പ്പിടിത്തത്തിന്റെ യുദ്ധകാലം (The balance of terror) ആണ്. അതിന്റെ അന്ത്യകാലത്താണ് ഗള്‍ഫുയുദ്ധം വരുന്നത്. ആ പരമ്പരയെ മൃതയുദ്ധം (The dead war) എന്നാണ് ബോദ്രിയാര് വിശേഷിപ്പിച്ചത്. അമേരിക്കയും സദ്ദാംഹുസൈനും ഗള്‍ഫുശക്തികളുംകൂടി ഒരു യുദ്ധത്തിന്റെ മൃതശരീരത്തിനുമേല് പോരാടുന്നു എന്നദ്ദേഹം കളിയാക്കിപ്പറഞ്ഞു.\nപ്രഭാഷണപരമായ ഒരു നാടകീയത അതെപ്പറ്റി പറയാന് ബോദ്രിയാര് കരുതിവച്ചിരുന്നു. അതൊരു യുദ്ധംതന്നെ ആയിരുന്നില്ല. യുദ്ധത്തിന്റെ ദുഷിച്ച രൂപമായിരുന്നു. തടവുകാര്യത (deterrence) എന്നൊരു പേരിട്ട് അതിനെ വിളിക്കാം. തടഞ്ഞുവച്ച് കാര്യങ്ങള് നേടിയെടുക്കുന്ന ഒരു കുതന്ത്രമാണത്. ജാമ്യത്തടവുകാരെ ഉപയോഗിച്ചുള്ള ഉപജാപങ്ങളുടെയും ഗൂഢാലോചനകളുടെയും (hostage manipulation and negotiation) സമാഹൃതരൂപമായിരുന്നു ആ യുദ്ധത്തിനുണ്ടായിരുന്നത്. സൈനികരുടെ സ്ഥാനത്ത്, ജാമ്യത്തടവുകാരാണുണ്ടായിരുന്നത്. നടനനായകന്റെ പകര്‍പ്പുകളെപ്പോലെ മാറ്റിയെടുത്ത അഭിനേതാക്കളായിരുന്നു ആ സൈനികത്തടവുകാര്. പോരാളികളുടെ യാതൊരുവിധ ആത്മവത്തയുമില്ലാതെ അവര് ആ അയുദ്ധ (nonwar) നാടകത്തിനു വിധേയപ്പെടുകയായിരുന്നു.\nമാധ്യമവിപ്ളവത്തിന്റെ ചരിത്രപരമായ ഒരു വ്യതിചലനഘട്ടത്തില്‍വച്ച് ലോകത്തേക്കു മുഴുവന് പ്രക്ഷേപണം ചെയ്യപ്പെട്ട ഗള്‍ഫുയുദ്ധം, കാഴ്ചക്കാരായ നമ്മളെയെല്ലാം വിവരങ്ങളുടെ തടവുകാരുമാക്കിത്തീര്‍ത്തു. (information hostages). മാധ്യമലഹരിയുടെ തടവുകാര്. അത്തരമൊരു ലഹരിബാധിത ജനതയായിരിക്കുമ്പോഴാണ് 9/11 നു മുന്‍പും പിന്‍പുമെന്നവിധം ഒരു 'ഒസാമ' അവതരിപ്പിക്കപ്പെടുന്നത്. മാര്‍ക്കോപോളോക്കുമുന്നില് കണ്ടാമൃഗമെന്നപോലെ!\nഒസാമയെ 'യുണികോണ്' ആക്കിയ മാര്‍ക്കോപോളോ അമേരിക്കന് പ്രസിഡന്റായിരുന്ന ബില്‍ക്ളിന്റനായിരുന്നു. 1998 ആഗസ്ത് -27 ന് 'Operation infinite Reach' എന്നു പേരു നല്‍കിയ ഒരു ഭീകരവിരുദ്ധ ആക്രമണത്തിനു പച്ചക്കൊടി കാട്ടിക്കൊണ്ട് ക്ളിന്റന് നടത്തിയ പ്രഖ്യാപനമായിരുന്നു ആ unicornisation. കെനിയയിലെയും താന്‍സാനിയയിലെയും യു എസ് എംബസികളില് ഭീകരാക്രമണം നടത്തി, ഇരുന്നൂറ്റി ഇരുപത്തിനാലുപേരെ ലാദന്‍സംഘം കൊലപ്പെടുത്തിയതിനുശേഷമായിരുന്നു ക്ളിന്റന്റെ ഛഹഞ പ്രഖ്യാപനം. "നമ്മുടെ ലക്ഷ്യം ഭീകരതയെ അമര്‍ച്ച ചെയ്യലാണെന്നതു വ്യക്തമാണ്. ഒസാമബിന്‍ലാദന് സാമ്പത്തിക സഹായം നല്‍കി പോഷിപ്പിച്ചെടുത്ത തീവ്രവാദ സംഘടനകളാണവ. ഇന്നത്തെ ആഗോള ഭീകരതയുടെ സമര്‍ഥനായ സംഘാടകനും സാമ്പത്തിക സഹായിയുമാണയാള്''എന്ന ആവേശം കലര്‍ന്ന വാക്കുകള് വൈറ്റ്ഹൌസിന്റെ മട്ടുപ്പാവില്‍നിന്നു വിളിച്ചുപറയുമ്പോള് ബുഷ് ഓര്‍ത്തിരിക്കില്ല; അത് ഒസാമയുടെ ജീവിതത്തിലെ വേറൊരു ഗതിയായി പരിണമിക്കുകയാണെന്ന്. എംബസി ബോംബിങ്ങിനും ബുഷിന്റെ വാര്‍ത്താസമ്മേളനത്തിനും മുമ്പുവരെ, പൊതുവെ, പാശ്ചാത്യലോകത്തിന് അപരിചിതനായിരുന്ന ഒസാമ പെട്ടെന്ന് ലോകത്തിനാകെ ചിരപരിചിതനായിത്തീര്‍ന്നു. ലോക ടെലിവിഷന് ചാനലുകളാകെ അയാളുടെ ചിത്രംകൊണ്ടു നിറഞ്ഞു. റേഡിയോസ്റ്റേഷനുകള് ഒസാമയുടെ അമേരിക്കന് വിരുദ്ധ പ്രഭാഷണങ്ങളാല് പ്രകമ്പിതമായിത്തീര്‍ന്നു. അവിടംമുതലാണ് ഒസാമയെന്ന ആഗോളഭീകരനെ ലോകം ഭയപ്പെട്ടു തുടങ്ങിയത്. ലോകത്തെ മുഴുവന് സാക്ഷിനിറുത്തി അമേരിക്കയെ വെല്ലുവിളിക്കാനും മുന്നറിയിപ്പുനല്‍കാനും ആധികാരികമായി ഒസാമക്ക് അവകാശമുണ്ടെന്നു തോന്നിക്കുന്ന 2002 സെപ്തംബര്6ലെ 'കത്ത്' അമേരിക്കതന്നെ സൃഷ്ടിച്ച ഒസാമയുടേതായിരുന്നു (അനുബന്ധം 1 നോക്കുക). മുഹമ്മദ് അവാദ് ബിന്‍ലാദന് എന്ന യമനിക്കാരനായ പിതാവിന്റെ മകനായ ഒസാമയുടേതല്ല; അമേരിക്കയുടെ (ഭയത്തിന്റെ) മകന് ഒസാമയുടേതാണ്. ധീരന്മാര് ഒരുവട്ടം ചിരിക്കുമ്പോള് ഭീരുക്കള് പലവട്ടം കരയുന്നു എന്ന ശൈലിയുടെ മൂര്‍ത്തമായ അവതാരമാണയാള്. നമുക്കയാളെ ഒസാമ-ബിന്-അമേരിക്ക എന്നു വിളിക്കേണ്ടിവരുന്നത് അതുകൊണ്ടാണ്.\nഅഫ്ഗാനിലേക്കുള്ള റഷ്യന് കടന്നുകയറ്റത്തെ (1979) പ്രതിരോധിക്കാന്‍വേണ്ടി, ലോകത്തെമ്പാടുമുള്ള മുജാഹിദ് റിബലുകളുടെയും മുസ്ളിം യുവാക്കളുടെയും വിപുലമായ സംഘങ്ങള് അഫ്ഗാന് താഴ്വരകളില് കേന്ദ്രീകരിച്ചു തുടങ്ങുന്നകാലം മുതല്‍ക്കാണ് ഇന്നു കാണുന്ന ആഗോള ഭീകരവാദത്തിന്റെ വേരുകള് ഉറയ്ക്കുന്നത്. അന്നുമുതല്‍ക്ക് സോവിയറ്റ് യൂണിയന്റെ തകര്‍ച്ചവരെയുള്ള ഒരു ദശകം, ശീതയുദ്ധപ്രക്രിയയുടെ ജാമ്യത്തടവുകാര്/പാവപ്പോരാളികള് എന്ന നിലയില് അവര്‍ക്കുവേണ്ട പണവും ആയുധങ്ങളും പരിശീലനങ്ങളും നല്‍കി സോവിയറ്റ് യൂണിയനെതിരെ അവരെ യഥേഷ്ടം ഉപയോഗിച്ചത് അമേരിക്കയും ഇംഗ്ളണ്ടും ചേര്‍ന്നിട്ടാണ്. സോവിയറ്റ് യൂണിയന് തകര്‍ന്നതോടെ അത്തരം അഫ്ഗാന് അറബുകള്‍ക്ക് ഒരു ശത്രു ഇല്ലാതായി. അതോടെ അമേരിക്കക്കും സഖ്യത്തിനും അവരൊരു ബാധ്യതയായിത്തീര്‍ന്നു. പിന്നീടാണ് അവര്‍ക്ക് പുതിയ ശത്രുക്കളും നേതാക്കളുമെല്ലാം വന്നുചേര്‍ന്നത്. ഒസാമയെ അന്വേഷിച്ചു തുടങ്ങേണ്ടത് അവിടം മുതല്‍ക്കാണ്.\nജിദ്ദ തുറമുഖത്തെ ഒരു സാധാരണ കയറ്റിറക്കു തൊഴിലാളിയായി ജീവിതമാരംഭിച്ച്, സൌദിയിലെ ഏറ്റവും വലിയ നിര്‍മാണക്കമ്പനിയുടെ അധിപനായിത്തീര്‍ന്ന മുഹമ്മദ് അവാദ് ബിന് ലാദന്റെ പതിനഞ്ചു മക്കളില് ഏഴാമനായ ഒസാമ എണ്‍പതുകളുടെ പകുതിയോടെയാണ് തന്റെ ജിഹാദ് പ്രവര്‍ത്തനങ്ങള് അഫ്ഗാനില് കേന്ദ്രീകരിക്കുന്നതും തന്റെ പ്രവര്‍ത്തനങ്ങള്‍ക്ക് സൈനികസ്വഭാവം കൈവരുത്തുന്നതും. അബ്ദുള്ളഅസമിന്റെ നേതൃത്വത്തില് രൂപംകൊണ്ട ജിഹാദ് സര്‍വീസ്ബ്യൂറോയും സിറിയയില്‍നിന്നും ഈജിപ്തില്‍നിന്നും എത്തിപ്പെട്ട വിരമിച്ച സൈനികരും ഒസാമയുടെ സംഘത്തിന് കരുത്തുനല്‍കിയ ഘടകങ്ങളായിരുന്നു. ഒസാമയുടെ ആദ്യകാല പോരാട്ടങ്ങളെല്ലാം അമേരിക്കന് സഹായത്തോടെ സോവിയറ്റ് സൈന്യവുമായായിരുന്നു. ആ പോരാട്ടങ്ങളുടെ ക്രമാനുഗത പരിണാമമാണ് അല് ഖ്വായിദ (The Base) എന്ന ജിഹാദിസംഘടന. സോവിയറ്റ് പിന്‍മടക്കവും ഗള്‍ഫ്മേഖലയിലെ സംഘര്‍ഷഭരിതമായ രാഷ്ട്രീയാനിശ്ചിതത്വവും ഒസാമയുടെ പ്രവര്‍ത്തനങ്ങള്‍ക്ക് കൂടുതല് നിഗൂഢത നല്‍കിയ കാലമായിരുന്നു 1989, 90, 91 കള്. ഇറാഖ്-കുവൈത്ത് സംഘര്‍ഷം, സൌദിയിലേക്കുള്ള അമേരിക്കന് പ്രവേശനം തുടങ്ങിയതെല്ലം കൂടി ഒസാമയുടെ നിഗൂഢമായ വളര്‍ച്ചയെ പ്രബലമാക്കി.\nഒസാമ എന്ന മിത്ത്\nവാസ്തവത്തില് ശീതയുദ്ധാനന്തര മാധ്യമങ്ങള് സൃഷ്ടിച്ചെടുത്ത ഒരു അമേരിക്കനൈസ്ഡ് മിത്തായിരുന്നു ഒസാമ. യാഥാര്‍ഥ്യങ്ങളെ, വിഭ്രാമക യാഥാര്‍ഥ്യങ്ങള് (virtuals)കീഴടക്കിത്തുടങ്ങിയ ഒരു കാലത്തിന്റെ പ്രതീകമാണത്. അത് (it) എന്നേ പറയാനാവൂ; 'അയാള്' (He-the Osama) എന്നത് ഒരു കര്‍ത്തൃത്വമേയല്ലാത്തതുകൊണ്ട്. അതൊരു പ്രതിഭാസമാണ്. ചില സൂപ്പര് താരങ്ങള് തങ്ങളെ സിനിമയിലും അങ്ങനെ പരിചയപ്പെടുത്തിക്കണ്ടിട്ടുണ്ട്. 'ഞാനൊരു വ്യക്തിയല്ല; പ്രസ്ഥാനമാണ്' എന്നൊക്കെ. ഇതെല്ലാം ചില അതിയാഥാര്‍ഥ്യ ന്യായ (hyper realistic logic) മാണ്. ഈ കാലത്തെ അഭിസംബോധന ചെയ്തുകൊണ്ട് 'ഇതത്രേ നമ്മുടെ അന്ത്യവിധി' എന്നു പറഞ്ഞ ബോദ്രിയാര്, അതിനു കണ്ടെത്തിയ കാരണങ്ങളിലൊന്നു മേല്‍പ്പറഞ്ഞതായിരുന്നു. ശീതയുദ്ധാനന്തര രാഷ്ട്രീയലോകം ഫുക്കുയാമ സ്വപ്നം കണ്ടതുപോലെ ഒരു സമ്പൂര്‍ണലോകം ആവുകയല്ല ,ശൂന്യമഹാലോകം ആവുകയാണ് ചെയ്തത്.\nഅപനിര്‍മിത ഒസാമ (Deconstructed Osama) എന്നൊരു പരികല്പന കണ്ടിട്ടുണ്ട്. 2001 ഒക്ടോബര്7ന് അല്-ജസീറയില് പ്രത്യക്ഷപ്പെട്ടു സംസാരിക്കുന്ന ഒസാമയുടെ ചിത്രത്തിന്റെ അഴിച്ചുപണിയാണ് ആ വായന. അയാളുടെ സൈനികവസ്ത്രവും എ കെ 47 തോക്കും ടൈമെക്സിന്റെ വാച്ചും മൈക്രോഫോണും ക്യാമറയുമെല്ലാം ആധുനിക സാങ്കേതികവിദ്യയുടെ സംഭാവനയായിരിക്കുമ്പോള്‍ത്തന്നെ, പരോക്ഷമായി അയാള് വെല്ലുവിളിക്കുന്നത് അതേ ആധുനിക സാങ്കേതികതയുടെ പ്രഭവകേന്ദ്രങ്ങളെത്തന്നെയായിരുന്നു. അമേരിക്ക, യു കെ, ഫ്രാന്‍സ്, ആസ്ത്രേലിയ, ജപ്പാന്, സോവിയറ്റ് യൂണിയന് അങ്ങനെയങ്ങനെ.\nഒസാമയുടെ രീതികളും പ്രവര്‍ത്തനങ്ങളും അമേരിക്കതന്നെയാണ് തീരുമാനിക്കുന്നതെന്ന ഒരു അബോധവ്യാഖ്യാനശാസ്ത്രം, അപനിര്‍മിത ഒസാമയിലൂടെ നമുക്കു നടത്താം. 9/11 ന്റെ കാര്യത്തിലും അങ്ങനെത്തന്നെയായിരുന്നു. അതിന്റെ തന്ത്രശാസ്ത്രം ഉത്തരാധുനികമേയല്ല; അങ്ങനെയങ്ങു തത്ത്വചിന്താപരമല്ല. 9/11 ന്റെ സന്ദേശം അപഗ്രഥിക്കുമ്പോള് അതു വ്യക്തമാവുന്നുണ്ട്.\n'മാധ്യമം തന്നെ സന്ദേശം' എന്ന സമവാക്യം മക്ലൂഹന് അവതരിപ്പിക്കുന്ന കാലത്ത്'ആഗോളഗ്രാമം' എന്ന സങ്കല്പം ആലോചനയില് വന്നു തുടങ്ങിയിട്ടേ ഉണ്ടായിരുന്നുള്ളൂ. 'medium is the message' എന്ന ആ പ്രയോഗത്തിന്റെ രണ്ട് അര്‍ഥസാധ്യതകളെ ലെവിന്‍സണ് നിരീക്ഷിക്കുന്നുണ്ട് (Digital McLuhan, Rout-ledge, 2001). ആദ്യത്തേത് ഉള്ളടക്കം (content) എന്ന നിലയില്. അതായത്, ഏതൊരു മാധ്യമത്തിന്റെയും 'ഉള്ളടക്കം' മറ്റൊരു മാധ്യമമായിരിക്കും എന്നത്. എഴുത്തിന്റെ ഉള്ളടക്കം പറച്ചില് (speech) എന്നപോലെ. രണ്ടാമത്തേത്, ഇവിടെ വളരെ സംഗതമാണ്. ഏതൊരു മാധ്യമത്തിന്റെയും സന്ദേശം മനുഷ്യപുരോഗതിയിലും സാമൂഹിക വ്യവഹാരങ്ങളിലും സംഭവിക്കുന്ന പരിണാമത്തിന്റെ വേഗത്തെയും ശ്രേണീബന്ധത്തെയും പ്രതിഫലിപ്പിക്കും എന്ന അര്‍ഥം. 'സന്ദേശ'ത്തിന്റെ ചരിത്രത്തോടു ചേര്‍ന്നുവരുന്ന ആശയമാണിത്.\nഒസാമയുടെ കാര്യത്തില് 'സന്ദേശ'ത്തിന് വളരെ കൃത്യമായ ഒരു പരിണാമസ്വഭാവം വരുന്നതു കാണാം. ചരിത്രപരമായ ഒരു പരിണാമം. മുമ്പ് "medium itself global'' എന്നല്ലാതെ "message itself global'-എന്നു പറയാന് കഴിയുമായിരുന്നില്ല. ആഗോളവ്യാപ്തിയുണ്ടായിരുന്ന സന്ദേശങ്ങള്‍പോലും മാധ്യമത്തിന്റെ സങ്കീര്‍ണമായ സാങ്കേതികതയില്‍നിന്നു മോചിതമായിരുന്നില്ല. എന്നാല്, ഒസാമയുടെ സന്ദേശം, സന്ദേശമെന്ന നിലയ്ക്കുതന്നെ ആഗോളീയമായിത്തീര്‍ന്നു. അവ ലോകത്ത് സൃഷ്ടിച്ച ഭയം അതിനു തെളിവായിരുന്നു. ഈ ചരിത്രമാറ്റം, തത്ത്വചിന്താപരമല്ല; ഭാഷീയമോ ഘടനാപരമോ അല്ല. ഉത്തരാധുനികവുമല്ല - ആധുനിക നിരപേക്ഷമായിരുന്നു അഥവാ പ്രേഷിതാധുനിക (posted modern) മായിരുന്നു.\nഒസാമ സൃഷ്ടിച്ച ഭയത്തിന്റെ ഏറ്റവും മൂര്‍ത്തമായ രൂപമായിരുന്നു 9/11. വേള്‍ഡ് ട്രേഡ് സെന്റര് തകര്‍ന്നപ്പോള് മരണപ്പെട്ട 3000 പേരുടെ കണക്കുവച്ചുമാത്രം അതിനെ അളന്നാല് ഒസാമ പറയുംപോലെ അതൊരു ചെറിയ സംഭവമാണ്. എന്നാല് കാര്യങ്ങള് അങ്ങനെയല്ല. അമേരിക്കക്കും അതിന്റെ സഖ്യശക്തികള്‍ക്കും ലോകത്തെവിടെയും ഏതുനേരവും എന്തുമാകാം എന്ന സ്വാതന്ത്ര്യത്തിന്റെ നിസ്സീമത നിലനില്‍ക്കെയാണ് അതീവസുരക്ഷിതമെന്ന് ഒസാമപോലും വിശ്വസിച്ചിരുന്ന പെന്റഗണിനകത്തു കയറി ആക്രമിക്കാന് അല്-ഖ്വയ്‌ദയ്ക്കു കഴിഞ്ഞത്. 9/11 അമേരിക്ക സൃഷ്ടിച്ചതാണെന്നു പറയുന്നത് അതുകൊണ്ടാണ്. അമേരിക്കയുടെ മനസ്സില്‍ത്തന്നെയുള്ള യൂണികോണ് ഒബാമയും പകര്‍പ്പുകളുമാണ് അതു സാധ്യമാക്കിയത്.\nശീതയുദ്ധാനന്തരം ശക്തിപ്പെട്ട ആഗോളീകരണ പ്രവണതകള്, ലോകത്തെങ്ങുമുള്ള ജനാധിപത്യ സംവിധാനങ്ങളെ തകര്‍ക്കുകയും ഉദാര ജനാധിപത്യത്തിന്റെ കടന്നുകയറ്റത്തെ ശക്തിപ്പെടുത്തുകയും ചെയ്തു. ദേശ/രാഷ്ട്ര ഭരണകൂടങ്ങള് ദുര്‍ബലമായിത്തീര്‍ന്നതും അതിര്‍ത്തികള് അപ്രസക്തമായിത്തീര്‍ന്നതും മൂലധനവ്യാപനത്തെ മാത്രമല്ല, ഭീകരതയെയും ആഗോളമാവാന് സഹായിച്ച ഘടകങ്ങളാണ്. 9/11 നു ശേഷം യുദ്ധത്തിലേര്‍പ്പെട്ടത് Global America യാണ്. സ്വാഭാവികമായും ശത്രു Global Terrorism -വും.\nഎന്ന അവിശുദ്ധത്രിത്വം ഉത്തരാധുനികമല്ല എന്നതിന്റെ സൂചന ഒസാമയുടെ സന്ദേശം തന്നെയാണ്. അമേരിക്ക എന്ന ആധുനിക യാഥാര്‍ഥ്യം എന്തുകൊണ്ട് അപ്രസക്തമാവുന്നു എന്ന മാനിഫെസ്റ്റോയാണത്. ഒസാമയുടെ സന്ദേശം '"medium- is -the mass-age'' എന്ന ഉത്തരാധുനികോച്ച ( high postmodernity) പ്രതീതിയിലും കടന്നതായിരുന്നു. കാരണം, അല്‍ജസീറ ഒസാമയുടെ സന്ദേശം സംപ്രേഷണം ചെയ്യുമ്പോഴും അയാള് ഒരു തരത്തിലും തന്റെ മാധ്യമത്തിന്റെ (language® letter/Audio/Video tape ®Al Jazeera) ഭാഗമായിരുന്നില്ല. അയാള് ശരീരത്തോടെ വരുമ്പോഴും അശരീരനായിരുന്നു. അതുകൊണ്ട് അമേരിക്ക അയാളുടെ സന്ദേശത്തോടും അശരീരതയോടും ഊഹാപോഹങ്ങളോടുമാണ് പൊരുതിക്കൊണ്ടിരുന്നത്. അയാള് ഉണ്ടോ ഇല്ലയോ എന്നോ ഉണ്ടെങ്കില്‍ത്തന്നെ എവിടെയാണെന്നോ ഏറ്റവും ആധുനികമായ സാങ്കേതികവിദ്യകള്‍ക്കുപോലും കണ്ടെത്താനായില്ല. ാലമൈഴല ല്‍നിന്നും ാമമൈഴല ലെത്തിയ ഉത്തരാധുനികതയുടെ അസ്തമനമായിരുന്നു അങ്ങനെ സംഭവിച്ചത്. ഉത്തരാധുനികതയുടെ ഏറ്റവും ശക്തമായ പ്രതിനിധാനമായിരുന്ന അമേരിക്കയുടെ പരാജയവും.\nഒസാമക്കെതിരെയുള്ള അച്ചുതണ്ടിന്റെ നിയന്താവായിരുന്ന ജോര്‍ജ് ഡബ്ള്യൂ ബുഷിന് തങ്ങള് അഫ്ഗാനിലും ഇറാഖിലും ചെയ്യുന്നതെന്താണെന്ന് അടിക്കടി മാറ്റിപ്പറയേണ്ടിവന്നത് അതുകൊണ്ടാണ്. അയാള് ആദ്യം അതിനെ 'കുരിശുയുദ്ധ'മെന്നും പിന്നെ 'പരിഷ്കൃതിയ്ക്കുവേണ്ടിയുള്ള പോരാട്ട'മെന്നും തുടര്‍ന്ന് 'അവസാനിക്കാത്ത കഠിനകൃത്യം' (A task that never ends) എന്നും പിന്നെ 'ആഗോള ഭീകരതക്കെതിരെയുള്ള യുദ്ധം' എന്നും 'ഭീകരതക്കെതിരെയുള്ള ടൈറ്റാനിക്യുദ്ധം' എന്നുമൊക്കെ മാറ്റി വിളിച്ചുകൊണ്ടിരുന്നു. അമേരിക്കയും അതിന്റെ സഖ്യകക്ഷികളും തോളിലേക്കു വലിച്ചിട്ട വയ്യാവേലി അവരെയെത്തിച്ച മഹാപതനത്തിന്റെ ഓരോരോ ഘട്ടങ്ങളാണവയെന്ന് നിരീക്ഷിച്ചാലറിയാം. അതൊരു പ്രഭാഷണ വ്യതിചലനമായിരുന്നെങ്കിലും പിന്നീടതൊരു വലിയ സാമ്പത്തികത്തകര്‍ച്ചയിലേക്ക് അച്ചുതണ്ടിനെ എത്തിക്കുന്നതും നമുക്കു കാണേണ്ടിവന്നു.\nപ്രേഷിതാധുനികത, ഉത്തരാധുനിക സാങ്കേതികവിദ്യകളെ പരാജയപ്പെടുത്തുന്നതെങ്ങനെയെന്നും 9/11 കാട്ടിത്തരുന്നു. ഉത്തരാധുനികത, ആറ്റം സാങ്കേതികതയുടെ വിജയമുഹൂര്‍ത്തത്തോടെയാണ് (രണ്ടാം ലോകമഹായുദ്ധം) ആരംഭിച്ചതെങ്കില് ഉത്തര- അറ്റോമികമായ ( post-atomic) ഒരു ഘട്ടത്തില് അതിന്റെ അന്ത്യവും കുറിക്കപ്പെടേണ്ടതാണ്. 9/11 അങ്ങനെ യൊന്നായിരുന്നു. വേള്‍ഡ് ട്രേഡ് സെന്റര് ഒരത്ഭുതവും ഉത്തരാധുനിക സാങ്കേതിക സാക്ഷ്യപത്രവുമായിരുന്നു. അമേരിക്കയുടെ വ്യോമസംവിധാനവും അങ്ങനെയായിരുന്നു. സിനിമകളിലും മറ്റും വാസ്തവ പ്രതീതികരം (virtualreal)ആയി വന്നിരുന്ന ഒരു സംഭവമാണ് 9/11 ലൂടെ നമ്മള് ദര്‍ശിച്ചത്. പെന്റഗണിന്റെ വീഴ്ച, ഉത്തരാധുനിക സാങ്കേതിക ശാസ്ത്രത്തിന്റെ ഏറ്റവും തീവ്രമായ പരാജയസന്ധിയായിരുന്നു. ശാസ്ത്രം അതിന്റെ നിരാശയുടെ ഫിലോസഫി വികസിപ്പിച്ചെടുക്കുന്നത് അവിടെ വളരെ പ്രകടമായിരുന്നു.\nഭീകരതക്കെതിരെയുള്ള യുദ്ധമെന്ന പേരില് അമേരിക്കന് അച്ചുതണ്ട് നടത്തിയ യുദ്ധം, അവര്‍ക്കും അവരുടെ എതിരാളികളെന്ന് അവര്‍തന്നെ പറയുന്ന ഭീകരര്‍ക്കും താന്താങ്ങളുടെ ശരിയെ സ്ഥാപിക്കാനുള്ള വേദിയായിത്തീരുകയായിരുന്നു. രണ്ടുചേരിയിലും മനുഷ്യരെ അപ്രസക്തമാക്കിക്കൊണ്ടാണ് യുദ്ധം മുന്നേറിയത്. ചാവേറുകള്‍ക്കായിരുന്നു എവിടെയും പ്രസക്തി.\nഭീകരതക്കെതിരെയുള്ള മറ്റൊരു ഭീകരയുദ്ധത്തെ കുരിശുയുദ്ധം (crusade) എന്നു വിളിക്കുന്നതിലൂടെ അപരിമേയമായ ഒരു വിശുദ്ധവല്‍ക്കരണമാണ് ബുഷ് സ്ഥാപിച്ചെടുത്തത്. 9/11 നെ ക്രൂശിതന്റെ പാതയെ സ്മരിക്കാനുള്ള വിശുദ്ധവീഴ്ചയായി കാണാന് പാശ്ചാത്യലോകം നിര്‍ബന്ധിതമാവുകയായിരുന്നു. കുരിശ് ചുമക്കുന്നത് താനാണെന്ന് വരുത്തിത്തീര്‍ക്കുന്നതിലൂടെ ബുഷ്, ദൈവികപരിവേഷമുള്ള താരരാജാവായിത്തീരുകയായിരുന്നു. അത്, നഷ്ടപ്പെട്ടുപോയ അയാളുടെ ബഹുജന സമ്മതിയെ വന്‍തോതില് തിരിച്ചുനല്‍കിയ ഒരു ഗൂഢതന്ത്രമായിരുന്നുവെന്നത് ഇന്നൊരു രഹസ്യമല്ല.\nസെപ്തംബര് 11/2001നു മുമ്പത്തെ ദിനങ്ങളില് വെറും നാല്‍പ്പതിനുതാഴെ നിന്നിരുന്ന ബുഷിന്റെ സമ്മതിനിലവാരം (Rating) കുരിശുയുദ്ധ പ്രഖ്യാപനത്തിലൂടെ തൊണ്ണൂറുശതമാനത്തിലേക്കാണുയര്‍ന്നത്. ഫിനാന്‍സ് മൂലധനത്തിന്റെ അദൃശ്യകരങ്ങള് ഓഹരിക്കമ്പോളത്തിലുണ്ടാക്കുന്ന മായിക ചാഞ്ചാട്ടത്തോടു സാദൃശ്യമുള്ള ഒരു പരിപാടിയായിരുന്നു അത്. അതിലൂടെ, പാശ്ചാത്യലോകം അധാര്‍മികതയുടെ, ഒരുതരം ക്രൈസ്തവ മതമൌലികവാദത്തെയാണ് വിജയിപ്പിച്ചെടുത്തതെന്ന് ലോകം ശ്രദ്ധിക്കാതെ പോയി (Aijas Ahmad, war and media എന്ന പുസ്തകംEd.by Dayakrishan thussu & Des. Freedman). പെന്റഗണ്, തങ്ങളുടെ യുദ്ധപരിപാടിക്കു നല്‍കിയ 'അവസാനിക്കാത്ത നീതി' എന്ന ശൈലി ബൈബിളിലേതായിരുന്നില്ല. ക്രിസ്ത്യന് മൌലികവാദത്തിന്റെ നിഘണ്ടുവില്‍നിന്നുള്ളതായിരുന്നു.\nഔദ്യോഗികവും അന്തര്‍ദേശീയവുമായ ആയുധസജ്ജീകരണങ്ങളോടെ അമേരിക്കയും അളിയന്‍മാരുംകൂടി ലോകത്തെമ്പാടും കൊന്നൊടുക്കിയ ഭീകരരല്ലാത്ത സാധാരണക്കാരുടെ എണ്ണത്തെക്കാള് എത്രയോ കുറവാണ് സാക്ഷാല് ഭീകരര് വധിച്ചവരുടെ എണ്ണം. നിരപരാധികളുടെ നെഞ്ചിലേക്ക് നിറയൊഴിക്കലും വിശന്നുപൊരിയുന്ന കുഞ്ഞുങ്ങള്‍ക്ക് ബോംബുപൊതി എറിഞ്ഞുകൊടുക്കലുമാണ് ബുഷിന്റെ വിശുദ്ധ യുദ്ധമെങ്കില്, അത്, ഭീകരതയുടെ അബോധമായി അംഗീകരിക്കപ്പെട്ട മറ്റൊരു പതിപ്പുതന്നെയല്ലേ?\nജോര്‍ജ് ഡബ്ള്യൂ ബുഷ് എന്ന ലോകതെമ്മാടി അടച്ചുപറഞ്ഞ മൌലികവാദത്തെ അദ്ദേഹത്തിന്റെ അനുചരന്‍മാരിലൊരാള് തുറന്നുതന്നെ പറഞ്ഞു. ഒസാമയ്ക്കെതിരെയുള്ള പോരാട്ടത്തെ മതപരമായി വ്യാഖ്യാനിച്ചുകൊണ്ട് യുഎസിന്റെ ലെഫ്. ജനറലായിരുന്ന വില്യം ബോയ്കിന് പറഞ്ഞതിങ്ങനെയാണ്: "എനിക്കറിയാം. എന്റെ ദൈവം അവന്റെ പടച്ചവനെക്കാള് വലുതാണെന്ന്. എന്താണെന്നോ, ക്രിസ്ത്യന് ദൈവം മാത്രമാണ് വാസ്തവം- അവരുടേത് വെറും വിഗ്രഹം മാത്രമാണ്.'' ഇതിനെ ധാര്‍മിക രോഷത്തോടെ ചൂണ്ടിക്കാട്ടുമ്പോള് അമര്‍ത്യസെന് പറയുന്നത്, ഇസ്ളാമികലോകത്തിനെതിരെ ഉപയോഗിക്കാന്‍വേണ്ടി പടച്ചെടുത്ത മിസൈലുകളായിരുന്നു ഇത്തരം പ്രഖ്യാപനങ്ങളെന്നാണ്. വര്‍ത്തമാന സാഹചര്യത്തില്, ഇന്ത്യയിലും അതിന്റെ പടര്‍ന്നുകയറ്റം നമുക്കു ദര്‍ശിക്കാം. ഒരുതരം അമേരിക്കന് ജിഹാദായി അതിവിടെ രൂപംകൊള്ളുന്നു. ശത്രുപക്ഷത്ത്, ഇസ്ളാമികസമൂഹം മുഴുവനും വരുന്നു. ഇത്തരം ജിഹാദ്പ്രകാരങ്ങള്, വളരെ നിശ്ചിതമായ ആശയതന്ത്രങ്ങളോടെ ഓരോ സാമൂഹിക ഭൂമിശാസ്ത്രത്തിന്റെയും സ്വഭാവത്തിനനുസരിച്ച് പുറത്തുവന്നുകൊണ്ടിരിക്കും. ചൈനയിലെ വംശീയകലാപവും ഇന്ത്യയിലെ 'ലൌ ജിഹാദ്' വിവാദവും അതുപോലൊന്നാണ്. വംശീയതയെ സാംസ്കാരികാബോധപ്രത്യയശാസ്ത്രസംക്രമണത്തിലൂടെ ഊതിക്കത്തിക്കാനാവുമെന്ന് എത്ര ചെലവുകുറച്ചാണ് ലൌ ജിഹാദിലൂടെ സംഘപരിവാരം തെളിയിച്ചുതന്നത്.\nശീതയുദ്ധാനന്തരലോകം ചരിത്രത്തിന്റെ അന്തിമ ഘട്ടമാണെന്നും ഇനി, ഉദാരജനാധിപത്യമാണ് വരാനിരിക്കുന്നതെന്നും അതിന്റെ നിയന്താവ് അമേരിക്കയായിരിക്കുമെന്നും വിളിച്ചുപറഞ്ഞത് ഫുക്കുയാമയാണ്. അതേ ഫുക്കുയാമയുടെ ഉദാരഭരണകൂടാധിപന്മാരാണ് മതത്തിന്റെയും വംശീയതയുടെയും വൈതാളിക ഭാഷയില് ലോകത്തെ അഭിസംബോധന ചെയ്തുകൊണ്ടിരുന്നത്. ഉദാര ജനാധിപത്യം പേരില്‍മാത്രം ജനാധിപത്യപരമാണ്. ആധുനിക സാമൂഹിക വ്യവസ്ഥയുടെ വിപ്ളവകരമായ സകല നേട്ടങ്ങളെയും അത് ഇല്ലാതാക്കുന്നു. സ്വാതന്ത്യ്രം-സമത്വം-സാഹോദര്യം മുതലായ മുദ്രാവാക്യങ്ങളെയെല്ലാം പഴയ കുപ്പിയിലെ വീഞ്ഞു മാത്രമാക്കിത്തീര്‍ക്കുന്നു. അമര്‍ത്യ അതിനെ ഇങ്ങനെയാണ് സംക്ഷേപിക്കുന്നത്; "The world is suddenly seen not asacollection of people, but asafederation of religions and civilizations''..\nഅവര് ആഗ്രഹിച്ചത്; അയാള് നല്‍കിയത്\nമൌലികവാദികളുടെ പൊതു സവിശേഷത, അവര്, ലക്ഷ്യബോധത്തിലും സമീപനത്തിലും അങ്ങേയറ്റം ഏകകാലികര് (synchronic) ആയിരിക്കുമെന്നതാണ്. ചരിത്രപരിണാമത്തെപ്പറ്റി സാമൂഹിക ശാസ്ത്രപരമായ ഒരു തിരിച്ചറിവും അവര്‍ക്കുണ്ടാവില്ല. മരവിച്ച വാക്കുകള്‍കൊണ്ടും ഉള്ളില് ഒളിപ്പിച്ചുവച്ച ഭീരുതകൊണ്ടുമാവും അവര് വര്‍ത്തമാനത്തില് ഇടപെടുക. ഒസാമയുടെ പ്രലപനം അങ്ങനെയുള്ളതായിരുന്നു. അയാള് ലോകത്തോടു സംസാരിച്ചത് നിധി സംരക്ഷിക്കുന്ന സ്ഥാനഭ്രഷ്ടനായ രാജാവിന്റെ പരിമിതികളോടെയായിരുന്നു. ഒസാമ-എന്നൊരാള് ഉണ്ടോ എന്ന സന്ദേഹം നിലനിര്‍ത്തുംവിധം അക്കാലങ്ങളില് അയാളുടെ മരണവാര്‍ത്തയെക്കുറിച്ചുപോലും എത്രയോ റിപ്പോര്‍ടുകള് വന്നു. ദുരൂഹമായ ഒരു ആധികാരികതയുടെ ശബ്ദത്തിലാണ്, അയാളുടെ ഇടപെടലുകള് വന്നുകൊണ്ടിരുന്നത്.\n2002 ഒക്ടോബര് ആറിന്റെ കത്ത് അപഗ്രഥിക്കുമ്പോള് നമുക്കത് വ്യക്തമാവും. അല്ലാഹുവിനെ ഉദ്ധരിച്ചും സാക്ഷ്യപ്പെടുത്തിയും പ്രവാചക മാതൃകയിലാണ് അയാള് കത്ത് ആരംഭിക്കുന്നത്. ഖുര്‍ആനിക സൂക്തങ്ങള് സമൃദ്ധമായി ഉപയോഗിച്ചുകൊണ്ട് തന്റെ വാദമുഖങ്ങളെ പ്രത്യയശാസ്ത്രവല്‍ക്കരിച്ച ഒസാമ ബുഷിനെയും വില്യം ബോയ്കിനെയും അന്ധമായി അനുകരിക്കുകയായിരുന്നു. താന് പറയുന്നത് മാത്രമാണ് ശരി എന്നു ചരിത്രരഹിതമായി സ്ഥാപിക്കുകയായിരുന്നു. ഇതൊരു പ്രതിഗണിത തന്ത്രമായിരുന്നു. ഹരണം സാധ്യമല്ലാത്ത പ്രണയം.\nഅമേരിക്കയോട് വര്‍ത്തമാനം പറയാന് പ്രവാചക ഭാഷതന്നെ ഒസാമയ്ക്കു തെരഞ്ഞെടുക്കേണ്ടിവന്നത് അമേരിക്കയുടെ മനഃശാസ്ത്രത്തിന് അയാള് കീഴ്പ്പെട്ടുപോയതുകൊണ്ടാണ്. ചരിത്രത്തില്, ബദര് മുതല്‍ക്കുള്ള യുദ്ധപരമ്പരകളില് പ്രവാചകന് ഏര്‍പ്പെടേണ്ടിവന്നതും തന്റെ സന്ദേശങ്ങളെ അന്നത്തെ സാമൂഹിക സാഹചര്യങ്ങള്‍ക്കനുസരിച്ച് ചിട്ടപ്പെടുത്തേണ്ടിവന്നതുമായ ചരിത്രം ഇന്നും നമുക്കു വായിച്ചെടുക്കാം. അതേ മാതൃക പിന്‍തുടര്‍ന്നതിലൂടെ ഒസാമ ലക്ഷ്യമിട്ട രണ്ടു കാര്യങ്ങളുണ്ടായിരുന്നു. ഒന്ന്: സമാനമായൊരു ചരിത്രസാഹചര്യമാണ് ഇന്നുള്ളതെന്നു സ്ഥാപിച്ചുകൊണ്ട് തന്റെ പ്രവാചകതുല്യതയെ ഉറപ്പിക്കുക. രണ്ട്: അമേരിക്കയെ എതിര്‍ക്കേണ്ടതിന്റെ ആവശ്യകതയെ മതപരമായി വ്യാഖ്യാനിച്ചുകൊണ്ട് എതിര്‍പ്പിന്റെ മുന്നണിയുടെ നേതാവായിത്തീരുക. അമേരിക്ക ആഗ്രഹിച്ചതും അതുതന്നെയായിരുന്നു.\nഒസാമയില് പാശ്ചാത്യലോകം ആഗ്രഹിച്ചത് എന്തായിരുന്നുവോ അത് നല്‍കാന് ഒസാമയ്ക്കു കഴിഞ്ഞു എന്നാണ് ഇത് അര്‍ഥമാക്കുന്നത്. ശീതയുദ്ധാനന്തരം പാശ്ചാത്യലോകത്തിന് ഇസ്ളാമിനെ ശത്രുവാക്കിത്തീര്‍ക്കുന്നതിനുള്ള ചരിത്രദൌത്യമാണ് ഒസാമയ്ക്കു നിര്‍വഹിക്കാനുണ്ടായിരുന്നത്. ഡാനിഷ്പത്രമായിരുന്ന ഴില്ലന്ത്-പോസ്റ്റര് (Jyllands- poster) ഒരു ഘട്ടത്തില് നമുക്കത് ബോധ്യപ്പെടുത്തിത്തന്നു.\nപ്രവാചകന് മുഹമ്മദിന്റെ കാര്‍ടൂണ് പ്രസിദ്ധീകരിച്ചുകൊണ്ടാണ് ആ പത്രം അത് സ്ഥാപിച്ചത്. ആ കാര്‍ടൂണുകളില് പാശ്ചാത്യലോകം പ്രതിഫലിപ്പിച്ചത് പ്രവാചകനെയായിരുന്നില്ല. ഒസാമയെയായിരുന്നു. ഒറ്റപ്പേജില് നിരത്തിവന്ന പന്ത്രണ്ടു കാര്‍ടൂണുകളില് ഏറ്റവും പ്രധാനപ്പെട്ടത് തലയില് കത്തിച്ചുപിടിച്ച ബോംബുമായി കണ്ണുരുട്ടുന്ന രൂപത്തിന്റെതായിരുന്നു. തലപ്പാവില് "ലാ ഇലാഹ ഇല്ലല്ലാഹു മുഹമ്മദുറസൂലുള്ളാ'' എന്ന വാചകം പതിപ്പിച്ച രൂപം.\nസാമാന്യമായൊരവലോകത്തില് ആ രൂപം ഒസാമയുടെ പകര്‍പ്പുതന്നെയാണെന്ന് ഏതൊരാള്‍ക്കും മനസ്സിലാവും. ഒസാമ തന്നിലൂടെ പ്രതീക്ഷിച്ചത്, പാശ്ചാത്യലോകം കാര്‍ടൂണ് ചെയ്തുകാണിച്ചു എന്നര്‍ഥം. ഇത് അതുവരെ അപരിചിതമായിരുന്ന ഒരു പ്രതിഫലന സിദ്ധാന്തമായിരുന്നു. അശരീരതയുടെ പ്രതിഫലനം. ആധുനികതയെ രൂപപ്പെടുത്തിയ ഒരു ഘട്ടത്തിന്റെ (സൃഷ്ടിവാദത്തിന്റെ) ആചാര്യനായിരുന്ന ഡാര്‍വിന് ഇതുപോലൊരു കാര്‍ടൂണ് പരമ്പരയെ നേരിട്ടിരുന്നുവെങ്കില്, ഒസാമയുടെ കാര്യത്തില് ഉള്ളടക്കംതന്നെ പ്രത്യയശാസ്ത്രപരമായിത്തീരുകയും വ്യാഖ്യാനത്തില് അത് അണ്-കോമിക് ആയി മാറുകയും ചെയ്യുന്നു. ഇവിടെ, ആധുനികതയുടെ ഉത്തര-ഉത്തരാധുനിക (post-post modern) തിരോധാനമായി ഒസാമ മാറുകയാണ് ചെയ്യുന്നത്.\nഅമേരിക്കയ്ക്കുള്ള ഒസാമയുടെ കത്ത് 2002/ ഒക്ടോബര് 6\nകാരുണ്യവാനും കരുണാനിധിയുമായ അല്ലാഹുവിന്റെ നാമത്തില് ഖുര്‍ആനിലെ 22-ാം അധ്യായത്തിലെ 39-ാം വാക്യം.\nഒരു വിശദീകരണം എന്ന നിലയ്ക്കും മുന്നറിയിപ്പെന്ന നിലയ്ക്കും ഇവിടെ ചില സത്യങ്ങള് വെളിപ്പെടുത്തേണ്ടിവന്നിരിക്കുന്നു. അല്ലാഹുവിന്റെ പ്രീതി കാംക്ഷിച്ചുകൊണ്ടും വിജയവും സഹായവും അവനില്‍നിന്ന് പ്രതീക്ഷിച്ചുകൊണ്ടും.\nരണ്ട് ചോദ്യങ്ങളാണ് അമേരിക്കയോട് ചോദിക്കാനുള്ളത്.\n1. ഞങ്ങളെന്തുകൊണ്ട് നിങ്ങളെ എതിര്‍ക്കുകയും നിങ്ങള്‍ക്കെതിരെ പോരാടുകയും ചെയ്യുന്നുവെന്നറിയുമോ?\n2. ഞങ്ങള് നിങ്ങളില് നിന്നാഗ്രഹിക്കുന്നതെന്താണെന്നും നിങ്ങള് എവിടേക്കു വന്നുചേരണമെന്നാഗ്രഹിക്കുന്നു വെന്നും അറിയുമോ?\nഇതില് ആദ്യ ചോദ്യത്തിനുള്ള മറുപടി അത്രയും ലളിതമാണ്.\nഉത്തരം1. നിങ്ങള് ഞങ്ങളെ നിരന്തരം ആക്രമിച്ചുകൊണ്ടിരിക്കുന്നു.\n1.1. കഴിഞ്ഞ 80 വര്‍ഷത്തിലധികമായി പലസ്തീനില്, അതിനൊരുദാഹരണമാണ്. ഇസ്രയേല് രാഷ്ട്രരൂപീകരണവും അതിന്റെ നിലനില്‍പ്പും എന്ന മഹത്തായ കുറ്റകൃത്യത്തിനു നേതൃത്വംകൊടുത്തത് നിങ്ങളാണ്. അതിനു ചുക്കാന്‍പിടിച്ച ഓരോ വ്യക്തിയും അവരുടെ കരങ്ങളും ഇതിന്റെ വില - അതെത്ര വലുതായാലും ഏറ്റുവാങ്ങിയേ തീരൂ.\n1.2. ശരിക്കുള്ള അറബികളും സെമറ്റിക്കുകളും പലസ്തീനികളാണ്്. അവരാണ് മൂസയുടെയും തോറയുടെയും യഥാര്‍ഥ അനുയായികള്. മുസ്ളിമീങ്ങള് അബ്രഹാമിലും മോശയിലും മുഹമ്മദിലും... സകല പ്രവാചകരിലും വിശ്വസിക്കുന്നു. അവരുടേതാണ് പലസ്തീന്. ജറുസലേം അവരുടേതാണ്.\n1.3. പലസ്തീനില് ചൊരിയുന്ന രക്തത്തിനു മറുപടികളുണ്ട്. അവരുടെ കരച്ചില്, അവരെ ഒറ്റയ്ക്കാക്കുകയല്ലെന്ന് നിങ്ങള് അറിയണം. അവരുടെ സ്ത്രീകള് വിധവകളാവുമ്പോഴും അവരുടെ മക്കള് അനാഥരാകുമ്പോഴും...\n1.4. നിങ്ങള് ഞങ്ങളെ സൊമാലിയയിലും ചെച്നിയയിലും കശ്മീരിലും ലെബനനിലും ആക്രമിച്ചു.\n1.5. നിങ്ങളുടെ മേല്‍നോട്ടത്തിലും ആജ്ഞാനുവാദത്തിലും ഞങ്ങളുടെ രാജ്യങ്ങളിലെ ഭരണകര്‍ത്താക്കള് നിരന്തരമായി ഞങ്ങളെ ദ്രോഹിച്ചുകൊണ്ടിരിക്കുന്നു. അതുകൊണ്ടുതന്നെ ഈ ഗവണ്‍മെന്റുകള്‍ക്കെതിരെയുള്ള ഞങ്ങളുടെ പോരാട്ടം നിങ്ങള്‍ക്കെതിരെയുള്ള പോരാട്ടമാണ്.\n1.6. ഞങ്ങളുടെ സ്വത്തും ഇന്ധനങ്ങളും നിങ്ങളുടെ അപാരമായ അന്താരാഷ്ട്ര സ്വാധീനവും സൈനികശേഷിയും ഉപയോഗിച്ച് നിസ്സാര ചെലവില് നിങ്ങള് അപഹരിക്കുന്നു. ലോകമാനവചരിത്രം ഇതേവരെ ദര്‍ശിച്ചിട്ടുള്ളതില്‍വച്ച് ഏറ്റവും വലിയ കൊള്ളയാണത്.\n1.7. നിങ്ങള് ഞങ്ങളുടെ നാടുകളെ വരുതിയിലാക്കുന്നു. അവിടെയെല്ലാം നിങ്ങളുടെ സൈനികത്താവളങ്ങളാക്കുന്നു. നിങ്ങള് ഞങ്ങളുടെ ഇടങ്ങളെ ദുഷിപ്പിക്കുന്നു; ഞങ്ങളുടെ നന്മകളെ മുഴുവന് അപഹരിക്കുന്നു; ജൂതരെ സംരക്ഷിക്കാനും സഹായിക്കാനും വേണ്ടി.\n1.8. ഇറാനിലെ മുസ്ളീങ്ങളെ ദിനംപ്രതി നിങ്ങള് കൊന്നു തള്ളുന്നു. എല്ലാ ദിവസവും അവിടെ കുഞ്ഞുങ്ങള് മൃതിപ്പെടുന്നു. ഇറാഖിലേക്കുള്ള നിങ്ങളുടെ പടയോട്ടം കാരണം, 1.5 മില്യണ് ഇറാഖി പൈതങ്ങളാണ് മരിച്ചുപോയതെന്ന അത്യത്ഭുത യാഥാര്‍ഥ്യം നിങ്ങളില് ഒരു പരിഗണനയും നേടുന്നില്ല. എന്നിട്ട്, നിങ്ങളുടെ 3000 പേര് മരിച്ചതിന്റെ പ്രതികരണങ്ങള് ലോകമെമ്പാടുമുയര്‍ന്നതിന്റെ കരങ്ങള് ഇതുവരെ താണിട്ടില്ല.\n1.9. ജറുസലേം തങ്ങളുടെ നിത്യതലസ്ഥാനമാണെന്ന ജൂതരുടെ വാദത്തെ നിങ്ങള് പിന്തുണയ്ക്കുന്നു. അല്-അഖ്സ പള്ളി തകര്‍ക്കാന് ഇസ്രയേലികള് തന്ത്രം മെനയുന്നത് നിങ്ങളുടെ സഹായത്തിലും സംരക്ഷണത്തിലുമാണ്.\n(അങ്ങനെ കത്ത് തുടരുന്നു.)\nഡോ. എം എ സിദ്ദീഖ്, കടപ്പാട് : ദേശാഭിമാനി വാരിക\nLabels: പ്രത്യയശാസ്ത്രം, രാഷ്ട്രീയം, ലേഖനം, സാമ്രാജ്യത്വം


Tuesday 28 August 2018 3:03 am IST\nന്യൂദല്‍ഹി: ഇന്ത്യയെ ശരിക്ക് അറിയാതെ പോയതാണ് കോണ്‍ഗ്രസ് അധ്യക്ഷന് രാഹുല്‍ഗാന്ധിക്ക് ആര്‍എസ്എസിനെ മനസ്സിലാക്കാന് സാധിക്കാത്തതിന് കാരണമെന്ന് ആര്‍എസ്എസ്. മുസ്ലിം ബ്രദര്‍ഹുഡിന്റെതിന് സമാനമായ പ്രവര്‍ത്തനമാണ് ആര്‍എസ്എസ് ഇന്ത്യയില് കാഴ്ചവെയ്ക്കുന്നതെന്ന രാഹുലിന്റെ വിദേശ സന്ദര്‍ശന വേളയിലെ പ്രസ്താവനയ്‌ക്കെതിരെയാണ് സംഘത്തിന്റെ പ്രതികരണം.\nമുസ്ലിം ബ്രദര്‍ഹുഡിന്റെ ഉദ്യേശമെന്തെന്ന് രാഹുലിന് അറിയില്ല. ലോകം മുഴുവനും ഇസ്ലാമിക ഭീകരവാദത്തിന്റെ പിടിയിലാണ്. ഇക്കാര്യങ്ങളെക്കുറിച്ചും രാഹുലിന് അറിയില്ല. രാഹുല് ആര്‍എസ്എസിനെതിരെ പ്രസ്താവന നടത്തുന്നത് ഇത്തരം കാര്യങ്ങളെപ്പറ്റി യാതൊരു അറിവുമില്ലാത്തതിനാലാണ്, ആര്‍എസ്എസ് അഖിലഭാരതീയ പ്രചാര് പ്രമുഖ് അരുണ്‍കുമാര് പറഞ്ഞു.\nഇന്ത്യയെ തിരിച്ചറിയാന് സാധിക്കാത്തവര്‍ക്ക് ആര്‍എസ്എസിനെയും മനസ്സിലാക്കാനാവില്ല. ലോകം മുഴുവനും ഒന്നാണെന്ന ഇന്ത്യയുടെ സംസ്‌ക്കാരം മനസ്സിലാക്കാന് രാഹുല്‍ഗാന്ധിക്ക് കഴിവില്ലെന്നും അരുണ് കുമാര് പറഞ്ഞു. ലണ്ടനിലെ പരിപാടിയിലാണ് അറബ് ലോകത്തെ മുസ്ലിം ബ്രദര്‍ഹുഡിന് സമാനമാണ് ആര്‍എസ്എസ് പ്രവര്‍ത്തനമെന്ന വിവാദ പ്രസ്താവന രാഹുല്‍ഗാന്ധി നടത്തിയത്.


റിയാദ്: ഭരണകൂടത്തെ അട്ടിമറിക്കാന് ശ്രമിച്ചുവെന്ന് ആരോപിച്ച് സൗദി രാജാവ് സല്‍മാന്റെ സഹോദരന് അഹമ്മദ് ബിന് അബ്ദുല് അസീസ് രാജകുമാരന്, അനന്തരവന് മുഹമ്മദ് ബിന് നയിഫ് രാജകുമാരന് എന്നിവരടക്കം മൂന്ന് പ്രമുഖ രാജകുമാരന്മാരെ ദിവസങ്ങള്‍ക്ക് മുമ്പ് അറസ്റ്റ് ചെയ്തതിന് പിന്നാലെ കഴിഞ്ഞ ദിവസം രാത്രി വീണ്ടും സൗദിയില് കൂട്ട അറസ്റ്റ്. സൈനിക ഓഫീസര്‍മാര്, സുരക്ഷാ ഉദ്യോഗസ്ഥര്, സര്‍ക്കാരിന്റെ വകുപ്പുകളിലെ ഉന്നത ഉദ്യോഗസ്ഥര് എന്നിങ്ങനെ 300 പേരെയാണ് അറസ്റ്റ് ചെയ്തതെന്ന് അന്താരാഷ്ട്ര മാദ്ധ്യമങ്ങൾ റിപ്പോര്‍ട്ട് ചെയ്തു. അഴിമതി, കൈക്കൂലി തുടങ്ങിയ കേസിലാണ് അറസ്റ്റ് എന്നും റിപ്പോര്‍ട്ടില് പറയുന്നു.\n2017-ലും കൂട്ട അറസ്റ്റ് നടന്നിരുന്നു. അന്ന് ലോക കോടീശ്വരന് അല് വലീദ് ബിന് തലാല് ഉള്‍പ്പെടെയുള്ള നൂറിലധികം രാജകുമാരന്‍മാരെയും വ്യവസായികളെയുമാണ് അറസ്റ്റ് ചെയ്തിരുന്നത്.\nകിരീടാവകാശി മുഹമ്മദ് ബിന് സല്‍മാന്റെ നിര്‍ദേശ പ്രകാരമാണ് അറസ്റ്റ് നടക്കുന്നത് എന്നാണ് റിപ്പോര്‍ട്ടുകള്.. സൗദി അഴിമതി വിരുദ്ധ കമ്മീഷനായ നസഹയുടെ നേതൃത്വത്തിലാണ് അറസ്റ്റ് നടക്കുന്നത്. 298 ഉദ്യോഗസ്ഥരെ അറസ്റ്റ് ചെയ്തുവെന്ന് നസഹ ട്വീറ്റ് ചെയ്തു. 40 കോടിയോളം റിയാലിന്റെ അഴിമതിയാണ് ഇവര് നടത്തിയതെന്നും കമ്മീഷന് അറിയിച്ചു.\nഅറസ്റ്റിലായവരില് എട്ട് പ്രതിരോധ മന്ത്രാലയ ഉദ്യോഗസ്ഥരും ഉള്‍പ്പെടും. 2005-2015 കാലയളവില് സര്‍ക്കാര് കരാറുകള് നല്‍കിയതില് അഴിമതി നടത്തിയതാണ് ഇവര്‍ക്കെതിരായ കുറ്റം. മാത്രമല്ല, കള്ളപ്പണം വെളുപ്പിച്ചുവെന്ന കുറ്റവും പ്രതികള്‍ക്കെതിരെ ചുമത്തിയിട്ടുണ്ട്. കടുത്ത ശിക്ഷ ലഭിക്കുന്ന വകുപ്പുകളാണ് ചുമത്തിയിരിക്കുന്നത്.\nകിഴക്കന് പ്രവിശ്യയില് നിന്നുള്ള ആഭ്യന്തര മന്ത്രാലയത്തിലെ 29 ഉദ്യോഗസ്ഥരും അറസറ്റിലായവരില് ഉള്‍പ്പെടും. മൂന്ന് കേണല് പദവിയുള്ള ഉദ്യോഗസ്ഥരും ഇതിലുണ്ട്. കൂടാതെ ഒരു മേജര്, ഒരു ബ്രിഗേഡിയര് ജനറല് എന്നിവരും ഇതിലുണ്ട്. നിയമവകുപ്പുമായി ബന്ധപ്പെട്ടവരും അറസ്റ്റിലായിട്ടുണ്ട്.\nകൈക്കൂലി സ്വീകരിച്ചതിന് രണ്ട് ജഡ്ജിമാര് പിടിയിലായിട്ടുണ്ട്. റിയാദിലെ അല് മആരിഫ സര്‍വകലാശാലയിലെ ഒമ്പത് ഉദ്യോഗസ്ഥരും അറസ്റ്റിലായി. സര്‍വകലാശാലയിലെ കെട്ടിടം ഭാഗികമായി തകരുകയും ചിലര് മരിക്കാനിടയാകുകയും ചെയ്ത സംഭവത്തിലാണ് ഒമ്പത് ഉദ്യോഗസ്ഥരെ അറസ്റ്റ് ചെയ്തതെന്ന് നസഹ അറിയിച്ചു.\nഅതേസമയം, ദിവസങ്ങള്‍ക്ക് മുമ്പ് രാജകുമാരന്‍മാരെ അറസ്റ്റ് ചെയ്തതും ഇപ്പോള് ഉദ്യോഗസ്ഥരെ അറസ്റ്റ് ചെയ്തതും തമ്മില് ബന്ധമില്ലെന്നാണ് മാദ്ധ്യമങ്ങള് റിപ്പോര്‍ട്ട് ചെയ്തത്. ഭരണകൂടത്തെ അട്ടിമറിക്കാന് ശ്രമിച്ചുവെന്നാരോപിച്ചാണ് രാജകുമാരന്‍മാരെ അറസ്റ്റ് ചെയ്തത് . ഇപ്പോഴത്തെ അറസ്റ്റ് അഴിമതിയുമായി ബന്ധപ്പെട്ടാണ്.\nമുമ്പ് സൗദിയുടെ കിരീടവകാശി ആയിരുന്നു മുഹമ്മദ് ബിന് നയിഫ് രാജകുമാരന്. മാത്രമല്ല, ആഭ്യന്തര മന്ത്രിയുടെ ചുമതലയും അദ്ദേഹം വഹിച്ചിരുന്നു. 2017-ലാണ് ഇദ്ദേഹത്തെ മാറ്റി മുഹമ്മദ് ബിന് സല്‍മാന് രാജകുമാരന് കിരീടാവകാശി ആയത്.


ലാലു പ്രസാദ് യാദവിനെ കുടുക്കി അര്‍ണബിന്റെ റിപ്പബ്ലിക്ക് ടിവിക്ക് ഗംഭീര തുടക്കം; ജയിലില് നിന്ന് കുപ്രസിദ്ധ ഗുണ്ട ഷഹാബുദ്ദീന് ലാലുവിനെ വിളിക്കുന്ന ഫോണ് സംഭാഷണം പുറത്ത്\nWed Mar 20 2019 11:38:23 GMT+0530 (IST)\nNarada Desk| Updated On: 2017-05-06T11:55:10+05:30 | Location : തിരുവനന്തപുരം\nകൊലപാതക കേസുകളില്‍പ്പെട്ട് തിഹാര് ജയിലിനുള്ളില് കഴിയുന്ന ആര്‍ജെഡി നേതാവും കുപ്രസിദ്ധ ഗുണ്ടയുമായ ഷഹാബുദ്ദീനും ലാലുപ്രസാദ് യാദവുമായുള്ള ഫോണ് സംഭാഷണം പുറത്ത്. ബിഹാറിലെ സിവാനില് കലാപമുണ്ടായപ്പോള് വെടിവെയ്ക്കാന് ഉത്തരവിട്ട എസ്പിയെ മാറ്റണമെന്ന് ഷഹാബുദ്ദീന് ലാലുവിന് നിര്‍ദ്ദേശം നല്‍കുന്ന ഫോണ് സംഭാഷണമാണ് അര്‍ണാബ് ഗോസ്വാമിയുടെ പുതിയ ചാനലായ റിപ്പബ്ലിക് പുറത്തുവിട്ടത്. മദ്യമാഫിയയെ സഹായിക്കാത്ത ഉദ്യോഗസ്ഥരെ ഭീഷണിപ്പെടുത്തി വരുതിയിലാക്കാന് ഷഹാബുദ്ദീന് ജയിലിനുള്ളില് നിന്ന് നിര്‍ദ്ദേശം നല്‍കുന്ന സംഭാഷണങ്ങളും ചാനല് പുറത്തുവിട്ടിട്ടുണ്ട്.\nകൊലപാതക കേസുകളില് ശിക്ഷിക്കപ്പെട്ട് തിഹാര് ജയിലിനുള്ളില് കഴിയുന്ന കുപ്രസിദ്ധ ഗുണ്ടയും ആര്‍ജെഡി നേതാവുമായ മുഹമ്മദ് ഷഹാബുദ്ദീനും ലാലുപ്രസാദ് യാദവും തമ്മിലുള്ള ഫോണ് സംഭാഷണം അര്‍ണാബ് ഗോസ്വാമിയുടെ പുതിയ ചാനല് റിപ്പബ്ലിക് ടി വി പുറത്തുവിട്ടു. ജയിലിനുള്ളില് നിന്ന് ഷഹാബുദ്ദീന് ലാലു പ്രസാദ് യാദവിന് നിര്‍ദ്ദേശങ്ങള് നല്‍കുന്ന ഫോണ് സംഭാഷണങ്ങളാണ് പുറത്തുവന്നത്.\nലാലു പ്രാസാദ് യാദവിന്റെ രാഷ്ട്രീയ ജീവിതത്തെ പ്രതിസന്ധിയിലാക്കുന്ന രീതിയിലുള്ള വെളിപ്പെടുത്തല് നടത്തിയാണ് റിപ്പബ്ലിക് ടി വിയുടെ തുടക്കം. ബിഹാറിലെ സിവാനില് കലാപമുണ്ടായപ്പോൾ പൊലീസ് ഇടപെടലും വെടിവെപ്പുമുണ്ടായിരുന്നു. ഇതിനു നേതൃത്വം നല്‍കിയ പൊലീസ് സൂപ്രണ്ടിനെ മാറ്റണമെന്ന് ഷഹാബുദ്ദീന് ലാലുവിന് നിര്‍ദ്ദേശം നല്‍കുന്ന ഫോണ് സംഭാഷണമാണ് ചാനല് ആദ്യം പുറത്തുവിട്ടത്. ജയിലിലുള്ള ഷഹാബുദ്ദീന് ലാലുവിനെ നേരിട്ട് വിളിച്ചാണ് നിര്‍ദ്ദേശം നല്‍കുന്നത്. കലാപത്തിലെ പൊലീസ് ഇടപെടലാണ് ഷഹാബുദ്ദീനെ ചൊടിപ്പിച്ചതെന്നാണ് ചാനലിന്റെ വിലയിരുത്തല്.\nബിഹാറിലെ മദ്യനിരോധനത്തിനു ശേഷം മദ്യമാഫിയയ്‌ക്കെതിരെ നടപടിയെടുക്കുന്ന ഉദ്യോഗസ്ഥരെ ഭീഷണിപ്പെടുത്തി വരുതിയില് നിര്‍ത്തണമെന്ന നിര്‍ദ്ദേശം നല്‍കുന്ന മറ്റൊരു ഫോണ് സംഭാഷണവും ചാനല് പുറത്തുവിട്ടു. മദ്യമാഫിയയ്‌ക്കെതിരെ നടപടിയെടുത്ത ബ്ലോക്ക് ഡവലപ്‌മെന്റ് ഓഫീസറെ ഭീഷണിപ്പെടുത്തിയെന്ന് അനുയായി ഷഹാബുദ്ദീനെ അറിയിക്കുന്ന സംഭാഷണമാണിത്.\nതിഹാര് ജയിലില് നിന്ന് ബിഹാറില് ഷഹാബുദ്ദീന് സമാന്തര ഭരണം നടത്തുന്നു എന്നതിന്റെ തെളിവുകളാണിതെന്ന് ചാനല് പറയുന്നു. ഫോണ് സംഭാഷണം ഇന്നു ചാനല് പുറത്തുവിടുമെന്നറിഞ്ഞ് കഴിഞ്ഞദിവസം ലാലു പ്രസാദ് യാദവ് 39 തവണ അര്‍ണാബിനെ ഫോണില് വിളിച്ചെന്നാണ് വിവരം. എന്നാല് അര്‍ണാബ് ലാലുവിന്റെ ഫോണ് അറ്റന്റ് ചെയ്തില്ല. കോള് റെക്കോര്‍ഡ്‌സിന്റെ മുഴുവന് തെളിവും തങ്ങളുടെ പക്കലുണ്ടെന്നാണ് ചാനലിന്റെ അവകാശവാദം.\nബിഹാര് രാഷ്ട്രീയത്തെ ഇളക്കിമറിക്കുന്ന ഫോണ് സംഭാഷണമാണ് ചാനല് പുറത്തുവിട്ടിരിക്കുന്നത്. ലാലു പ്രസാദ് യാദവിന്റെ ആര്‍ജെഡിയുടെ പിന്തുണയോടെയാണ് നിതീഷ് കുമാര് ബിഹാറില് സര്‍ക്കാര് രൂപീകരിച്ചത്. ഫോണ് സംഭാഷണ വിവാദത്തെക്കുറിച്ച് നിതീഷ്‌കുമാര് പ്രതികരിച്ചിട്ടില്ല. വിവാദമായതോടെ ബിഹാറിലെ രാഷ്ട്രീയ സമവാക്യങ്ങളില് മാറ്റം വരാനുള്ള സാധ്യതകളും നിലവിലുണ്ട്.\nഎജിആര് ഔട്ട്‌ലിയര് മീഡിയ പ്രൈവറ്റ് ലിമിറ്റഡിന്റെ ഉടമസ്ഥതയിലുള്ളതാണ് റിപ്പബ്ലിക് ടി വി. ഏഷ്യാനെറ്റ് ചാനല് ഉടമ രാജീവ് ചന്ദ്രശേഖറാണ് കമ്പനിയുടെ പ്രധാന നിക്ഷേപകന്. ഹോട്ട്‌സ്റ്റാറിലൂടെയാണ് റിപ്പബ്ലിക് ടി വി സംപ്രേഷണം ആരംഭിച്ചത്.


mammootty to play ys rajashekhara reddy in his biopic - Malayalam Filmibeat\n| Updated: Wednesday, March 21, 2018, 18:04 [IST]\nമമ്മൂട്ടി ആന്ധ്ര മുഘ്യമന്ത്രി ആകുന്നു | filmibeat Malayalam\nഒട്ടനവധി അതുല്ല്യ കഥാപാത്രങ്ങളിലൂടെ മലയാളത്തിന്റെ താരചക്രവര്‍ത്തിമാരിലൊരാളായി മാറിയ നടനാണ് മമ്മൂട്ടി.മലയാള സിനിമയുടെ അവിഭാജ്യ ഘടകമായി മാറിയ അദ്ദേഹത്തിന്റെ ചിത്രങ്ങള്‍ക്ക് ലഭിക്കുന്ന സ്വീകാര്യത വാക്കുകള്‍തീതമാണ്. വര്‍ഷങ്ങളായി മലയാള സിനിമയിലുളള അദ്ദേഹത്തിന്റെ സിനിമകള്‍ക്കായി കാത്തിരിക്കുന്ന പ്രേക്ഷകരാണ് കൂടുതലുമുളളത്. മമ്മൂട്ടിയുടെതായി ഈ വര്‍ഷം പുറത്തിറങ്ങിയത് സ്ട്രീറ്റ് ലൈറ്റ്‌സ് എന്ന ചിത്രമാണ്. ശ്യാംദത്ത് സൈനുദീന് സംവിധാനം ചെയ്ത ചിത്രം സമ്മിശ്ര പ്രതികരണമാണ് തിയ്യേറ്ററുകളില് ലഭിച്ചിരുന്നത്.\nസ്ട്രീറ്റ്‌ലൈറ്റ്‌സിനു ശേഷം നിരവധി ചിത്രങ്ങളാണ് മമ്മൂട്ടിയുടെതായി അണിയറയില് ഒരുങ്ങുന്നത്. ഇതില് സജീവ് പിള്ള സംവിധാനം ചെയ്യുന്ന മാമാങ്കം എന്ന ബിഗ് ബഡ്ജറ്റ് ചിത്രമാണ് പ്രധാനപ്പെട്ടൊരു സിനിമ. ഇതിഹാസ പുരുഷന്‍മാരുടെ വേഷങ്ങള് നിരവധി സിനിമകളില് ചെയ്തിട്ടുളള മമ്മൂട്ടിയുടെ മറ്റൊരു പ്രധാനപ്പെട്ട ചിത്രമായാണ് മാമാങ്കം ഒരുങ്ങുന്നത്,30 കോടി ബഡ്ജറ്റിലാണ് ചിത്രം ഒരുക്കുന്നതെന്ന് നേരത്തെ വാര്‍ത്തകള് വന്നിരുന്നു.\nമാമാങ്കത്തിനു പുറമേ എബ്രഹാമിന്റെ സന്തതികള്, പരോള്, പേരന്‍മ്പ്, അങ്കിള് എന്നീ ചിത്രങ്ങളും അണിയറയില് ഒരുങ്ങുന്ന മമ്മൂട്ടി ചിത്രങ്ങളാണ്. മലയാളത്തില് നിരവധി ചിത്രങ്ങള് കൈവശമുളള താരം അടുത്തതായി ഒരു തെലുങ്ക് ചിത്രത്തില് അഭിനയിക്കുന്നതിനായുളള തയ്യാറെടുപ്പുകളിലാണ്. ആന്ധ്രാ പ്രദേശ് മുന്‍മുഖ്യമന്ത്രി വൈ എസ് രാജശേഖര റെഡ്ഢിയുടെ ജീവിതകഥ പറയുന്ന ചിത്രത്തിലാണ് മമ്മൂട്ടി നായകനാവുന്നത്. തെലുങ്കിലെ പ്രശസ്ത സംവിധായകന് മഹി വി രാഘവ് ആണ് ഈ ചിത്രം സംവിധാനം ചെയ്യുന്നത്.\nയാത്ര എന്നാണ് ചിത്രത്തിന് പേരിട്ടിരിക്കുന്നത്. ചിത്രത്തില് മമ്മൂട്ടിയുടെ നായികയാവുന്നത് നയന്‍താരയാണ്. മമ്മൂട്ടിക്കൊപ്പമുളള ചിത്രം ട്വിറ്ററില് ഷെയര് ചെയ്താണ് സംവിധായകന് സിനിമ പ്രഖ്യാപിച്ചതായുളള വിവരം അറിയിച്ചത്. 1999 മുതല് 2004 വരെയുളള വൈഎസ് ആറിന്റെ ജീവിതമാണ് ചിത്രത്തില് പറയുന്നത്. 2004ല് വൈ എസ് ആര് നടത്തിയ പദയാത്ര സിനിമയുടെ ഒരു പ്രധാന ഭാഗങ്ങളിലൊന്നാണ്. ബിഗ് ബഡ്ജറ്റില് ഒരുങ്ങുന്ന ചിത്രം വിജയ് ചില്ല, ശശി ദേവി റെഡഢി എന്നിവര് ചേര്‍ന്നാണ് നിര്‍മ്മിക്കുന്നത്. 2019 ജനുവരിയിലാണ് ചിത്രം പുറത്തിറങ്ങുക.\nRead more about: mammootty nayanthara yathra മമ്മൂട്ടി നയന്‍താര യാത്ര\nmammootty to play ys rajashekhara reddy in his biopic


മെല്‍ബണില് ഇന്ത്യയ്ക്ക് മേല്‍ക്കൈ\nമെല്‍ബണില് ഇന്ത്യയ്ക്ക് മേല്‍ക്കൈ; ഓസ്‌ട്രേലിയയ്ക്ക് രണ്ടു റണ്‍സ് ലീഡ്\nസെഞ്ച്വറി നേടിയ ക്യാപ്റ്റന് അജിന്‍ക്യ രഹാനെ 112 റണ്‍സിന് പുറത്തായി.\n28 Dec, 2020 at 09:09 AM\nമെല്‍ബണ്: ഓസ്‌ട്രേലിയയ്ക്ക് എതിരെയുള്ള രണ്ടാം ടെസ്്റ്റില് ഇന്ത്യ വിജയത്തിലേക്ക്. മൂന്നാംദിനം കളി നിര്‍ത്തവെ ആറിന് 133 റണ്‍സ് എന്ന നിലയിലാണ് ആതിഥേയര്. ഇന്ത്യയുടെ ഒന്നാം ഇന്നിങ്‌സ് സ്‌കോറായ 326ന് എതിരെ രണ്ടു റണ്‍സിന്റെ ലീഡാണ് ഇപ്പോള് ഓസീസിനുള്ളത്. 17 റണ്‍സുമായി കാമറൂണ് ഗ്രീനും 15 റണ്‍സുമായി പാറ്റ് കമ്മിന്‍സുമാണ് ക്രീസില്.\nമൂന്നാം ദിനം അഞ്ചിന് 277 എന്ന നിലയിലാണ് ഇന്ത്യ ഇന്നിങ്‌സ് ആരംഭിച്ചത്. 326 റണ്‍സിന് എല്ലാവരും പുറത്തായി. സെഞ്ച്വറി നേടിയ ക്യാപ്റ്റന് അജിന്‍ക്യ രഹാനെ 112 റണ്‍സിന് പുറത്തായി. മികച്ച കളി പുറത്തെടുത്ത ഓള്‍റൗണ്ടര് രവീന്ദ്ര ജഡേജ 27 റണ്‍സ് നേടി. വാലറ്റത്ത് ആരും കാര്യമായ ചെറുത്തു നില്‍പ്പ് നടത്തിയില്ല.\nThat'sabeauty from Ashwin!\nIt draws Labuschagne's edge and Rahane takes the simplest of catches #AUSvIND pic.twitter.com/bOZ2UDMWV2\nമറുപടി ബാറ്റിങിനിറങ്ങിയ കങ്കാരുകള്‍ക്ക് നാലു റണ്‍സ് എടുക്കുന്നതിനിടെ ആദ്യ വിക്കറ്റ് നഷ്ടമായി. ഉമേഷ് യാദവിന്റെ പന്തില് ക്യാപ്റ്റന് ജോ ബേണ്‍സ് റിഷഭ് പന്ത് പിടിച്ചു പുറത്ത്. മാത്യൂ വെയ്ഡും രണ്ടാമനായി വന്ന മാര്‍നസ് ലബുഷന്‍ഗെയും മികച്ച കൂട്ടുകെട്ട് ഉയര്‍ത്തുമെന്ന് തോന്നിച്ചെങ്കിലും സ്‌കോര് ബോര്‍ഡ് 42ല് നില്‍ക്കെ ലബുഷന്‍ഗെ വീണു. അശ്വിന്റെ പന്തില് രഹാനെയ്ക്ക് ക്യാച്ച്. ക്യാപ്റ്റന് സ്റ്റീവ് സ്മിത്തിനെ ജസ്പ്രീത് ബുംറ ബൗള്‍ഡ് ചെയ്തു. 30 പന്തില് നിന്ന് എട്ടു റണ്‍സായിരുന്നു സ്മിത്തിന്റെ സമ്പാദ്യം. പിന്നീടെത്തിയ ട്രാവിസ് ഹെഡിനും പിടിച്ചു നില്‍ക്കാനായില്ല. സ്‌കോര് 17ല് നില്‍ക്കെ സിറാജാണ് ഹെഡിനെ പുറത്താക്കിയത്. ടിം പെയ്‌നെ ഒരു റണ്‍സെടുത്ത് പുറത്തായി.\nഇന്ത്യയ്ക്കായി ബുംറ, ഉമേഷ് യാദവ്, മുഹമ്മദ് സിറാജ്, അശ്വിന് എന്നിവര് ഓരോ വിക്കറ്റ് വീതം വീഴ്ത്തി. രണ്ടും അതില് താഴെയുമാണ് ഇന്ത്യന് ബൗളര്‍മാരുടെ ഇകോണമി റേറ്റ്. 23 ഓവര് എറിഞ്ഞ അശ്വിന് 46 റണ്‍സ് മാത്രമാണ് വിട്ടു കൊടുത്തത്. 17 ഓവര് എറിഞ്ഞ 36 റണ്‍സും 12.3 ഓവര് എറിഞ്ഞ മുഹമ്മദ് സിറാജ് 23 ഉം റണ്‍സ് മാത്രമാണ് വിട്ടു കൊടുത്തത്.\nമൈക്കല് സ്റ്റാര്‍ക്ക്, നഥാന് ലിയോണ്, ജോഷ് ഹാസല്‍വുഡ് എന്നിവരാണ് ഇനി വരാനുള്ള ഓസീസ് ബാറ്റ്‌സ്മാന്മാര്. ഇവരെ കൂടി വേഗം പവലിയനില് എത്തിച്ച് വേഗത്തില് ജയം പിടിച്ചെടുക്കാനാകും നാലാം ദിനം ഇന്ത്യയുടെ ശ്രമം.


വെള്ളത്തില് ലേശം ഉപ്പു ചേര്‍ത്തു കുളിയ്ക്കൂ | Beauty Benefits Of Salt Water Bath For Skin - Malayalam BoldSky\n| Updated: Monday, July 23, 2018, 14:49 [IST]\nകുളി ആരോഗ്യത്തിനും സൗന്ദര്യത്തിനും ഒരുപോലെ അത്യാവശ്യമായ ഒന്നാണ്. ശരീരത്തിന് ഉന്മേഷം നല്‍കുന്ന ഒന്നു കൂടിയാണത്.\nകുളിയ്ക്കുവാന് പലര്‍ക്കും പല രീതികളുണ്ടാകും. ചിലര് രാവിലെ കുളിയ്ക്കുന്നവരാണ്. ചിലര് വൈകീട്ടോ രാത്രിയിലോ, ചൂടുവെള്ളത്തില് കുളിയ്ക്കുന്നവരുണ്ട്, എത്ര തണുപ്പെങ്കിലും തണുത്ത വെള്ളത്തില് കുളിയ്ക്കുന്നവരും കുറവല്ല. എണ്ണ തേച്ചു കുളിയ്ക്കുന്നവരും തലയില് താളി തേച്ചു കുളിയ്ക്കുന്നവരുമെല്ലാം ധാരാളമുണ്ട്.\nകുളിയ്ക്കുന്ന വെള്ളത്തില് ചില സുഗന്ധ തൈലങ്ങള് ചേര്‍ത്തു കുളിയ്ക്കുന്നവരും. ആയുര്‍വേദ മരുന്നുകള് ചേര്‍ത്തു തിളപ്പിച്ച വെള്ളത്തില് കുളിയ്ക്കുന്നവരുമെല്ലാം ഉണ്ട്. കുളിയ്ക്കുന്ന വെള്ളത്തില് ഉപ്പു ചേര്‍ത്തു കുളിയ്ക്കുന്നവരും കുറവല്ല.\nഉപ്പിട്ട വെള്ളത്തിലെ കുളി കുട്ടികളും മുതിര്‍ന്നവരുമടക്കം ആര്‍ക്കും പരീക്ഷിയ്ക്കാവുന്ന ഒന്നാണ്. പല സൗന്ദര്യ, ആരോഗ്യ ഗുണങ്ങളും ഒരുപോലെ നല്‍കുന്ന ഒന്നാണിത്ശുദ്ധവും സ്വാഭാവികവുമായിട്ടാണ് ഉപയോഗിക്കുന്നതെങ്കില് ഉപ്പ് വെള്ളത്തിലെ കുളിയിലൂടെ ചര്‍മ്മത്തെ പുനരുജ്ജീവിപ്പിക്കുന്ന നിരവധി ധാതുക്കളും പോഷകങ്ങളും ലഭിക്കും.ഇതിലടങ്ങിയിട്ടുള്ള മഗ്നീഷ്യം, കാത്സ്യം, ബ്രോമൈഡ്, സോഡിയം, പൊട്ടാസ്യം തുടങ്ങിയ ധാതുക്കള് ചര്‍മ്മത്തിലെ സുഷിരങ്ങള് ആഗിരണം ചെയ്യും. ചര്‍മ്മത്തിന്റെ ഉപരിതലം വൃത്തിയാക്കി ആരോഗ്യവും തിളക്കവും നല്‍കും.\nഉപ്പിട്ട വെള്ളത്തില് കുളിയ്ക്കുന്നത് പല തലത്തിലും ചര്‍മസൗന്ദര്യത്തെ സഹായിക്കുന്ന ഒന്നുമാണ്. സാധാരണ ഉപ്പല്ലെങ്കില് ബാത്ത് സാള്‍ട്ട് ഇട്ടു കുളിയ്ക്കുന്നതും ഏറെ നല്ലതാണ്.\nചര്‍മത്തിലെ അഴുക്കുകള് നീക്കി ചര്‍മ സൗന്ദര്യം വര്‍ദ്ധിപ്പിയ്ക്കാന് സഹായിക്കുന്ന ഒരു വഴിയാണ് ഉപ്പിട്ട വെള്ളത്തിലെ കുളി. ഇത് ചര്‍മ സുഷിരങ്ങളില് അടിഞ്ഞു കൂടിയ അഴുക്കിനെ നീക്കം ചെയ്ത് ചര്‍മദ്വാരം തുറക്കാന് സഹായിക്കുന്നു.\nചര്‍മത്തിലെ എണ്ണമയവും അഴുക്കും\nചര്‍മത്തിലെ എണ്ണമയവും അഴുക്കും നീക്കം ചെയ്യുന്നതു കൊണ്ടുതന്നെ മുഖക്കുരു പോലുള്ള പ്രശ്‌നങ്ങള് ഒഴിവാക്കാന് ഏറെ ഗുണകരമാണ്. ഉപ്പ് ചര്‍മ കോശങ്ങളിലേയ്ക്ക് ആഴ്ന്നിറങ്ങി അഴുക്കുകള് നീക്കം ചെയ്ത് ചര്‍മത്തെ ആരോഗ്യത്തോടെ വയ്ക്കുന്നു. മുഖക്കുരു ഉണ്ടാക്കുന്ന ബാക്ടീരിയകളെ കൊന്നൊടുക്കാന് ഉപ്പുവെള്ളത്തിലെ കുളി സഹായിക്കും. അല്‍പം ചൂടുളള ഉപ്പു വെള്ളം കൊണ്ടു മുഖം കഴുകുന്നത് മുഖക്കുരുവിനുള്ള നല്ലൊരു പരിഹാരമാണ്.\nചര്‍മത്തിലെ ചുളിവും ഇതുവഴിയുണ്ടാകുന്ന പ്രായക്കൂടുതലും ചെറുക്കാന് പറ്റിയ നല്ലൊന്നാന്തരം വഴിയാണ് ഉപ്പിട്ട വെള്ളത്തിലെ കുളി. ഉപ്പ് ചര്‍മത്തില് ഈര്‍പ്പം നില നിര്‍ത്തുന്നു. ഇതുവഴി ചര്‍മം അയഞ്ഞു തൂങ്ങുന്നതും തടയാന് സാധിയ്ക്കും.\nമൃതകോശങ്ങളെ നീക്കം ചെയ്യാനുള്ള എളുപ്പ വഴിയാണ്\nചര്‍മത്തിലെ മൃതകോശങ്ങളെ നീക്കം ചെയ്യാനുള്ള എളുപ്പ വഴിയാണ് ഉപ്പുവെള്ളത്തിലെ കുളി. ഇത് നല്ലൊരു സ്‌ക്രബറിന്റെ ഗുണമാണ് നല്‍കുന്നത്. മൃതകോശങ്ങള് പോകുന്നത് ചര്‍മത്തിന് തിളക്കവും ജീവനും നല്‍കുന്ന ഒന്നാണ്.\nഅണുബാധകള്‍ക്കും അലര്‍ജിയ്ക്കുമെല്ലാം പറ്റിയ പോംവഴി\nചര്‍മത്തിലുണ്ടാകുന്ന അണുബാധകള്‍ക്കും അലര്‍ജിയ്ക്കുമെല്ലാം പറ്റിയ പോംവഴിയാണ് ഉപ്പുവെള്ളത്തിലെ കുളി. ഉപ്പ് നല്ലൊരു അണുനാശിനിയാണ്. ഇത് ചര്‍മ സംബന്ധമായ പല പ്രശ്‌നങ്ങള്‍ക്കും പരിഹാരം നല്‍കുന്ന ഒന്നാണ്. ചര്‍മത്തിലുണ്ടാകുന്ന പുഴുക്കടി. ചൊറിച്ചില് പോലുള്ളവയ്ക്ക് ഇത് നല്ല ആശ്വാസം നല്‍കും.\nചര്‍മത്തിലെ ടോക്‌സിനുകള് നീക്കം ചെയ്യാനുള്ള നല്ലൊരു വഴിയാണ് ഉപ്പു വെള്ളത്തിലെ കുളി. ടോക്‌സിനുകള് നീക്കം ചെയ്യുന്നത് ചര്‍മത്തിന്റെ ആരോഗ്യത്തിന് ഏറെ ഉത്തമമാണ.് ഇത് ചര്‍മത്തിന് തിളക്കവും മൃദുത്വവും നല്‍കുന്ന ഒന്നാണ്.\nഎണ്ണമയമുള്ള ചര്‍മത്തിനുള്ള നല്ലൊരു പരിഹാരം\nഎണ്ണമയമുള്ള ചര്‍മത്തിനുള്ള നല്ലൊരു പരിഹാരം കൂടിയാണ് ഉപ്പുവെള്ളത്തിലെ കുളി. ഇത് അമിതമായുള്ള എണ്ണമയം വലിച്ചെടുക്കുന്നു. ഓയില് ഉല്‍പാദനം ബാലന്‍സ് ചെയ്യാനും ഇതു സഹായിക്കുന്നു. ഇതു വഴി ചര്‍മത്തിലെ പിഎച്ച് തോത് കൃത്യമായി നില നിര്‍ത്തി ചര്‍മത്തിന് ആരോഗ്യം നല്‍കുന്നു.\nവിയര്‍പ്പു നാറ്റം പലരേയും അലട്ടുന്ന ഒന്നാണ്. ഉപ്പു ചേര്‍ന്ന വെള്ളത്തിലെ കുളി ഇതിനുള്ള നല്ലൊരു പ്രതിവിധിയാണ്.\nശരീരത്തിലെ പാടുകളും വടുക്കളുമെല്ലാം\nശരീരത്തിലെ പാടുകളും വടുക്കളുമെല്ലാം അകലാനുള്ള നല്ലൊരു വഴിയാണ് ഉപ്പു വെള്ളത്തിലെ കുളി. ഉപ്പു വെള്ളത്തില് സ്ഥിരം കുളിയ്ക്കുന്നത് ഗുണം നല്‍കും. ഇത്തരം പാടുകള് മെല്ലെ മാഞ്ഞു തുടങ്ങും.\nചര്‍മത്തിനു മാത്രമല്ല ശരീരത്തിനും ഉപ്പുവെള്ളത്തിലെ കുളി ഏറെ ആരോഗ്യം നല്‍കുന്ന ഒന്നാണ്. സന്ധിവേദനകള്‍ക്കുള്ള നല്ലൊരു പരിഹാരമാണിത്.അസിഡിറ്റിയ്ക്കുള്ള നല്ലൊരു പരിഹാരമാണിത്. ഉപ്പിട്ട വെള്ളത്തില് കുളിയ്ക്കുന്നത് അസിഡിറ്റി കുറയ്ക്കും. ഇതിന്റെ ആല്‍ക്കലി ഗുണമാണ് ഈ പ്രയോജനം നല്‍കുന്നത്.\nതളര്‍ച്ചയും പേശി വേദനയും\nതളര്‍ച്ചയും പേശി വേദനയും മാറാനുള്ള നല്ലൊരു വഴിയാണ് ഉപ്പുവെള്ളത്തിലെ കുളി. വ്യായാമ ശേഷവും നീണ്ട യാത്രകള്‍ക്കു ശേഷവുമെല്ലാം ഉപ്പു ചേര്‍ന്ന ചെറു ചൂടുവെള്ളത്തില് കുളിച്ചു നോക്കൂ, ഗുണം ലഭിയ്ക്കും.\nBeauty Benefits Of Salt Water Bath For Skin\nBeauty Benefits Of Salt Water Bath For Skin, Read more to know about,


കുറുവ ദ്വീപ് തുറന്നതോടെ സന്ദർശകരുടെ ഒഴുക്ക്\nപുൽപള്ളി: കുറുവ ദ്വീപ് തുറന്നതോടെ സന്ദർശകരുടെ ഒഴുക്ക്. ഒരാഴ്ച മുമ്പാണ് ദ്വീപ് തുറന്നത്. എന്നാൽ ശക്തമായ മഴ കാരണം ഏതാനും ദിവസം ദ്വീപ് അടച്ചിട്ടിരുന്നു. വീണ്ടും കഴിഞ്ഞ ദിവസമാണ് തുറന്നത്.\nഒഴിവ് ദിവസങ്ങളിൽ സന്ദർശകരുടെ തിരക്കാണ് ദ്വീപിൽ. കോവിഡിനെ തുടർന്ന് കടുത്ത നിയന്ത്രണങ്ങളോടെയാണ് സന്ദർശകർക്ക് പ്രവേശനം. ദ്വീപിലെ പ്രധാന ആകർഷണം ചങ്ങാടയാത്രയാണ്. വനംവകുപ്പിന്റെയും ഡി.ടി.പി.സിയുടെയും നേതൃത്വത്തിൽ ചങ്ങാട സർവിസ് ഒരുക്കിയിട്ടുണ്ട്.\nകുറുവദ്വീപ് കബനിയിലാണ് സ്ഥിതി ചെയ്യുന്നത്. ഇന്ത്യയിലെ ആൾപാർപ്പില്ലാത്ത ഏറ്റവും വലിയ ദ്വീപ് കൂടിയാണ് കുറുവ. 950 ഏക്കറോളം സ്ഥലത്താണ് ദ്വീപ് പടർന്നുകിടക്കുന്നത്. 1100 പേർക്കാണ് ഇപ്പോൾ ദ്വീപിനുള്ളിലേക്ക് പ്രവേശനം. കുളിർമയുള്ള കാലാവസ്ഥ തന്നെയാണ് സന്ദർശകരെ ആകർഷിക്കുന്ന പ്രധാന ഘടകം.\nസംരക്ഷിത മേഖലയായ ഇവിടെ പലവിധത്തിലുള്ള പക്ഷികളും ഔഷധച്ചെടികളും സസ്യങ്ങളും ധാരാളമായുണ്ട്. 150തോളം ചെറുദ്വീപുകളുടെ കൂട്ടമാണ് ഈ പ്രദേശം. എന്നാൽ, ഇതിൽ മൂന്ന് ദ്വീപുകളിൽ മാത്രമാണ് സഞ്ചാരികൾക്ക് പ്രവേശനം. പാറക്കെട്ടുകൾ നിറഞ്ഞ കൊച്ചരുവികൾ ദ്വീപിന്റെ പ്രത്യേകതയാണ്.


Petrol Diesel Price|പെട്രോൾ, ഡീസൽ വില ഇന്ന് വീണ്ടും കൂട്ടി; ഇന്നത്തെ വില അറിയാം| Petrol, diesel prices hiked again today – News18 Malayalam\nPetrol Diesel Price|പെട്രോൾ, ഡീസൽ വില ഇന്ന് വീണ്ടും കൂട്ടി; ഇന്നത്തെ വില അറിയാം\nതിരുവനന്തപുരത്ത് പെട്രോൾ ലിറ്ററിന് 103 രൂപ 88 പൈസയും, ഡീസൽ ലിറ്ററിന് 96 രൂപ 71 പൈസയുമായി.\nLast Updated : September 30, 2021, 07:00 IST\nതിരുവനന്തപുരം: രാജ്യത്ത് ഇന്ധനവില ഇന്നും കൂട്ടി. ഡീസലിന് 32 പൈസയും പെട്രോളിന് 25 പൈസയുമാണ് കൂട്ടിയത്. കൊച്ചിയിൽ പെട്രോൾ ലിറ്ററിന് 101 രൂപ 82 പൈസയും, ഡീസൽ വില 94 രൂപ 77 പൈസയുമാണ് പുതിയ വില.\nതിരുവനന്തപുരത്ത് പെട്രോൾ ലിറ്ററിന് 103 രൂപ 88 പൈസയും, ഡീസൽ ലിറ്ററിന് 96 രൂപ 71 പൈസയുമായി. കോഴിക്കോട് പെട്രോൾ ലിറ്ററിന് 102 രൂപ 16 പൈസയുംഡീസൽ ലിറ്ററിന് 95 രൂപ 11 പൈസയുമാണ് ഇന്നത്തെ വില\nAlso Read-മരിച്ച ഭർത്താവിന് ശവകുടീരവുമായി രണ്ടു ഭാര്യമാർ; തൊട്ടടുത്ത് തന്നെ തങ്ങൾക്കും അന്തിവിശ്രമത്തിന് ഇടമൊരുക്കി\nഇന്നലെ ഇന്ധനവിലയിൽ മാറ്റണുണ്ടായിരുന്നില്ല. ചൊവ്വാഴ്ച്ചയായിരുന്നു പെട്രോൾ, ഡീസൽ വില അവസാനമായി കൂട്ടിയത്. ചൊവ്വാഴ്ച പെട്രോളിന് 22 പൈസയും ഡീസലിന് 26 പൈസയും വർധിച്ചിരുന്നു. 72 ദിവസത്തിന് ശേഷമായിരുന്നു പെട്രോൾവില കൂടിയത്.\nFirst published: September 30, 2021, 07:00 IST